
1 A se vedea: 

https://twitter.com/mustafabekturkl/status/643131271829438464. 



4 


Ţiganiada : introducere 2 


Ion Budai-Deleanu ar putea fi primul scriitor postmodern al 
literaturii române, după toate regulile: avem parodie, meta- text, 
intertextualitate amplă şi ramificată în Ţiganiada. Ar putea fi, dar 
vom mai vedea... 

/V 

Ii avem în vedere, desigur, pe autorii din literatura, istoria 
şi filosofia universală enunţaţi chiar de Budai-Deleanu în opera 
sa, adică Homer, Vergiliu, Ovidiu, Herodot, Hermes Trisme- 
gistul (amintit aluziv 3 ), Democrit, Heraclit, Platon, Milton, 
Tassoni, Casti, Ariosto, Tasso, Klopstock 4 , Voltaire ca şi, foarte 


2 Transcriem în acest volum ceea ce în trecut a constituit substanţa 
unei alte cărţi: Ţiganiada: tradiţie şi inovaţie. Aventura scriiturii şi canonul 
literar românesc, Teologie pentru azi. Bucureşti, 2012, cf. 

https://www.teologiepentruazi.ro/2012/07/19/tiganiada-traditie-si- 

inovatie/. 

Cartea a fost publicată, însă, mai înainte, sub forma a 16 articole 
Online, între 22 ianuarie 2012 şi 8 iulie 2012. Primul articol se găseşte aici: 

https://www.teologiepentruazi.ro/2012/01/22/urme-ale-traditiei- 

literare-vechi-in-tiganiada-1/. 

Ultimul: https: //w ww .teologiepentruazi. ro/2012/07/08/urme-ale- 

traditiei-literare-vechi-in-tiganiada-16/. 

3 Ion Budai Deleanu, Ţiganiada sau Tabăra ţiganilor. Poemation eroi 
comico-satiric alcătuit în doaosprăzece cântece, ediţie îngrijită de Florea Fu- 
gariu, repere istorico-literare de Andrei Rusu, Ed. Minerva, Bucureşti, 
1985, p. 86: „Fiece năuc pare-un trismeghist". 

A 

4 Intre autorii traduşi la noi în secolul al XlX-lea se numără si 

9 9 

Klopstock a cărui operă, „Der Messias [Messiada], [a fost] adaptată de V. 
Aaron în 1805 sub titlul Patimile şi moartea Domnului şi Mântuitorului”, cf. 
Mircea Anghelescu, Există un preromantism românesc?, în voi. Istoria litera¬ 
turii române. Studii, coordonator Zoe Dumitrescu-Buşulenga, Ed. Aca¬ 
demiei RSR, Bucureşti, 1979, p. 92. 

probabil, autori nemenţionanţi precum Dante 5 , Cervantes - 
aminteşte însă de cavalieri erranti „la italieni şi la ispani " 6 - şi 
poate şi alţii, nu puţini (Boccaccio, Rabelais 7 , Pope etc.), ale căror 
nume au fost sugerate de către criticii literari. 

Dar vorbim şi despre cărţile literaturii române vechi. Au¬ 
torul aminteşte foarte adesea de cronici şi letopiseţe (referinţa 
este uneori reală, alteori fantezistă, ca pretenţie a verosimilităţii 
ficţiunii literare 8 - este nevoie de cultură istorică şi literară pentru 
a face discriminarea), dintre care menţionează cronica lui 
Grigore Ureche 9 . 

Face trimitere şi la monumentala ediţie aghiografică (în trei 
volume - al patrulea rămas în manuscris) a lui Dosoftei, Vieţile 


Pe Klopstock, Schiller îl considera reprezentativ pentru „poezia 
muzicală", cf Friedrich Schiller, Scrieri estetice, traducere şi note de 
Gheorghe Ciorogaru, Ed. Univers, Bucureşti, 1981, p. 396 ş. u. De 
asemenea, Schiller îi enumera pe Ariosto, Dante, Tasso şi Cervantes între 
scriitorii moderni (numiţi astfel prin raportare la cei antici), consi¬ 
der ându-i genii (Idem, p. 364). 

5 Călinescu se îndoia că Budai-Deleanu l-ar fi citit: „Sunt şi ele- mente 
danteşti, venite însă de-a dreptul de la Virgiliu", cf G. Călinescu, Istoria 
literaturii române de la origini până în prezent, Ed. Vlad & Vlad, Craiova, 
1993, p. 76. 

6 Ion Budai Deleanu, Ţiganiada, op. cit., p. 201, n. 1. 

/V 

7 însăşi utilizarea anagramelor (Leonachi Dianeu şi Mitru Perea) 
pare a fi o tradiţie rabelaisiană: „Anagrama practicată de Rabelais 
(Alcofribas), ca strategie de mistificare a numelui şi joc amuzant în acelaşi 
timp, devenise un loc comun al autorilor de literatură alegorico-satirică", 
cf. Elvira Sorohan, Introducere în opera lui Ion Budai-Deleanu, Ed. Minerva, 
Bucureşti, 1984, p. 170. 

8 Pentru care inventează aşa-zise izvoare, şi anume „izvodul ce am 
aflat la mănăstirea Cioarei" şi „pergamena ce s-au aflat, nu demult, în 
mănăstirea Zănoaghei", precum şi cronicari-poeţi martori, ca Mitrofan, cf 
Ion Budai Deleanu, Ţiganiada, op. cit., p. 10-11. 

9 Idem, p. 107, n.l şi p. 115. 

Sfinţilor 10 , şi invocă deopotrivă operele literaturii bizan- tine - în 
mai multe rânduri îi şi menţionează pe „scriptorii de la Vizant " 11 
sau „scriptorii bizantineşti" şi cronograful lui Duca Honiates 12 . 

De asemenea, în destul de multe ocazii, se referă la Scriptură 
(în mod direct sau aluziv, prin menţionarea unor epi- soade 
binecunoscute), la „cărţile bisericeşti " 13 şi la Vieţile Sfinţilor, la 
Minei 14 . 

Interferenţele cu literatura română medievală nu se opresc 
aici şi vom arăta mai jos că este foarte probabilă utilizarea şi a 
altor surse, cum ar fi Cazania lui Varlaam, Psaltirea în versuri a lui 
Dosoftei, cronograful lui Mihail Moxa etc. 

Autorul concepe o parafrază largă 15 din „povestea lui 
Arghin şi a Ilenii" (Arghir şi Elena), de mare succes în Transil¬ 
vania 16 , care va cunoaşte puţin mai târziu varianta lui Ioan Barac: 
Istoria preafrumosului Arghir şi a preafrumoasei Elena. 

/V 

înaintea paşoptiştilor, Budai-Deleanu face trimiteri - după 
cum vom vedea - la creaţii populare precum basmul, balada şi 
proverbele, pe care le reproduce (proverbele 17 ) sau le pasti- 
seaza. 

9 

Utilizând un procedeu la care a recurs şi Cantemir în Istoria 
ieroglifică (pe care probabil nu a cunoscut-o), dar şi ase- menea 
scriitorilor postmoderni mult mai târziu, Budai-Deleanu îşi 
citează opera în operă 18 . Despre interferenţele cu literatura 

10 Idem, p. 47, n. 1. 

11 Idem, p. 10. 

12 Idem, p. 63, n. 1 şi 108, n. 1. 

13 Idem, p. 225 (spre exemplu, fără a fi singura ocurenţă). 

14 Idem, p. 358, n. la. 

15 Idem, p. 87-94. 

16 Idem, p. 88, n. 1: „această poveste este la românii cei de Ardeal 
foarte vechie". 

17 A se vedea Idem, p. 194-195,198, 366, 373, 384, etc. 

18 Idem, p. 26, n. 2: „Aceasta-i adevărat ŢigăniadaV'. 



7 


universală s-a vorbit destul de mult - suntem însă de acord cu 
Elvira Sorohan că „originalitatea viziunii şi a limbajului acoperă 
orice urmă precisă a vreunui model" 19 . 

Prin urmare, nu căutăm modele, pentru opera lui Budai- 
Deleanu. Nu ni se pare că ar fi un gest înţelept, atâta timp cât 
acestea au numai valoare orientativă sau episodic-inspiraţiona- 
lă pentru autorul român. 

/V 

In mod deosebit, ne interesează relaţia sa cu tradiţia lite- 
rară românească de până la el, pe care, credem noi, a avut-o în 
primul rând în vedere pentru a concepe un stil poetic şi a da 
naştere unei viziuni literare. 

5 

Ar fi de remarcat asemănarea cu Istoria ieroglifică a lui Can- 
temir în ceea ce priveşte caracterul profund alegoric al operei. 
Raţiunile trebuie cercetate însă cu atentie, ceea ce nu vom face 
acum. 

Fără a considera cumva Ţiganiada operă de colportaj şi a-i 
diminua în vreun fel originalitatea (care este deasupra oricărui 
dubiu), sesizăm că recursul la modele şi la sursele de inspiraţie 
este de altă natură decât la Cantemir, ceea ce ce, paradoxal, îl face 
pe Budai-Deleanu să fie sau cel puţin să pară întrucâtva conviv 
cu postmoderniştii care vor apărea pe scena literară mult mai 
târziu. 

Dacă opera lui Cantemir, Istoria ieroglifică, este în primul 
rând creaţie, (sursele la care trimite autorul fiind o pură indi- care 
a erudiţiei), Ţiganiada e, pe lângă talent poetic remarcabil, o 
pastişă savuroasă şi un colaj ingenios de modele scriitoriceşti 
aparţinând atât literaturii universale, cât şi literaturii medievale 
româneşti. 

5 

După cum am anunţat deja, ne interesează, în paginile care 
vor urma, să devoalăm aspecte care nu au fost până acum puse 

19 Elvira Sorohan, Introducere în opera Ud Ion Budai-Deleanu, op. cit., p. 


202. 

în lumină de exegeza literară şi care vizează înscrierea lui Ion 
Budai-Deleanu într-o tradiţie românească, filosofică si literară, 
atât în ceea ce priveşte asumarea unei tradiţii a scriptorilor vechi, 
cât şi forţa anticipării literaturii de mai târziu, de la cea romantică 
la cea postmodernă (pe care o anticipează în privinţa procedeelor 
literare, nu şi a ideologiei). 

Din această perspectivă, epopeea sa eroi-comică, la începu¬ 
tul secolului XIX, înregistrează tonuri semnificative ale scriiturii 
româneşti anterioare, cu trimiteri evidente la cronicari si la ca- 
zanii, ori la filosofia lui Miron Costin (Viiaţa lumii) sau Cantemir 
(Divanul), într-un mod mai mult sau mai puţin parodic, după 
reţeta inventată mai târziu a intertextualităţii postmoderne (dia¬ 
logul cu textele canonice - deşi (a se reţine!) lui Budai-Deleanu, 
ca mai târziu lui Eminescu, nu-i înfăţişase nimeni un canon al 
literaturii române vechi): 

O, fericite veacuri trecute. 

Când să mai pogorea câteodată 
Pe pământ oamenilor să-ajute 
Sfinţii, ori ca pe cei răi să bată 
Sau pe credincioşi să mângăiască 
La scârba si nevoia lumească. 

9 

Acum pare că ceriul de lume 
Ş-au uitat cu tot, nice mai bagă 
Samă de-oameni, lăsând să-i sugrume 
Nevoile-întru viaţa-întreagă. 

/V 

îngeri nice-în vis acu s-arată 
Să ne-înveţe vro taină ciudată [minunată]. 

Cu-adevărat! eu altă pricină 
N-aflu, făr' că sau nice-o credinţă 
Noi avem acum sau pre putinţă 

Iar' a bătrânilor socotinţă 

9 

Răzăma purure-în lucruri sfinte. 
Ceriul având în inimă si minte. 

9 

Ori de unde-aceasta să purceadă. 
Destul că pe vremea lui Vlad încă. 
Sfinţii oblicind atâta pradă 
Ce făcea turcii-în creştini s-adâncă 

9 9 

Răutate, pe pământ veniră 
Si multe suflete mântuiră. 

9 

Aceasta nu numai că să zice. 

Ci s-au scris si la cronica vechie 

9 

Carea-i mai de mult fără de price. 
Si decât cronica lui Urechie; 

(<Cântul IV) 

* 


Unde sunt vitejii cei din zile. 
Eroii cei cu vărtute rară, 
Carii-înlibovindu-să-în copile 
Călătoriea întins din tară-în tară 

9 9 

Luptându-să cu lei şi gligani, 
Curăţind pământul de tirani. 

Ce nu răbda ca-asuprit să fie 
Cel mai slab de cătră cel mai tare. 
Neamuri întregi scotea din robie. 
La nevinovaţi apărătoare 
Mână dând, nice lua vreodată, 
Nice poftea pentr' ajutoriu plată! 

Ah! căruntă vechie cinstită! 
Unde-s a tale sânte tocmele?... 

Ce urgie-acum lumea-întărâtă 
S-o-înneacă-întru cel noian de rele 20 ? 

5 


20 Nu numai sintagma subliniată, dar şi întreaga diatribă care va 
urma, împotriva moleşirii virtuţilor, îl anticipează pe Eminescu. Emines- 
cu foloseşte şi el expresia „noian de vină", în poemul Răsai asupra mea (M. 
Eminescu, Opere, IV, ed. Perpessicius, p. 361). 

Perit-au credinţa cea bătrână! 

9 

Ah! lume-întoartă 21 ! vreme păgână 22 ! 


21 Topos-ul lumii pe dos are vechimea poeziei lui Vergiliu şi a fost 
vehiculat în Evul Mediu (le monde a l'envers), dar nu este prea familiar 
literaturii noastre, unde poate fi identificat rar. 

Cantemir îl utilizează în Istoria ieroglifică pentru a deplânge nedrep¬ 
tatea ce i se face Inorogului: „Ce ei încă acestea orânduind şi fel de fel de 
laţuri, curse, mreji şi alte măiestrii în toate poticile şi căile întindzind, 
strâmbătate ca aceasta în multă vreme ceriul a privi, pământul a suferi 
neputând, de năprasnă din toate părţile şi marginile pământului holburi, 
vivore, tremuri, cutremuri, tunete, sunete, trăsnete, plesnete scorniră, 
atâta cât tot muntele înalt cu temeliele în sus şi cu vârvul în gios răstur¬ 
nară şi tot copaciul gros, înalt şi frundzos din rădăcină îl dezrădăcinară, şi 
aşe, toată calea şi cărarea pre pământ şi prin aer cu grele neguri şi cu 
întunecoşi nuări, ca cu un veşmânt negru căptuşind astupară şi tot dru¬ 
mul de pe faţa pământului cu stinci pohârnite, cu dealuri şi holmuri răz- 
sipite şi cu păduri săciuite pretiutiderelea închisără şi încuiară. 

Din ceriu fulgere, din nuări smidă şi piatră, din pământ aburi, fu¬ 
muri şi holburi, unele suindu-să, iară altele coborându-să, în aer focul cu 
apa să amesteca şi stihiile între sine cu nespus chip să lupta. 

Carile atâta de straşnică şi groznică metamorfosin în toată fapta fă¬ 
cură, cât ceriul cu pământ şi apa cu focul războiu cumplit să fie rădicat să 
părea, cu a cărora clătire toată zidirea să scutura şi să cutremura şi spre 
cea desăvârşit a tot duhul peire să pleca. [...] 

A amestecăturii, dară, aceştiia pre scurt, istoriia aceasta au fost: 
Toate dealurile mari şi toţi munţii înalţi asupra stâncelor şi copacilor sfat 
sfătuiră. Carii şepte hatmani de războiu purtători şi a gloatelor păvă- 
ţuitori având, asupra holmurilor celor de la cetatea Deltii vrăjmaş răz¬ 
boiu rădicară şi fără veste, cu mari huiete şi de năprasnă cu mari buh- nete, 
asupră-le pohârnindu-să, să răsturnară. 

Iară pricina aceştii straşnice rădicări şi fără milă fărâmări era aceasta: 
munţii cu holmurile între sine, pentru greutatea carea de la stânci şi de la 
copaci trag, să jeluiră şi de pohoara carea în cârcă poartă unul cătră altul 
să olecăiră şi fietecarile cătră de-aproapele său într-acesta chip dzisără: 
„Până când, fraţilor, stinca piatra sacă şi plopul, chiparisul şi platanul. 

copaci fără roadă, în capul nostru suindu-să, pe spate-ne ur- cându-să, 
vârvurile şi creştetele ne vor acoperi? 

Şi până când ei înălţindu-să şi mărindu-să, ca cum în vreo samă ne¬ 
am fi, ne vor ocări şi batgiocuri? (Că certarea cu toiege într-ascuns decât 
ocara şi batgiocura în arătare mai de suferit ieste). 

De care lucru, cu toţii într-un gând şi într-o inimă a ne împreuna, cu 
mic şi cu mare, într-un cuvânt şi într-un giurământ a ne lega trebuie şi 
lucru carile altădată în politiia noastră nu s-au mai vădzut să facem, ade¬ 
că cu a noastră răsturnare a mândrilor şi trufaşilor cea desăvârşit pră- 
pădire şi răzsipire să aducem (că toată moartea din fire aspră şi amară 
ieste, carea numai cu viderea răzsipii nepriietinului mai plăcută şi mai 
îndulcită a fi să pare). 

Deci unde ne sint rădăcinile, acolo vârvurile, şi unde ne sint 
vârvurile, acolo rădăcinile să ne mutăm. 

Că într-acesta chip toată stânca groasă şi pietroasă şi tot copaciul 
crăngos şi frundzăros supt noi va rămânea, şi aşe, precum pururea decât 
noi mai mici şi precum noi i-am hrănit şi i-am crescut, în braţă i-am pur¬ 
tat şi la sin i-am aplecat şi precum până într-atâta în samă a nu ne băga şi 
în toată hula şi ocara a ne lua nu li s-au cădzut vor cunoaşte. [...] 

Mute-se Arcticul, strămute-se Andarticul, osiia sferească în doaî să 
frângă, toată iuşorimea în chentru să-mpingă, stihiile toate tocmirea să-şi 
piardză, orânduiala bună în veci nu mai vadză, toate îndărăpt şi-n stânga 
să să-nvârtejască, de jeale să să uluiască, de ciudă să să murţească şi 
dreptatea Inorogului în veci povestească", cf Dimitrie Cantemir, Istoria 
ieroglifică, Ed. Minerva, Bucureşti, 1997, p. 172-174, 298-300. 

Sigur că ar fi multe alte lucruri de comentat în textul de mai sus, 
precum războiul cumplit între stihii, care este probabil o aluzie la filoso- 
fia lui Heraclit: războiul [elementelor] este părintele tuturor lucrurilor. 

Foarte interesant că şi Budai-Deleanu inserează, în chiar Cântul I, 
aceeaşi idee: „Dela miază noapte mai departe,/ Sus, în văzduhul întu¬ 
necos,/ Este-un loc (precum scrie la carte)/ Cărui zic filosofii haos,/ Unde 
neîncetata bătălie/ Face-asupra stihii stihie!"...(Ion Budai Deleanu, 
Ţiganiada, op. cit., p. 15). 

/V. 

In finalul epopeei sale eroi-comice, autorul reintroduce motivul 
lumii pe dos, pentru că eroii săi nu reuşesc să intre într-o ordine firească, 
ci: „Toate cele-întoarsără pe dos" (Idem, p. 362). 

Tot un eveniment istoric îi oferă şi lui Vasile Fabian-Bob (sau Bob- 
Fabian) prilejul de a relua acest motiv în poezia Moldova la anul 1821: 

S-au întors maşina lumei, s-au întors cu capu-n gios 
Şi merg toate dimpotrivă anapoda şi pe dos. 

Soarele d-acum răsare dimineaţa la apus 
Şi apune despre sară cătră răsărit în sus. 

Apele schimbându-şi cursul, dau se-ntoarcă înapoi 
Ca să bată fără milă cu izvoarele război; 

S-au smintit să vede firea lucrurilor ce la vale 
Aflîndu-se din vecie, urma pravilelor sale. 

Ş-au schimbat se vede încă şi limbele graiul lor; 

Că totuna va să zică di mă sui sau mă pogor. 

Toate pân' acuma cîte se părea cu neputinţă 
Ieşind astăzi la ivală, vor putea ave credinţă; 

Vreme multă n-a să treacă, ş-a ara plugul pe mare 
La uscat corăbierii nu s-or teme de-necare; 

Ce-a să zic-atunci pescariul, când în ape curgătoare 

/V 

Ii va prinde mreja vulturi şi dihănii zburătoare; 

Ce-a să zică vânătorul, când în loc de turturele 
Nevăzând nici câmp, nici codru, va puşca zodii şi stele? 

Nătărăule ce umbli, pe a ceriului faţadă, 

Zisu-mi-au ieri noapte luna, tâlnind-o la promenadă: 

Suma veacurilor scrise pentru tine-n acest loc 
S-au deşirat de pe crugul soarelui cel plin de foc. 

Iar di eşti vre o comită rătăcită dintre stele 
Şi umbli fără de noimă, ieşită din rânduiele. 

Ce zăbavă peste vreme te ţine calea cerească. 

De îngâni cu migăiele armonia îngerească? 

Dar ce vinuiesc eu vremea? care 
Nu lucrează, fără numa pate!... 
Martoră fiind si mustrătoare 

9 

Faptelor noastre pre ruşinate! 


Dacă eşti planită nouă, şi nu ţii tovărăşie 
Colindând pe lingă soare în sistema ce să ştie. 

La depărtarea căzută te întoarce pe o cale. 

Şi nu ieşi nebuneşte pe hotarul sferei tale, 

Cutezătoriu mai aproape, vei fi ars de multă pară 
Vei să degeri dinpotrivă de te vei depărta iară. 

Iată Aurora vine cu vesminte luminate 

9 

Alungând spaimele nopţei, peste clima depărtate; 

Iară steaua Afroditei vărsând rouă si răcoare 

9 

Deschide cu-a sale raze porţile sfântului soare. 

Vra nu-s-ce să mai zică şi d-abia numa-ncepură. 

Când un nor venind cu ploaie îi spălă vorba din gură. 

Cf. Poezia românească în epoca romantică, ediţie de Mircea Anghe- 
lescu, Ed. Fundaţiei Culturale Române, Bucureşti, 1997. 

Interesant este faptul că ilustrările toposului la care ne referim, în 
literatura română, sunt puţine şi târzii, dar constituie o poezie de o mare 
intensitate dramatică şi care, pe deasupra, cred că este în măsură a mul¬ 
ţumi şi pe cei mai pretenţioşi adepţi ai hegemoniei estetice. 

Pe lângă reuşita poetică, ineditul subiectului şi aura ermetică ce fac 
versurile să pară de un modernism surprinzător, le recomandă, pare-ni- 
se, pentru studii mai frecvente şi mai atente. 

22 Cu privire la această strofă. Ioana Petrescu apreciază că „poetul 
traduce intr-un limbaj arhaizant, cu cadenţe liturgice, grave, sentimentul 
ireversibilei treceri şi nostalgia după timpurile apuse ale credinţei şi 
eroismului", cf. Ioana Em. Petrescu, Ion Budai-Deleanu şi eposul comic, Ed. 
Dacia, Cluj, 1974, p. 171. 

Acestor, oame,-însuţi eşti de vină, 
Ce-închizi ochii şi fugi de lumină. 

[Dosoftei: „Şi de svânta Ta lumină 
Veacul nostru ne-nstrăină" 

Ps. 89, 31-32] 23 

Ceriu-ti dede minte si vărtute: 

9 9 

Ceaia-întru-întunerec să-ti lumine. 
Ceasta la nevoie să-ţi ajute, 
Ceaia să-ti arete rău si bine 

9 9 

Si cărarea cătră fericie, 

9 7 

Ceasta să-ţi frângă lanţ de robie!... 

Iar' tu cu ceste daruri alese 
Covârşeşti însuti a ta stricare; 
Mintea ta laturi neîncetat ţese 

9 9 

Ca să te-încurce fără scapare, 
Vărtutea-ti dai la tirani în mână, 

9 7 

Ca mai lesne-apoi să te supună. 

Iar' acestea te-apasă-în ţărână. 
Nici mai mult te lasă-în slobozie; 
Cu râs amar vaietu-ţi îngână 
Si lanţuri a săruta te-îmbie. 

9 9 

Ah! şi cine-apoi din asta poate, 
Oame ticăloase,-a te mai scoate!... 


23 Citatele din Psaltirea în versuri sunt conform: Dosoftei, Opere 1. Ver¬ 
suri, ediţie critică de N. A. Ursu, studiu introductiv de Al. Andriescu, Ed. 
Minerva, Bucureşti, 1987. 

Au doar' moleâţa de-acum junie 24 . 

Ce n-au învătat alta nimică 

9 

Făr' a vâna după libovie, 

A căuta la sabie cu frică. 

Pe divan a trândăvi cu lene 
Ş-a căsca gurile prin dughiene 25 !... 

A să-împodobi cu gingăşie 
Mai aleasă decât o femeie, 

A-ş' răpune-în cărţi [de joc] toată-avuţie, 
într-aceasta faptele să-închieie 
A coconasilor cilibii, 

9 7 

A patrii noastre de-acum fii! 


24 A se observa anticiparea lui Eminescu, aşa cum am spus, dar şi a 
paşoptiştilor, ca spre exemplu a lui Alexandrescu (cf Gr. Alexandrescu, 
Poezii. Proză, text stabilit şi note de I. Fischer, antologie şi repere istorico- 
literare de Mircea Anghelescu, Ed. Minerva, Bucureşti, 1985): 

Eu în copilărie iubeam să mă opresc 
Pe dealul mănăstirii, şi-n vale se privesc 
Măreţul turn, trist martor 1-al nostru trist apus, 

Ş-a cărui origină în veacuri s-a răpus 
Turnul din care-odată bărbaţii renumiţi 
Vedeau române taberi pe câmpi nemărginiţi 

/V 

In preajma-i e cetatea! ai ei locuitori 
Ruina-i azi cu fală arăt la călători. 

Precum aţâţi nevrednici, trăind în moliciuni. 

Se laud cu mari fapte făcute de străbuni. 

(Trecutul. La mănăstirea Dealului) 

25 Eminescu: „Nu se nasc genii pe stradă şi la uşa cafenelii?" ( Scri¬ 
soarea III). 

Aceşti numa ştiu între cocoane 

9 9 

Şi din gură-a-ş lăuda hărnicia. 
Iar' la fruntea vunii lighioane, 
Unde-împroaşcă gloanţele cu mia, 
Vaileo, săracii! cum le-ar fi greaţă. 
Cum le-ar fugi sângele din faţă! 

Un coif în cap, o sabie-în dreaptă, 
Inimă-în piept şi scutul în stângă. 
Cu vărtute şi minte deşteaptă. 
Aceste sunt care pot să frângă 
Lanţul robii tale cumplite, 

O, neamul mieu! de tot ovilite!... 

(Cântul VII) 


în jocul intertextual inventat (într-o formulă nouă) de 
Budai-Deleanu, intră şi erudiţia lingvistică, vocabularul medie¬ 
val şi semnificaţiile sale deosebite (formele şi sensurile vechi ale 
termenilor) fiind solicitate destul de mult în opera lui Budai- 
Deleanu, după cum vom arăta ceva mai jos. 

Ovid Densusianu făcuse, mai demult, următoarele obser¬ 
vaţii cu privire la Ţiganiada, urmărind să ofere o explicaţie şi o 
caracterizare cuprinzătoare a determinărilor care au fundamen¬ 
tat apariţia sa: 

„Aşezând acţiunea în vremea lui Vlad Ţepeş, scopul 
lui Budai-Deleanu a fost să preamărească faptele strămo¬ 
şilor, să ne înfăţişeze - cum spune aşa de plastic - cărunta 
vechime cinstită şi, prin antiteză, să arate coborârea [deca¬ 
denţa] vieţei noastre, rătăcirea sufletelor în timpurile mai 
nouă [...] Ceva, prin urmare, ce vesteşte satirele lui Emi- 

nescu. Apropierea între ce au scris şi unul şi celălalt ne vine 
de la sine în minte când cetim: 

Alta era junia română 
Pe vremea lui Vlad-Vodă, ce frânsă 
Tabăra lui Mahomet păgână 
Cu vărtute si-în bătaie-adinsă. 

Dar' au perit acea voinicie. 

Şi tu gemi supusă. Muntenie!... 

Hei, ticăloasă Ţară munteană, 

Unde-ţi e vitejia mărită, 

A sloboziei tale sprijoană? 

Cum ai rămas asa de ovilită. 

Când te vei ridica din ţărână, 

Cine-ti va da scutitoare mână? 

9 

Până când vânzătorii de ostrige 
Şi mitarnicii, pentru dobândă. 

Nevrednice rane ţi-or înfige? 

Până când te-or pune sub orândă 
Agarenii? - şi atâta nedreaptă 
Necăjire încă nu te deşteaptă? 

Venetici flămânzi de prin ostroave; 

Greculeţi din Anadol, din Pera, 

Ţi-au răpit venituri cu hrisoave: 

Tu le zici „Arhonda, calimera!" 26 
Şi te închini, cu multă plecăciune, 

Crezându-le toate ce vor spune... 


26 Transliterare din neogreacă, însemnând: Bună ziua, boierule! 

Ah, cine acu din aceste toate, 
Oame ticăloase, te vor scoate? 

Au doară cea moale de acu junie 
Ce nu au învătat alta nimică 

9 

Făr' a vâna după libovie, 

A măiestri gâlceavă şi intrică, 

A trândăvi pe divan cu lene 
Şi a căsca gurile prin dughene?" 27 , etc. 


Această apreciere mai veche nu constituie un impediment 
pentru o lectură modernă a Ţiganiadei şi nici pentru o interpretare 
care să ţină cont de lecturile contemporaneităţii 28 . 

Din perspectiva istoriei literare însă, raportându-ne la con¬ 
textul şi perioada în care scria Budai-Deleanu, ea rămâne în 
continuare valabilă. 

Diatriba la adresa decadenţei şi a moliciunilor, a lipsei de 
vlagă spirituală şi morală a contemporanilor, e specifică secolu¬ 
lui al XVIII-lea (mai ales ultimelor decenii) şi va fi continuată cu 
fervoare de scriitori precum Gr. Alexandrescu, Nicolae Filimon, 
Eminescu şi Macedonski chiar (cel din urmă e, însă, mai mult 
imitator decât indignat cu adevărat). 

27 Ovid Densusianu, Literatura română modernă, Ed. Eminescu, Bucu¬ 
reşti, 1985, p. 75-76. 

28 Aşa spre exemplu, în opinia lui Manolescu, „Joyce, Borges şi Na- 
bukov" sunt „scriitori lângă care Budai stă la fel de bine ca şi lângă 
Ariosto, Tasso, Voltaire sau Pope", cf Nicolae Manolescu, Istoria critică a 
literaturii române. 5 secole de literatură, Ed. Paralela 45, Piteşti, 2008, p. 127. 

Orice secol viitor (ca să nu spun orice lector) îşi poate însă alege 
scriitorii lângă care poate sta Budai-Deleanu, în funcţie de preferinţele şi 
de optica literară pe care o va adopta. Acest lucru nu anulează însă opinii 
care stabilesc judicios fapte concrete şi corecte de istorie literară. 

Atribuindu-i ca fundamentală această intenţie lui Budai- 

9 

Deleanu, Densusianu nu greşea, chiar dacă putem fi de acord şi 
cu alte interpretări mai noi, cum ar fi aceea că opera este o 
meditaţie pe tema condiţiei umane (Paul Cornea) sau că ea paro¬ 
diază nu doar epopeile vechi, „ci literatura ca atare, opera ca 
maşinărie textuală, invenţia ca fabricare a unor proceduri" 29 . 
Aceste opinii reprezintă abordări critice şi perspective din 
unghiuri diferite şi nu credem că se exclud una pe alta. 

Dar să revenim... 

Integrându-1 dialogului intertextual şi pe Milton (asupra 
acestei relaţii a atras atenţia Mircea Anghelescu 30 , autorul Ţiga- 
niadei amintindu-1 de două ori în notele de subsol, menţionând 
Raiul pierdut 31 cu prima ocazie, în comentariul lui Musofilos), 
Budai-Deleanu ajunge să converseze inopinat şi cu preromanticii 
şi să anticipeze Zburătorul lui Heliade şi atmosfera lamartiniană 
(zice-se) a apusurilor de soare/ înserărilor paşoptiste: 

Sătana cade-în melanholie 32 

Socotind asupra sorţii sale; 

A iadului s-adună boierie 
Si să sfătuieşte cu ce cale 

5 9 

Va s-ajute turceştilor gloate; 

Ţiganilor să fârşesc bucate. 

Acum peste-ochian şoimanul soare 

Strălucea dositelor ostroave. 


29 Nicolae Manolescu, Istoria critică..., op. cit., p. 127. 

30 A se vedea Mircea Anghelescu, Budai-Deleanu, Milton şi poza dam¬ 
natului romantic, în voi. Scriitori şi curente, Ed. Eminescu, Bucureşti, 1982, 

p. 61-68. 

31 Ion Budai Deleanu, Ţiganiada, op. cit., p. 18, n. lb. 

32 Termen utilizat anterior de Nicolae Milescu şi Dimitrie Cantemir. 

Noaptea cu neagra sa învălitoare 
Câmpi acoperisă şi dumbrave. 

Iar' de grele-ostăneli obosita 
Dulce răpăusa prin staure vita. /.../ 

Era vremea tocma-întias dată 

9 

Când cântă cocoşii de cu sară, 

9 7 

Ş-încălecând mături sau lopată 
La Rătezat strigoile zboară. 

Când să preumblă cele frumoase 
Strâmbând oamenilor dreptele-oase. 

(<Cântul VI) 

Nu este lăsată la o parte nici intertextualizarea folclorului, 
Budai-Deleanu arătându-se interesat de creaţia populară înain¬ 
tea paşoptiştilor. El se dovedeşte, prin urmare, un veritabil pre¬ 
cursor romantic şi prin felul în care introduce teme şi motive 
folclorice în opera sa. 

Elementele de basm nu sunt puţine, dar pe lângă acestea 
există şi episoade întregi care ţin de formula basmului, cum ar fi 
cele referitoare la cetatea vrăjită („curte mândră măiastră"), la 
izvoarele cu apă fermecată ori la călătoria vrăjitoarei Brânduşa în 
căutarea fiului său, Parpangel: 

Deci Brânduşa (căci aşa pe nume 
Să chiema) fiind fermecătoare, 

Doară-atunci cea mai vestită-în lume. 

Ce sâtirea dracii din vâltoare. 

Ba cu fermecături neauzite 
Oamenii strămuta-în fieri si vite, 

9 7 

Tot feliu-încântă ea de jivină 
Şi cumu-i vine-în minte-o preface. 
Apoi descântă cât baţi în mână 
Strămutatele jivini sărace. 

Si nu este-un feliu de măestrie 

9 

La care-învătată să nu fie. 

Fiind amărâtă si vrând să ştie 

9 9 

Unde fiiul ei atâta rămâne 
Si doar' de este Romica vie. 

Luă doao fermecate frâne 
Din roşii făcute strămătură. 
Şoptind cu sine ceva din gură. 

Cum fârsi neîntălese cuvinte, 

9 9 ' 

Iacă doao pregroaznice bale 
Fără veste-i steteră-înainte; 

Guşi avea pestricate şi foaie, 

/V 

Insă cu-arepi şi solzuri pe spate 
Şi neşte coade lungi, cârlibate. 

Puindu-le-apoi frâne de lână 
Obrazui-în pulbere-o căruţă 
Cu toiagu-învrâstat ce-avea-în mână. 
Pe care sezând bale sumută 

9 9 

Şi iacă-în cotigă făr de roate 
Vrăjitoarea văzduhul străbate. 

Bălâurii-înhămati zboară ca vântul 

9 

Precum striga-i mână şi-i duce. 
într-un ceas cungiură pământul 
Muntenesc, dar' nice-o rază-i luce 

De-a-şi găsi fiiul dorit. în urmă 
Foarte-amărâtă cursul său curmă. 

Supt o râpă-adâncă să pogoară 
Şi luând de pe bălauri căpestre. 

Le face semn ca din ochi să piară; 
Ducându-să-apoi fierele măiestre. 
Scoasă-o vrăjită din sân piscoaie 
Şi cât poate, de trei ori ţipoaie. 

Mai degrabă decât o clipită. 
Mulţime de duhuri necurate 

9 

Din toate laturi vinea pornită. 

Iar' ea-începe a-i sitiri să caute 
Sau să spuie-unde fiiu rămâne 
Şi pentru ce-acasă nu mai vine! 

Ei răspund: „Fiiul tău s-află-în viaţă. 
Dar' numa cât sufletul nu-i iasă; 
Noi ţ-om fi păn la dânsul povaţă!" 
Deacă-aceasta Brândusa-întăleasă, 

9 9 ' 

îndată-alergă cu osârdie 
Ducând-o cel din răspântie. 

Acolo sosind maica duioasă 
S-află fiiul mai fără viată. 

9 9 

Trupu-i rădică şi frântele-oase, 
Luându-1 pe bietele braţă, 

/V 

II pusă-în căruţa cea vrăjită 
Şi zbură cu el într-o clipită. 

Dusă-1 între neşte munţi de-aproape. 

Sus pe-o stâncă naltă şi rătundă 
Unde-1 scăldă-în noao feliuri de-ape 
Ce să-âflă-într-o peşteră afundă. 

Apoi cu ierburi cunoscute 
în tot chipul cercă să-i ajute. 

Unele fierbe ia-într-o căldare. 

Din altele stoarce mustăreată. 

Iar' din altele-i face scăldătoare: 

Iarba vântului si iarbă creată. 

Iarbă mare, spânz, limbă-vecină, 

Romoniţă, nalbă, mătăcină, 

Plătâgină, sovârv cu cicoare, 

Troscoţel, podbeâl şi mătrăgună 
Si de-alte mai multe ierburi care 

9 

Stoarse, mestecate depreună 
Ş-în mai multe chipuri prefăcute 
Trebuie bolnavului s-ajute. 

Iar' după ce cu ceste toate 
îl scăldă, 1-învălui şi l-unsă, 

Inima-i începu iar' a bate, 

Sânge-în moarte mădulări pătrunsă 
S-a treia zi cătră dimineaţă 

9 9 

Semne-aiavea dete de viată. 

9 

(Cântul V) 

Vrăjitoarea zboară într-un car tras de balauri, comandă de¬ 
monilor să-i spună unde se află fiul său şi Romica, transformă. 

precum Circe, oamenii în animale şi invers, şi posedă ştiinţa lea¬ 
curilor obţinute din plante 33 . 

Probabil că unii şi-ar putea aminti şi de „măselariţa mi¬ 
reasă" a rigăi Crypto, din balada lui Ion Barbu... 

Dar şi Budai-Deleanu compune o baladă nupţială, în genul 
a ceea ce el numeşte cântece de nuntă populare (fapt pretextat şi 
de Ion Barbu în balada Riga Crypto şi lapona Enigel, pentru că 
menestrelul reia un cântec pe care l-a mai spus şi altădată), cu te¬ 
ma alegorică străveche a vânătorii: 

Tânăr vânătoriu, de mult fără sporiu, 

După-un drăgălaş vâna sobolaş. 

De-ar fi şi să moriu! (zisă vânătoriu) 

[Mioriţa: „Şi de-ar fi să mor"...] 

Drăguţ sobolaş, ţi-oi da de lăcaş. 

Haida hăi, căpăi, hai la la, hăi hăi! 

Prin desiş pe căi, hăi la la, căpăi! 

Asa din zori cu multe sudori 

9 

Tânărul gonea, cu o săgeţea 

Pintr-un făgeţel, sobol mititel, 

Ce-încoace-încolea fugea, să-învârtea. 

Păn' la un ţipiş, unde lăturiş 
Sărind pe furiş, să băgă-în desiş. 

33 Andrei Oişteanu ar fi putut adăuga catalogului de autori şi, res¬ 
pectiv, de plante pe care l-a alcătuit în cartea sa şi opera lui Budai-Deleanu 
împreună cu plantele enumerate de acesta; vezi Narcotice în cultura română. 
Istorie, religie şi literatură, Polirom, 2010 - primul capitol se intitulează 
chiar: Mătrăguna, măselariţa şi muscariţa. 

El îl evocă însă pe Nicolae Milescu-Spătarul, care a scris, în jurnalul 
său de călătorie în China, despre medicina tradiţională chinezească şi 
despre plante ca ginseng-ul, care era confundat de unii cu mătrăguna eu¬ 
ropeană (Idem, p. 122). 

Atunci iar' şi iar' el strigă-în zădar 
Cătră soţii săi şi cătră căpăi. 

Că ei merg şi sar tot peste hotar. 
Haida hăi, căpăi! hai la la, hai hăi! 
Când fu spre sară, ieşind o fecioară 
Din codru afară, cu frumsată rară 

Ca ş-amorul blând îi grăi zâmbind: 
„Tânăr vânătoriu, vânezi fără sporiu. 
Lasă, lasă-ţi gând de-a prinde-oarecând 
Sobol fugătoriu, fără de-ajutoriu. 
Sobolii, să ştii, s-află-în vezunii 
Şi trebue-întii ca să-i prinzi de vii. 

Jură-te mie, făr' viclenie. 

Tare şi vârtos, să-mi fii credincios; 

Su vezunie voiu arăta tie 

9 

Ş-un sobol frumos, colea mai din gios!". 
Tânărul uimit de bunul tâlnit, 
Ş-uită de gonit, stă nehotărât. 

Apoi cu milă zisă: „O, copilă! 

Ah, sorioară, dragă fecioară! 

De-ai fi miloasă, cum eşti frumoasă. 
Lege n-ai pune,-îndată mi-ai spune: 
Iar' eu jurământ ţi-oi jura presfânt 
C-oi ţinea cuvânt pănă la mormânt". 

Prunca iubeaţă atunci rosi-în fată 

9 9 9 

Ca vara bujor, apoi linişor. 

Cu mână isteată, arătă s-învată 
Zicând: „Frăţior, fie-ţ[i] după dor. 

Ice, su poale de munte-în vale. 
Mergi tot pogorâş, păn' dai de ţipiş; 

De-acolea mai zios, supt un gruiu tufos. 
Mergi pe părăuţ pănă-i da de-un puţ. 
Acolo vârtos stai si nu da dos, 
Că-acolo-i drăguţ ţie soboluţ. 
Acolo gata fi cu săgeata 
Şi cumu-i data, să-i dai zăgneata". 

Voinicul marghiol tot mearsă domol 
Păn' dede în vale de salbă moale, 
Păn' dede de gol, unde-era sobol. 
Trebile sale păzând cu cale. 

Fără de hăisaş, fără căpăuaş, 
Prinsă-un sobolaş, blând şi drăgălaş. 

Atunci copilă zisă-i cu milă 
Suspinând mereu: „Ah, sobolul mieu! 
Ah, fie-ţi milă, nu-i face sâlă. 

Să nu-i cază rău, că-i cu tot al tău. 
Dintr-astă oară, din astă sară, 

A ta-s fecioară si surioară!". 

9 

Tânărul fecior grăi plin de dor: 
„Dragă fecioară! fi-m[i] lelişoară. 
Iară eu, mă jor, ţi-oi fi bădişor!" 

Să îmbrăţoşară atunci şi strigară: 

„Dulce clipită, zi fericită, 

Fire-ai lungită, trei ori atâtă!...". 


(<Cântul IX) 

Ritmurile (dar şi alte elemente, inserate fără îndoială inten¬ 
ţionat) ne evocă, inechivoc, balade populare cunoscute, ca Mio¬ 
riţa şi Mănăstirea Argeşului. Doar că ambele au fost promovate în 
conştiinţa publică odată cu epoca paşoptistă... 

Ritmul strofelor citate mai sus este tipic popular, însă 
Budai-Deleanu recurge - pentru a nu ieşi cu totul din stilul epo- 
peei sale -, la o rimă dublă: la cezură şi la finalul versurilor. 

Respecând tiparul folcloric (ritmul de 5-6 silabe al bala¬ 
delor), aceste strofe ar trebui să arate astfel: 

Tânăr vânătoriu. 

De mult fără sporiu, 

După-un drăgălaş 
Vâna sobolas. 

9 

De-ar fi si să moriu! 

9 

(Zisă vânătoriu) 

Drăguţ sobolas, 

Ti-oi da de lăcaş. 

9 9 

Haida hăi, căpăi. 

Hai la la, hăi hăi! 

Prin desiş pe căi, 

Hăi la la, căpăi! 

Asa din zori 

9 

Cu multe sudori 
Tânărul gonea. 

Cu o săgeţea 

Pintr-un făgeţel. 

Sobol mititel. 

Ce-încoace-încolea 
Fugea, să-învârtea. 

Păn' la un ţipiş. 

Unde lăturis 

9 

Sărind pe furiş. 

Să băgă-în desiş. 

Atunci iar' si iar' 

9 

El strigă-în zădar 
Cătră soţii săi 

9 

Şi cătră căpăi. 

Că ei merg şi sar 

Tot peste hotar. 

Haida hăi, căpăi! 

Hai la la, hai hăi! 

Când fu spre sară. 

Ieşind o fecioară 

9 

Din codru afară. 

Cu frumsată rară", etc. 

Ţiganiada a fost considerată o parodie iluministă, în con¬ 
formitate cu ideile Şcolii Ardelene, însă impresia noastră este că 
intenţia satirică a autorului atinge uneori, în aceeaşi măsură 
necruţătoare, şi ideologia Şcolii Ardelene (precum, după cum 
bine se ştie deja, şi propria pretenţie a verosimilităţii şi a ca¬ 
pacităţii epopeice), cu insistenţa ei asupra evgheniei pretinse a 
unor naţiuni - e posibil să fi vizat şi pretenţia purităţii etnice (la¬ 
tine) a românilor: 

„Adevărat că aş fi putut să bag multe minciuni lăudând pe 
ţigani şi scornind fapte care ei n-au făcut, cum fac astezi istoricii 
unor neamuri, care scriind de începutul norodului său, să suie 
pănă la Dumnezieu şi tot lucruri minunate bârfăsc" (Epistolie în¬ 
chinătoare). [...] 


Vitează eghipteană rămăşiţă! 

De faraoni vită strălucită. 

Din vechi iroi tânără mlădită! 

9 

O, mândră ţigănie cernită..., etc. 

(Cântul I) 

Ţiganii nu sunt decât un travesti al românilor. 

Uneori, autorul trece de la aluzii la un rechizitoriu dur la 
adresa neamului său: 

Cine-aleargă la turci cu făgadă 
Ca, deacă-1 va pune la domnie, 

Ţara-i va supune, şi-în dovadă 
De plecare, cu haraci îmbie? 

Românul.. .Cine patria sa vinde? 

Românul.. .Cine a vrăjbii foc aprinde? 

Cine-ajutoriu de la păgân cere 
Făcându-1 hotărâtoriu şi jude. 

Iar' el răzămându-să-în putere. 

După ce sfezile noastre-aude. 

Celuia face dreptate, care 
I-au dat făgăduinţă mai mare? 


(Cântul IX) 

Ne-am pus întrebarea dacă există cumva un mesaj sublim 
în această operă, pe lângă constructul comic şi satiric, pe lângă 
intenţia moralizării prin ridiculizare, dacă există pe undeva o 
epopee în subsolul semnificaţiilor. 

Cu intenţie, lucrarea transgresează genurile literare şi 
filosofia vremii/ filosofiile vremurilor... 

Dacă considerăm îndreptăţită opinia lui Nicolae Mano- 
lescu, atunci modelul operei budaideleneşti „nu poate fi decât 
romanul lui Cervantes" 34 . 

Iar, pe de altă parte, dacă Unamuno şi exegeza modernă îl 
consideră pe Don Quijote a fi din familia caracterelor eristice 35 , 
ne întrebăm ce înseamnă, în ultimă instanţă (dincolo de toate 
identificările sociale şi naţionale), nebunia ţiganilor? Oare faptul 
că, în final, pseudo-armata se decimează singură, nu instituie o 


34 Nicolae Manolescu, Istoria critică..., op. cit., p. 127. 

Nu suntem însă de acord că această operă este „menită să amuze cu 
oarecare folos intelectual 7 ' şi că trebuie „citită cu un superior amuzament 
spiritual 77 (Idem, p. 126-127). După cum nu credem că din Istoria ieroglifică 
„ceea ce ne captează interesul rămâne tot plăcerea povestirii unor extra¬ 
ordinare peripeţii" (Idem, p. 80). 

Cervantes a fost însă unul dintre autorii favoriţi ai romanticilor 

j 

(alături de Dante, Shakespeare, Milton): „Marele roman a fost, pentru 
romantici. Don Quijote. Găseau aici amestecul tuturor formelor, găseau 
presărate în desfăşurarea acţiunii nuvele şi cântece, găseau vibrând toate 
tonurile, de la gravitate la şagă, găseau toate feluritele măruntaie ale hao¬ 
sului reunite laolaltă în temeiul duhului poetului, şi mai găseau, plutind 
asupra a toate, imaterial şi puternic, liber şi dominator, un eter luminiscent 
care îmbiba totul, făcea ca totul să devină limpede şi accesibil cunoaşterii: 
ironia romantică", cf. Ricarda Huch, Romantismul german, traducere şi 
prefaţă de Viorica Nişcov, Ed. Univers, Bucureşti, 1974, p. 242. 

35 A se vedea: Miguel de Unamuno, Viaţa lui Don Quijote şi Sancho, 
Ed. Univers, Bucureşti, 1973. Sau Jose Ortega y Gasset, Meditaţii despre Don 
Quijote şi Gânduri despre roman, Ed. Univers, Bucureşti, 1973, p. 59. 



32 


altă perspectivă (indusă, de fapt, subcutanat pe tot parcursul 
operei), aceea că idealul nu este terestru? 

O altă interogaţie ar fi: Unde se poate stabili graniţa dintre 
discursul grav, serios (tradiţional), chiar sublim, pe de o parte, şi 
parodie/ ridicol (iluminist-postmodern), satiră şi comedie bufă, 
pe de altă parte? 

Am ales un exemplu, pentru a ilustra glisarea autorului în¬ 
tre registre şi stiluri cu aceeaşi mare uşurinţă cu care trece de la 
o perspectivă la alta. 

Episodul este cel al descrieii Raiului, de către epigonul lui 
Dante, Parpangel, călător în Iad şi în Rai, care, după un zbor 
cosmic, are ocazia să vadă Paradisul: 

Raiul e grădina desfătată, 
întră ceriu şi-între pământ sădită. 

Dă trup pământesc neapropiată. 

Dă minte-omenească negâcită. 

Care, după vrednicii, să-împarte 
Sufletelor drepte după moarte. 

Măcar de-as avea eu limbi o mie 

9 

Şi-atâte guri bine grăitoare. 

Nu vă-aş putea spune, nice scrie. 

Lăcaşurile desmierdătoare 

9 

Si frumusetele raiului toate. 

Care pentru cei buni sunt gătate. 

Acolo vezi tot zile sărine 

Şi ceriu limpede, fără nuori, 

Vântucele drăgălaşe, line 
Dulce suflând prin frunze şi flori. 

Tot feliu dă păsărele ciudate [minunate] 
Cu viersuri cântând pre minunate. 

Acolo Dumnezieu asa fece. 

Să nu fie vară zădufoasă. 

Nici iarnă cu ger, nici toamnă rece. 

Ci tot primăvară mângăioasă; 
Soarele-încălzeste si desfată. 

Iară nu pripeşte niciodată. 

Câmpurile cu flori osăbite 
S-ai ci la noi încă nevăzute. 

Sunt pre desfătat acoperite 
Cu tot feliul de roduri crescute. 

Iar' pă zios în loc dă pietricele 
Zac tot pietri scumpe şi mărgele. 

/V 

In locul de arburi şi copace 
Cresc rodii, nărănciuri [portocali] ş-alămâi 
Şi tot feliu dă pom ce la gust place. 
Cum şi rodite cu struguri vii. 

Iar' în loc dă năsip şi ţărână. 

Tot grăunţă dă-aur iai în mână. 


Până aici, descrierea se păstrează şi se înscrie perfect în 
tradiţia aghiografiilor şi a cazaniilor 36 , pe care o va actualiza şi 


36 A se vedea, spre exemplu, Varlaam, Carte romanească de învăţătură 
[Cazania], voi. II (Textul), tipărită cu binecuvântarea PFP Daniel [Ciobo- 
tea]. Patriarhul Bisericii Ortodoxe Române, ediţie de Stela Toma, prefaţă 
şi studiu de Dan Zamfirescu, Ed. Roza Vânturilor, Bucureşti, 2011, p. 80 şi 
256: „Intăiu să va arăta mărirea trupurilor noastre, că vor hi neputrede şi 

Heliade în Anatolida (doar în ultimele două strofe Budai-Deleanu 
începe să gliseze, aproape insesizabil, spre parabola satirică). 

Mai departe însă, autorul trece (brusc) spre registrul 
parodic, contrastant cu expunerea anterioară (dar contrastele nu 
par a-1 alarma deloc pe autor, dimpotrivă): 

Râuri dă lapte dulce pă vale 
Curg acolo şi dă unt păraie, 

Ţărmuri-s dă mămăligă moale. 

Dă pogăci, dă pite şi mălaie!... 


luminate mai vârtos decât soarele. Si ne vom veseli în veci vădzând frâm- 
seţele noastre şi cinstea întru care vom petrece în mijlocul îngerilor; şi vom 
audzi cântarea lor dulce şi frumoasă..., etc. [...] Raiul iaste zidit de Dum- 
nedzău sus la răsărit, pre munţi înalţi şi frunoşi, unde-s vânturi vesele, 
nice foarte calde, nice foarte răci, şi văzduh luminat". 

Dar şi Dimitrie Cantemir, Divanul sau Gâlceava înţeleptului cu lumea 
sau Giudeţul sufletului cu trupul, text stabilit, traducerea versiunii greceşti, 
comentarii şi glosar de Virgil Cândea, postfaţă şi bibliografie de 
Alexandru Duţu, Ed. Minerva, Bucureşti, 1990, p. 22-23: „Deci acea boga¬ 
tă, dumnădzăiască milă, pre [om] facerea şi plăzmuirea alor Sale mâni 
până în săvârşit a să prăpădi şi a pieri nevrând, şi cu acesta mijloc alt pă¬ 
mânt şi alt ceriu nou i-au giuruit, al cărui pământ florile neveştedzitoare, 
pomii şi poamele neputredzitoare şi în toate timpurile peste măsură dând 
roada sa şi, al căruia ceriu, la măsură căldura soarelui şi la măsură frigul 
gerului; şi mai vârtos acolo arşiţă şi secetă nu va fi şi iarna va lipsi şi soarele 
nu va apune, căci noapte nu să va face". 

/V. 

Intre aghiografiile care puteau inspira versurile acestea ale lui Ion 
Budai-Deleanu, putem enumera Viaţa Sfântului Vasile cel Nou şi vămile 
văzduhului (la care trimite şi G. Călinescu), Viaţa Sfântului Andrei cel nebun 
pentru Hristos, etc. De aici sunt preluat amănuntele cu privire la câmpurile 
cu flori şi tot feliul de pom cu tot feliul de roduri şi la pietre scumpe. Chiar 
şi expresiile utilizate de Budai-Deleanu le reproduc aproape identic pe ce¬ 
le din aghiografii. 

O, ce sântă si bună tocmeală! 

7 9 

Mânci cât vrei si bei făr' ostăneală. 

9 

Colea vezi un şipot dă rachie. 

Ici dă proaspătă mursă-un izvor, 

Dincolea baltă dă vin te-îmbie. 

Iară căuş, păhar sau urcior 
Zăcând afli-îndată lângă tine. 

Oricând chieful dă băut îti vine. 

9 

Dealurile si coastele toate 

9 

Sunt dă caş, dă brânză, dă slănină. 

Iar' munţii şi stânce gurguiate. 

Tot dă zahăr, stafide, smochine!... 

De pe ramurile dă copaci. 

Spânzură covrigi, turte, colaci. 

Gardurile-acolo-s împletite 
Tot cu fripţi cârnăciori lungi, aioşi. 

Cu plăcinte calde streşinite. 

Iar' în loc dă pari tot cârtaboşi; 

Dară spetele, dragile mele. 

Sunt la garduri în loc de proptele. 

(<Cântul IX) 

De departe, nu este aceasta singura situaţie în care autorul 
schimbă registrele discursului, pendulând (cu dezinvoltură) în¬ 
tre caracterul sobru şi cel comic, între imaginea sublimă şi paro¬ 
die. 

Critica noastră literară s-a lăsat însă, cel mai adesea, sedusă 
şi impresionată de caracterul parodic şi ireverenţios (convenabil 

receptării specifice modernismului şi postmodernismului - ca să 
nu mai vorbesc de epoca comunistă, în care s-au redactat o parte 
dintre aceste exegeze) al unor pasaje din epopeea lui Budai- 
Deleanu, al căror caracter este totuşi fragmentar, şi nu a remarcat 
faptul că, spre exemplu, în descrierea Paradisului pe care am re- 
produs-o, există două episoade diferite şi chiar antagonice. 

Descrierea Raiului nu ni se pare în întergime „o parodie 
voltairiană a miraculosului creştin", care prezintă un „paradis 
burlesc" şi o „viziune desacralizată a transcendentului" 37 , cum 
consideră Ioana Petrescu. 

Partea a doua a acestui tablou, care conţine toate aspectele 
ireverenţioase, este, aşa cum precizează o notă de subsol, un 
adaos teologic ficţional, motivat astfel de autor: „Vezi dară că-i 
aşa cum am zis eu, că ţiganul, ca să să facă un dătătoriu de lege 
la ţigani, şi doară să facă o relighie noao, au adaus aceste din capul său 
(s. n.), ştiind că ţiganilor a lucra nu le place, ci a şedea ş'a mânca; 
şi fiind că ţiganii erau iubitori de acest feliu de mâncări, şi Par- 
pangel le povesteşte, după gustul lor, ca să aibă mai mult poftă. 
Eruditian" 38 . 

9 

Ceea ce parodiază autorul - şi nu este unica sa intervenţie 
vehementă pe această temă - este invenţia teologică. Ceea ce îi 
repugnă este ficţiunea la nivel dogmatic, pe care o dezaprobă 
vituperant prin strategia introducerii unei ficţiuni propriu-zise 
cu detalii tuşate în mod grotesc. 

Ion Budai-Deleanu respinge atât fanatismul religios şi crima 
justificată oribil prin religie (îi va aminti pe musulmani, dar şi 
inchiziţia spaniolă), cât şi imaginaţia superstiţioasă şi inventarea 
unor religii noi, din lejeritate şi pentru satisfacerea unei pers- 


37 Ioana Em. Petrescu, Ion Budai-Deleanu şi eposul comic, op. cit., p. 
191,193. 

38 Ion Budai Deleanu, Ţiganiada, op. cit., p. 296, n. 1. 

pective pur umane asupra lui Dumnezeu, care să fie mai lesne de 
acceptat şi mai puţin constrângătoare din punct de vedere moral. 

Şi face acestea nu de pe poziţii voltaireiene, ci din perspec¬ 
tiva celui care crede şi respectă „Toată-adevărată-închinăciunea/ 
Dumnezieirii ceii făptoare" 39 (făptoare = creatoare a toate, pentru 
că, în limba veche, precum cea a lui Dosoftei, Dumnezeu a fapt 40 
înseamnă Dumnezeu a creat). 

Opinia noastră este că Budai-Deleanu foloseşte informaţia 
şi erudiţia sa livrescă drept patent intertextual şi înscenează con¬ 
fruntarea ideologiilor/ filosofiilor/ opiniilor, totul sub auspiciile 
unui autoritar şi chiar hegemonie vanitas medieval, subînţeles, 
instrumentat însă într-o altă gamă, proprie telosului pe care şi 1- 
a propus autorul, acela de „a introduce un gust nou de poesie ro¬ 
mânească" 41 . 


39 Idem, p. 192. 

A 

40 In Psaltirea pre versuri a lui Dosoftei, Dumnezeu este „Domnul,/ 
Ce-au fapt ceriul, pământul şi omul" (Ps. 113, 61-62), Cel ce „au fapt ceriul 
cu cuvântul/ Ş-au întărit tot pământul" (Ps. 120, 5-6). 

41 Ion Budai Deleanu, Ţiganiada, op. cit., p. 9. 

Asemănări între Budai-Deleanu si Heliade 

9 


Sesizam anterior asemănările dintre binecunoscutul frag¬ 
ment din Zburătorul lui Heliade şi câteva strofe din începutul 
Cântului al Vl-lea al Ţiganiadei : atmosfera melancolică şi eva¬ 
nescentă, instaurarea regimului nocturn, peisajul rustic, prezenţa 
strigoiului/ zburătorului. 

Reamintim versurile: 

Sătana cade-în melanholie 
Socotind asupra sorţii sale; 

A iadului s-adună boierie 
Si să sfătuieşte cu ce cale 

9 9 

Va s-ajute turceştilor gloate; 

Ţiganilor să fârşesc bucate. 

Acum peste-ochian şoimanul soare 
Strălucea dositelor ostroave. 

Noaptea cu neagra sa învălitoare 
Câmpi acoperisă şi dumbrave. 

Iar' de grele-ostăneli obosita 
Dulce răpăusa prin staure vita. /.../ 

Era vremea tocma-întias dată 

9 

Când cântă cocoşii de cu sară, 

Ş-încălecând mături sau lopată 
La Rătezat strigoile zboară. 

Când să preumblă cele frumoase 
Strâmbând oamenilor dreptele-oase. 


Toate-adecă-odihnea cele bune, 
Numa cele rele, blăstămate. 

Umbla după-a lor înşelăciune. 

Cum sunt duhurile necurate 
Care nu dorm nice-odinioară. 

Ci noaptea-în toate părţile zboară. 

(<Cântul VI) 

* 

Era în murgul serii şi soarele sfinţise; 

A puţurilor cumpeni ţipând parcă chemau 
A satului cireadă, ce greu, mereu sosise. 

Şi vitele muginde la jgheab întins păşeau. 

Dar altele-adăpate trăgeau în bătătură, 

/V 

In gemete de mumă viţeii lor strigau; 
Vibra al serii aer de tauri grea murmură; 
Zglobii sărind viţeii la uger alergau. 

S-astâmpără ast zgomot, ş-a laptelui fântână 

/V 

începe să s-audă ca şoaptă în susur. 
Când ugerul se lasă sub fecioreasca mână 
Şi prunca viţeluşă tot tremură-mprejur. 

încep a luci stele rând una câte una 
Şi focuri în tot satul încep a se vedea; 
Târzie astă-seară răsare-acum si luna, 

9 7 

Şi, cobe, câteodată tot cade câte-o stea. 

Dar câmpul şi argeaua câmpeanul osteneşte 
Şi dup-o cină scurtă şi somnul a sosit. 
Tăcere pretutindeni acuma stăpâneşte. 

Si lătrătorii numai s-aud necontenit. 

5 

E noapte naltă, naltă; din mijlocul tăriei 
Veşmântul său cel negru, de stele semănat. 

Destins cuprinde lumea, ce-n braţele somniei 
Visează câte-aievea deşteaptă n-a visat. 

Tăcere este totul şi nemişcare plină: 
încântec sau descântec pe lume s-a lăsat; 

Nici frunza nu se mişcă, nici vântul nu suspină. 

Şi apele dorm duse, şi morile au stat. 

(Zburătorul) 

Este observabilă identitatea vizuală a imaginilor poetice 42 
care surprind imaginea cosmică noctură: „noaptea cu ne[a]gra sa 
învălitoare ,/ la Budai-Deleanu şi, respectiv, cu „veşmântul său 
cel negru", la Heliade. Ca şi contextul peisagistic rustic, poezia 
pastorală. Dar Alexandrescu apela şi el la aceeaşi învăluitoare 
metaforă panoramatică: „a nopţei neagră mantă" (Umbra lui 
Mir cea. La Cozia). Probabil că era o metaforă tradiţională, pentru 
că am întâlnit-o şi în Prohodul Domnului , când, la Răstignire, aştrii 
cereşti „în mantii negre s-au înveşmântat". Cel mai probabil, 
izvorul acestei imagini poetice este o profeţie biblică: „Şi voi îm¬ 
brăca cerul [cu] întuneric şi voi pune ca pânza de sac mantia lui" 
(Is. 50, 3) 43 . 

Cel puţin la fel de frapante sunt şi similitudinile care privesc 
asfinţitul din debutul ambelor episoade poetice, cât şi starea de 
linişte, de completă relaxare/ odihnire care se instaurează pe un 


42 Călinescu greşea când considera că „nicio strofă nu are valoare 
vizuală şi nu alcătuieşte coloristic un tablou", cf G. Călinescu, Istoria lite¬ 
raturii române de la origini până în prezent, op. cit., p. 77. 

43 Cf. traducerii Pr. Dr. Dorin Octavian Picioruş. A se vedea aici: 
https://www.teologiepentruazi.ro/2020/04/30/isaias-cap-50-cf-lxx/. 

plan existenţial - „Toate-adecă-odihnea cele bune" (Budai-De- 
leanu) şi „Tăcere este totul şi nemişcare plină" (Heliade) -, în 
vreme ce pe alt plan se deşteaptă tendinţe şi o mişcare contrară, 
nefirească/ demonică/ infernală (la Budai-Deleanu, mai departe 
se vorbeşte despre Satana şi intenţiile sale, iar în poemul lui He¬ 
liade este introdus în scenă Zburătorul). 

Relaţia dintre melanholie şi vremea nefastă (şi, implicit, ne¬ 
fericire şi debusolare) o făcuse, înaintea lui Budai-Deleanu, Can- 
temir în Divanul, într-un pasaj premonitoriu în raport cu litera¬ 
tura romantică (şi pe care l-am semnalat în mai multe rânduri, cu 
alte ocazii). 

Budai-Deleanu se deplasează cu viteze cosmice de la 
perspectiva oceanului („ochian") îndepărtat, cu insule („ostroa- 
ve dosite") peste care soarele aruncă ultimele raze, la cea a „câm- 
pilor" şi „dumbravelor" autohtone pe care le-a învelit deja noap¬ 
tea. 

Epitetul acestui soare, „şoiman", ascunde însă semnificaţii 
nebănuite, pentru că el poate să însemne minunat (atribut tradi¬ 
ţional al soarelui), dar prin acelaşi termen sunt desemnaţi şi caii 
care au calităţi deosebite/ excepţionale, cât şi...ielele (sau şoime/ 
joimăriţe la Ion Barbu, în După melci). 

Sigur că sugestia poate să îl vizeze şi pe Helios al miturilor 
antice, cu al său car tras de cai care se scaldă la apus în ocean, 
însă poate fi totodată şi un indiciu neaşteptat, avertizând asupra 
unei situaţii ulterioare în poem, în care apar ielele („cele frumoa¬ 
se/ Strâmbând oamenilor dreptele oase") şi strigoii. 

Secvenţe/ peisaje preromantice apar şi cu alte ocazii, ca spre 
exemplu: „apusul de soare,/ Când copacii umbre lungi aruncă/ 
Pregătind [ajmurgitului răcoare" (Cântul VII) U . 

în altă parte, printre relatări ale bătăliilor şi detalii de luptă, 
în Cântul VI, autorul introduce şi pasteluri care au rolul de a 

44 Ion Budai-Deleanu, Ţiganiada, op. cit., p. 218. 

realiza un contrast puternic, între învierea primăvăratică a natu¬ 
rii si ororile războiului: 

9 

Abea pe câmp iarba răsărisă. 

Iar' codru noao frunză apucasă; /.../ 

Era tocma-în miez de primăvară 

Când zăfiri cu florile să joacă. 

Păsărelele vesele zboară. 

Iar jivina şi cea mai săracă. 

Voioasă saltă si să desfată 

9 

/V 

In dezmierdare nevinovată... 

Versurile sună anticipativ preromantic, dar surprind şi ace¬ 
laşi tablou naiv patriarhal pe care îl descoperim mai târziu în 
Zburătorul, sugerând farmecul naturaleţii, al ingenuităţii prin 
inocenţa vieţuitoarelor: „Zglobii sărind viţeii la uger alergau /.../ 
Şi prunca viţeluşă tot tremură-mprejur". 

Budai-Deleanu introduce astfel, cum am spus, peisaje 
(pre)romantice în mijlocul unor întâmplări care dezvăluie ororile 
războiului sau ale...prostiei (să fie epopeea sa şi o aluzie la 
Elogiul prostiei/ nebuniei al lui Erasmus?), dezvăluind un poet 
complex, nu doar epopeic, ci şi sensibil la poezia cosmică, schim¬ 
bând nota pe coarda emoţiei, de la registrul eroic al confrun¬ 
tărilor între Vlad şi turci sau crisparea cu care poate fi urmărită 
aventura ţiganilor, la sensibilitatea lirică: 

Abea zorile peste hotară 
Gonind întunericul trecusă, 

Abea si soarele-întorcând 45 iară 

9 

45 Sintagma desemnează mişcarea de revoluţie a soarelui. Asupra 
acestei mişcări de revoluţie a planetelor filosofează şi Dimitrie Cantemir 

Strălucisă cu raze neapuse 
Vârvuri de munţi, de dealuri si stânce, 

9 ' 9 ' 

Apăsând negura-în văi adânce... 
(Cântul VIII) 


Romantică este perspectiva abruptă a peisajului mai degra¬ 
bă alpin, după cum ne sugerează „vârfurile de munţi" şi „stân¬ 
cile", poate şi „văile adânce" indicând - e posibil - chiar pră¬ 
păstii, deşi autorul nu are în vedere un peisaj anume, ci privirea 
sa omniscientă planează peste un teritoriu şi un relief nesfârşit. 

/V 

In Cântul VIII, descoperim la Budai-Deleanu chiar şi des¬ 
crierea primelor simptome ale erotismului, cu acelaşi aer mala¬ 
div, ca în Zburătorul, şi cu aceeaşi origine nefirească: 

Copila ce vede-întii pe-un june 
Frumos care drag inimii cade 
Ruseste-în fată ca viu cărbune. 

Ochi îi scripesc, suflarea-i scade. 

Şi iacă dracu de-aci precepe 
Că ia pe fecior a dori-începe. 

întrebarea fundamentală care îi priveşte pe cei doi scriitori: 
Se poate să fie toate acestea coincidenţe? 

Comparaţia cu versurile lui Heliade poate fi extinsă însă şi 
la Anatolida, unde există câteva elemente care ne pun în nedu¬ 
merire, întrucât se ştie că manuscrisul Ţiganiadei a fost recuperat 
tardiv de Gheorghe Asachi şi se consideră că nu ar mai fi putut 
avea vreo influentă. 

9 


în Istoria ieroglifică, ea simbolizând perpetuitatea dinamismului cosmic, a 
mişcării în cerc/ repetitive a aştrilor, care a fost sădită în ei de Creator. 

Apropierile care se pot face între Anatolida şi Ţiganiada sunt 
posibile şi datorită utilizării, de către ambii autori, ca sursă de 

/V 

inspiraţie, a Paradisului pierdut al lui John Milton. însuşi apelul 
amândurora la această operă este esenţial de înţeles... 

Dincolo însă de sursa comună, care poate să explice până la 
un punct apropierile, ne-au atras atenţia elemente care denotă o 
înrudire de sensibilitate şi o atenţie la detalii indicând spirite 
afine, dacă excludem posibilitatea ca Heliade să fi cunoscut epo¬ 
peea eroi-comică a înaintaşului său. 

Aşa, spre exemplu, în Ţiganiada , în chiar Cântul I, urmând 
unei alegorii miltoniene. Urgia este fiica lui Satana şi a Zavistiei. 
Similar, Păcătuirea este fiica lui Satan în Anatolida lui Heliade 46 . 

Se pare că ambii autori români au fost impresionaţi de acest 
episod alegoric din opera lui Milton - dar numai Budai-Deleanu 
insistă într-o notă de subsol (atribuită lui Mitru Perea/ Petru Ma¬ 
ior) asupra clarificării caracterului ei alegoric. 

/V 

Intr-un mod distinct ca semnificaţie, dar asemănător ca 
imagine poetică. Urgia zboară pe „arepi de volburi", în timp ce 
apele la Heliade sunt „prunci-angeli ai răcoarei cu aripi diafane". 

De asemenea, imaginea Raiului vizitat de Parpangel (înain¬ 
tea derapării spre ficţiunea unui paradis gastronomic) este ase¬ 
mănătoare Edenului heliadesc în măsura în care ambii poeţi ur¬ 
mează relatărilor din vechile cazanii 47 . 

Revenind la Cântul VI, autorul introduce, ca mai târziu He- 
liade-Rădulescu, un episod de inspiraţie miltoniană, prin care 
descrie un tablou infernal, o scenă a Iadului, în care Satana stă 
şi...face planuri: 


46 A se vedea Dr. Gianina Maria-Cristina Picioruş, Studii de poezie 
paşoptistă, p. 16, regăsibilă aici pentru download: 

https://www.teologiepentruazi.ro/2011/ll/28/studii-de-poezie- 

pasoptista-2011/. 

47 Cf Idem, p. 5 şi 13. 

Tocma pe-acea vreme, supt afunda 
Tartarului peştere, Sătana 
Scoţind capul afară din unda 
Văpăii nestânse, cu tirana 
Sa privire, pe diavoli invită 
Să muncească făptura osândită. 

Iar' el prin aceasta să desfată 
Ca ş-un craiu tiran după bătaie. 
Când vede-oastea vrăjmaşă junghiată. 
Când noroade-întregi strică şi taie 
Şi e mâhnit numa că nu poate 
Asa tăia noroadele toate. 

9 

Însă-într-această noapte, de care 
Zic eu, după ce oar'câtă vreme 
Sătana căută cu desfătare 
Cum chinuita făptură geme, 

/V 

In gânduri căzu şi socotele 
Ce-i pricinuiră-amară jele. 

Pentru că cugetând el în sine 
Cumplita sa din ceriu scăpătare. 
Apoi tot pierdut vecinicul bine 
Potrivind cu a sa de-acum stare. 
Aşa răcni de jele şi-urgie. 

Cât clăti iadul din temelie. 

Crunţi învolbind ochi apoi: „Oh mie! 
(Strigă) Cu totul nesuferită 
Viată si nemuritorie!... 

9 9 

Mai bine era-într-acea clipită. 

Când fui surpat cu mândra mea ceată 
Să fiu pierit cu totul de-odată!... 

Câci, măcar muream eu fără vintă. 
Dar' mergându-mi în nimică firea. 
Durerilor încai să punea ţântă. 
Nici mă-ar ghimpa tristă pomenirea 
Fericirilor mele trecute. 
Curmată fiind prin moartea iute. 

Ci nu mi-au priit vârvara soarte 
Ş-în războiu îmi fu protivitoare, 
Nice-a vince-mi dete, nice moarte, 
Lăsându-mi această rozătoare 
Şi nesuferită pomenire. 

Oh! crudă, nespusă chinuire!... 

Această dar' aducere-aminte 
M-apăsă-acum...nu tu, Savoate! 
Căci însus' a ta de-acu nainte 

9 

Atotputernicie nu poate 
Alta să facă-asupră-mi izbândă 
Mai mult ocarnică si neblândă. 

9 

Deci sus, Sătano! Scoală si-arată 

7 9 

Celui-de-Sus că-ai încă putere; 

Şi măcar nu poate el să pată. 

Nici să sâmtască vre o durere, 
Totuş cere-a ta pe dânsul ură 
Să-ţi izbândeşti pe a lui făptură". 


Aceste zicând groaznic urlă, iară 

Tot iadul răsună cu greu muget, 
însuş' diavolii să spăimântară 
Şi vrând să ştie-a Sătănii cuget 
Boierimea tartarului toată 
într-o clipită fusă-adunată. 

Ochii Sătana-îsi întoarsă roată 

9 

Cercetând pe tot însul în faţă; 
Inima pare că-i să desfată 
Văzându-si boierimea sumeată. 

9 9 

Apoi, după puţină tăcere. 
Acest chip grăi rozându-şi ghierre: 

„O, soţi credincioşi ursitei mele. 
Viteji protivnici naltei lumine 
Ce stăpâneşte mai sus de stele. 
Ştiu că v-aduceti aminte bine 

9 9 

De cea vecinică zio cumplită. 
Domnia mea când fu cutrupită. 

Biruiţi fum cu drept! în bătaie. 
Iar 7 nu supuşi, asupriţi; iară 
Nice-într-astă pucioasă văpaie 
Cu vecinică şi nestânsă pară 
Suntem plecaţi, unde fără spaimă 
Făptura pe Făcătoriu defaimă. 

Ştiţi dară că-a noastră mângâiere 
Este în izbândă sângur ş-ură 
Asupra celii de sus putere 
Ce pedepseşte şi nu să-îndură!... 
Dar', precum văd, să pare mie 

Că vă-au apucat o trândăvie! 

Nu văd eu acum bujdind pe poarta 
Iadului suflete ca nainte, 

S-acusi va fi doar deşartă boarta 

5 9 9 

Această-întunecoasă, fierbinte. 

De n-om mai îndrăznire o dată 
A lupta cu oastea luminată! 

Fost-am în lume si de-amăruntul 

5 

Toate-am iscodit. Adevărat! 
Cumcă-încungiurând eu tot pământul. 

Mai cu samă-1 văd noao plecat. 

Iară ţări adevărat creştine 

5 5 

Sau nu văzui, sau foarte puţine. 

Dar' ce folos! când văd omenirea 
Care fu-în pisma noastră zidită, 
înălţându-şi pănă la ceriu firea 
Şi pănă la partea cea mai fericită. 

Râvnind a fi-oarecândva părtaşă 
Deşertelor noastre-în ceriu lăcasă. 

5 5 

însă nu fie-asta-adevărată!... 

Ca marele Sătana să vadă 
Urgisita făptură vodată 
Colo sus, în cereasca livadă. 

Mai multindu-să de-acum nainte, 

Juru-mă pe tartarul fierbinte!... 

Peştera Tartarului e o titulatură care derivă din alta mai 

9 

veche, peştera/ peşterile Iadului , prin care este denumit locaşul 

infernal subteran (un fel de hrube, sau, cum li se mai spune în 
literatura veche, închisorile/ temniţele/ puşcăriile Iadului). 

Cel ce se desfată privind chinurile oamenilor în Infern este 
el însuşi căznit de o „nespusă chinuire", a amintirii „vecinicului 
bine" din care a căzut. 

Interesantă este imaginea în care „îşi roade ghiarele" de 
ciudă - cred că provine dintr-o expresie populară. 

/V 

Insă cugetările Satanei, solilocviile sale, momentul de reflec¬ 
ţie când părea că ar putea avea o tendinţă spre căinţă, văzând 
răul imens pe care l-a făcut, ca şi exprimarea aversiunii şi a senti¬ 
mentelor revanşarde faţă de Dumnezeu („înalta lumină/ Ce stă- 

/V 

pâneşte mai sus de stele") şi de îngerii Lui („oastea luminată"), 
reprezintă, toate, împrumuturi din Paradisul pierdut. 

Şi acolo Lucifer lua hotărârea de a purta un nou război îm- 

/V 

potriva lui Dumnezeu şi a Oştirilor îngereşti. 

Şi tot ca în poemul miltonian. Satana dezvoltă o filosofie 
proprie, în care se declară nedreptăţit, iar pe Dumnezeu îl consi¬ 
deră neîndurat, ura fiindu-i singura mângâiere. Infernul deve¬ 
nind un loc al denigrării Ziditorului şi Stăpânului lumii. 

Aici îşi află rădăcinile filosofia revoltei/ insurgenţei din 
secolele ulterioare. 

De precizat e că Budai-Deleanu îi atribuie (pe urmele lui 
Milton) lui Satan această cogitaţie pe care romanticul Heliade i-o 
va refuza! Pentru Heliade, demonii sunt „minţi, spirite stupide, 
perverse şi fatale" ( AnatolidaY 8 . 

Invidia Satanei se îndreaptă spre oamenii care au fost creaţi 
pentru a lua locul în Rai („cereasca livadă") îngerilor căzuţi: 
„omenirea/ Care fu-în pisma noastră zidită /.../ Râvnind a fi oa- 
recândva părtaşă/ Deşertelor [deşertatelor, vacantatelor] noas- 
tre-în ceriu lăcasă". 

9 


48 Cf Idem, p. 17. 

Ion Budai-Deleanu încearcă să preîntâmpine criticile care 
puteau fi aduse epopeei sale, viziunii neobişnuite pentru litera¬ 
tura română, într-o notă: „Unde ar fi izvodirile poeticeşti a lui 
Omer, a lui Virghil şi, în vremile noastre, a lui Milton la inglezi, 
a lui Tâsso la italieni şi a lui Clopstoc la nemţi, de ar fi socotit 
aceste învăţate noroade de dânşii, cum socotesc aceşti mai sus 
cârtitori asupra poetului nostru? Musofilos" 49 . 

Numirile căpeteniilor demonice, care fac, mai departe, sfat 
cu Satana, reprezintă de asemena un element comun cu Milton 
şi Heliade ( Anatolida ) 50 . 

Satana îşi convoacă subalternii şi le cere să gândească un 
plan diabolic de distrugere a creştinilor: 

întii, creştinătatea să piară, 

Războiu în tot pământul să fie, 
întunerecul să-întoarcă iară 
Cu tot feliu de păcat ş-urgie; 

Aceste-s în scurt poftele mele. 

Ce răspundeţi voi acum la ele?". 

Atunci Velzăvuv, hatmanul mare 
Oştilor negrii mării sale: 

„întunecate Doamne! mie-mi pare 
(Grăi) că-ar fi lucru mai cu cale. 

Lăsând aceste pe alt îndelete 
Să strângem pe dată-a noastră cete. 

Căci eu din iscoade-încredintate 

9 

Care trimesesem sus, pe lume, 

49 Ion Budai-Deleanu, Ţiganicida, op. cit., p. 181. 

50 A se vedea Dr. Gianina Maria-Cristina Picioruş, Studii de poezie 
paşoptistă, op. cit., p. 10-11,18-19. 



Am întăles că vor a să bate 

9 

Vlad Vodă cu Mahomet, si-anume 

7 9 

De cereştii călăreţi să zice 

9 9 

Că vor pe-agareni detot să strice. 

Nu s-ar cuvini să lăsăm dară 
Nice noi pe cei de-a noastră parte, 
Ci-îndată să purcedem afară 
Purtând si noi creştinilor moarte. 
Căci, de va birui Mahomet, 
Cade şi creştinia pe-încet". 

„Bine, hatmane, că-mi dai de ştire!.. 
(Zisă muşcându-şi negrele buze 
Craiul întunecat cu răstire.) 
Acum măria-mea va să-auză 
Cum e si-a celoralalti socoteală. 
Ce au să-mi spuie fără sminteală. 

/V 

Intii, cum dintru voi fiescare 
Să sâleşte spre-a iadului bine, 
Amegind pe-om din dreapta cărare, 
Apoi, în ce chip ni să cuvine 
Să-ajutăm lui Mahomet îndată: 
Pre-ascuns, ori cu sâlă vederată?". 

Aici Mamona să sculă, mare 
Visternicul Domnului Sătanei, 

Pe mâna lui sunt toate comoare 
De supt pământ, aurul şi banii. 
„Tot iadul (grăi dâns) bine ştie 
Cât îi face-a mea dregătorie!... 

Zieu! mai mult decât toate-îi ajută 
Si mai multă dobândă-i aduce. 

9 

Chipul şi cărarea mea bătută 
Care pre-om la strâmbătate duce. 
Este pofta de-averi desfrânată, 
într-alt chip lăcomie chiemată. 

Omul e plecat spre lăcomie. 
Din leagăn, căci firea bună-i dede 

/V 

îndemnul curat de-a prii sie. 
Din care, ca din izvor, purcede 
Cruţarea vieţii si-o sâlintă 

9 9 9 9 

Spre-a-ş' plini trupeasca trebuinţă. 

Dar eu astă fireşe plecare. 

Cu totul o stric prin lăcomie 
Şi fac pre om de-în urmă el n-are 
Hotar în pofta sa. Iacă-o mie 
De acolea să nasc fapte rele. 

Tot fiice-a lăcomii s-a mele. 

9 

Tâlhăria, furatul, votria, 
înşelarea, strâmba judecată, 
Ucigării, vânzări, tirănia, 
Făţăria, camăta cruntată. 

Şi pe rând faptele rele toate. 
Mai vârtos ce trag spre bogătate. 

Aurul acum stăpâneşte-în lume; 

Prin acesta cumpăr eu toate 
Inimile; cu mici sau mari sume 
Neguţez tot feliu de păcate: 

Cela-şi vinde patria pe mită, 
Cesta spre ucidere să-învită. 

Papa vinde darurile sfinte 
Pentru gălbănaşi, iar' patriarhul 
Din Vizânt le cumpără-înainte. 
Din episcop pănă la eclisiarhul. 
Toţi îşi prevând cele cumpărate 
Ce trebuiea să fie-în dar date. 

Craii si miniştrii având sete 

9 9 

De-argint, aţâţă războaie crunte; 
Aurul ia cununa de la fete. 
Sparge căsătorie şi nunte; 
în scurt, lăcomia nesătulă 
Toate ce-s bune le-întoarce-în hulă. 

Şi cu-aceasta orbind eu prăsila 
Lui Adam, o-întorc de la cărare 
Bună ş'o duc pe-încet la topila 
Noastră aici. Pre pământ, pre mare. 
Mai toţi muritorii despre mine 
Cu-înaurite-s legaţi cătine. 

Iar în cât priveşte-ajutorinţa 
Lui Mahomet şi-a turceştii gloate. 
Eu spun drept că nu-s în socotinţa 
Lui Velzăvuv, dar' nice să poate, 
O! hatmane viteaz, asta face 
Care ne spui şi, cum văd, îţi place. 


Lângă cine puterea şi slava 

Au rămas, hotărât lucru este. 

Au gândeşti că Cel-de-Sus lăsa-va 
Să săvârşim, cum grăieşti, aceste? 
Foarte te-amegeşti, de cu putere 
Vrei a da turcilor mângâiere. 

Ce-ajunge-oştaneasca ta-îndrăzneală 
Asupra puterii înzăciuite! 
Vitejia-înceâtă-a fi de fală 
Şi faptele ei cele mai vestite 
Să numesc oarbă numa dârzie. 
Când lucrează fără-înţălepţie. 

Deci, împrotiva celui mai tare. 

Nu vărtute, ci minte măiastră 
Trebuie-a folosi. Mie-mi pare 
Că nu cu vedită si buiastră 

9 

Tărie noi să dăm ajutare. 

Ci pre-ascuns, cu multă supţiare. 

/V 

Inşi oameni prin noi să lucreze 
Spre-a lor pierire necontenită. 
N-ajută-acum armele viteze 
Cum punga cu galbeni tecsuită 
Aceştii, numa să fie plină. 
Acuma toti oamenii să-închină. 

9 

-A. 

In urmă ruşinea mea să fie, 
Deacă eu cu banii nu voiu face 
Mai mult decât întru voinicie 
Altor a să lăuda place!". 
Mamona fârsind, Asmodeu râsă 

9 ' 

Şi căutând împrejur aşa zisă: 

„Nu pentru că eu sunt logofătul 
De taină-a mării-sale, dară 
Pentru că mă tân seretul 

9 9 

Cel mai mare-în astă neagră ţară 

/V 

îndrăznesc a-mi arăta si eu 

9 

Adânc si măestru sfatul mieu. 

9 

/V 

Insă, mai nainte de-a răspunde, 
Voiu să fac Mamonii o-întrebare: 
Pentru ce să-însumeată si de-unde 

9 9 

Vin acele cuvinte sprinţare 
A lui? Drept ce-atâta să rădică 
Socotind pre-alalţii întru nimică? 

Nu voi să-i întunec vrednicia. 
Căci banii-au în lume căutare; 
Dar' ce-ajunge numa bogăţia. 

De n-ar fi si-o vărtute mai mare 

9 

Cui ş-însă bogăţie să-închină!... 
Şi-aceasta e mintea cu sfat plină! 

Mamona cu banii face toate. 

Dar' numa la cei cu lăcomie. 

La suflete de-argint însătate. 

Iar Mamona doar' încă nu ştie 

9 

Că multe şi mari trebi pe pământ 
Nu să pot isprăvi prin argint. 

Ci prin tehne-ascunse şi înşelăminte. 
Prin intrige, cu sfaturi viclene; 

Ceste surpă şi pe cel cu minte. 
Ceste să-ajute-oştile-agarene. 
Ş-acuş' vom vedea prin ispitire 
Care ştie mai bine-a gâcire". 

Veliăl, ce peste politie 
Are-în iad pază şi priveghere. 
Cel ce tot feliul de măiestrie 
Lumească care domnia cere 
E procopsit, fârşind Asmodeu, 

Să sculă-începând cuvântul său: 

„Adevărat! nu să-ar cădea mie 
A mustra pe cei ce-au zis nainte 
Doară cevas' cam cu sumetie. 
Dar', ca să-arăt cât poate să-alinte 
Pe cineva iubirea de sine. 

Voi mustra cu vedite pricine. 

Fiescare să lăudă-întru-ale sale 

9 

Si cu oarescare micşorare, 
Pe-ale altor socotind tândale; 

Şi toţi vă-înşelaţi, precum îmi pare. 
Căci vrednicia voastră-împreună 
Iar' nu despărţită, să-âflă bună. 

Voi sunteti naltele mădulare 

9 

Aceştii împărăţii de-aice; 

Deci a voastră-împreună lucrare 
Trebuie să-o tie, să-o rădice. 
Zădarnică-i a voastră putere, 
Deacă veţi lucra cu-împărăchiere. 

Deci socotind eu cele din lume 
Care vă-aduce voao supărare, 

/V 

Im par ca neşte deşerte spume 
Si fumuri fără de flăcărare. 

9 

Pentr-aceasta-i si-a mea socoteală 

9 

Ca să nu ieşim noi la iveală. 

9 

Să nu ne-amestecăm la bătaie 
Cu puterea noastră vederată. 
Ci, mergând din odaie-în odaie. 
Să vedem pe cine, ce desfată, 
Şi-apoi pe om în tot chipul rău 
Să-l otrăvim în cugetul său. 

Iar în cât e pentru Mahomet 
S-a lui Vlad mândrie deşartă. 
Eu am chieea de la cabinet 
Si mai bine cunosc a lor soarte 

5 

Decât toti alţii. Ştiu s-acea bine. 
Cui biruintă-în urmă rămâne! 

9 

Intrigele sunt acum făcute 
Tocma să piarză turcii războiul 
Şi să să vincă mii despre sute. 
Căci lung nu va sprijini povoiul 
Oştilor păgâne-o ţărişoară 
Când va fi să-întoarcă-adoaoară. 

Iar' Vlad dintru a sa biruinţă 

9 

Nu poate trage nice-un folos, 
Fiindu-i ţara cu nepriinţă. 
Dar' dintru toate mai vârtos 



Pentru că din ţările vecine 

9 

/V 

Intr-ajutoriu nime nu-i vine!". 

Velial fârsi, dar Moloh încă 
Rostul său după dânsul deschisă. 
Moloh! fântâna cea mai adâncă 
A desmierdării trupeşti, şi zise: 
„Nime pe-om aşa supus nu ţine 

/V 

Intru rele năravuri, ca mine; 

Ştiţi voi bine că eu prin a mele 
Măestrii lunecoase ş-ispite. 
Măguliri, gâdăliri şi momele. 
Ochituri, zâmbiri, glume-îndrăznite 
Pofte fierbinţi ş-îndemnul trupesc 
Acum toată lumea stăpânesc. 

Tinerii mă poftesc cu-înfocare. 
Bătrânii pe-ascuns îmi voiesc bine. 
Fetele m-aşteaptă cu oftare. 
Neveste să topesc după mine. 

Ba şi călugărul mi să-îmbie 
Pitulindu-mă-într-a sa chilie. 

Deci nu precep ce-i această frică 
A voastră, temându-vă ca doară 
Oamenii fiind făptură mică 
Să nu să rădice-odinioară, 
La-acătare spiţă de mărime. 
Cum voi ati fost întru cea năltime!.. 

9 9 

Gânduri deşerte! Doar' nice-a zece 

9 

Parte din făptura cea iubită 
A lui Savaot nu va petrece 
în grădina raiului slăvită! 

Noi om avea partea cea mai mare, 
Ş-aceasta-i destulă-izbândă-îm pare!". 

Iar' Val [Baal], stolnicul mare ce peste 
Mâncări şi băuturi era pus, 
„Adevărat (au zis) lucru este 
Că n-avem să-aşteptăm colo sus, 
Oarecând ca să-ajungem la cele 
Nalte lăcaşuri mai sus de stele. 

9 

Pentru-aceasta si eu socotesc 

9 

Ca zădarnică toată cercarea 
Vreunui războiu cu soiul ceresc, 

/V 

Insă pe care-îl mâncă spinarea. 
Cerce ş-a vedea din apucare 
Că nu-i lucru lesne cumu-i pare. 

Drept ce să ne punem fără treabă 
La primejde? Să dăm şi cumcă 
Pre Mihail vom birui-în grabă; 
Dară Cel ce cu fulgere-aruncă 
Nemuritoare! va răbda doară 
Să vă-apropiaţi de nalta sfiară? 

Un tunet! ca-în ziua cea-îngrozită 
Când furăm surpaţi dintru nălţie. 

Şi toţi iacătă-vă-într-o clipită 
Svârliţi supt tartar!...ba cine ştie 
Câte mii de miluri mai afund. 

Unde-acum nice dracii pătrund! 
Pentru-aceasta cu Velial si eu 

9 

Depreună socotesc şi deacă 
Vreţi doară-a cunoaşte chipul mieu 
Prin care suflete vânez, iacă 
Vi l-oi spune: tot ce intră-în gură 
Fără treabă si fără măsură. 

Tot aceasta este de la mine; 
Beţia şi grasa-îmbuibăciune 
Sunt a mele şi trag după sine 
Trândava cu totul uităciune 
De lucruri bune si cuvioase, 

9 7 

Fac minţi tâmpite şi trupuri grase". 

în urmă Velfegor vorbă-apucă. 
Stăpânul credinţelor deşerte. 
Zăcând: „Nu-1 opresc eu să să ducă 
Cărui i voia să să mai certe 
Odată, dar mie la-împărţire 
A fi cu dânsul nu-mi vine-în fire. 

Eu mă sârguiesc în tot adinsul 
Ca cea mai mică rază de lumină 
Care-în om fu născută cu dânsul, 
Să-o-întunec să nu fie sărină; 
Ş-am făcut acu multe ispite 
Cu tot feliu de-arătări măestrite. 

Fieşcare crede în vreo lege 
Care-o socoteşte preste toate. 

Şi tot insul prin minte s-amege [se amăgeşte] 
Sau lăturis' din cale s-abate. 

9 

Asa-1 întunec! de nice sâmte 

9 

Că-are vreo precepere sau minte. 

Fanatismul şi Suprăstăciunea [superstiţia]. 
Ceste-a mele doao slujitoare, 
Toată-adevărată-închinăciunea 
Dumnezieirii ceii făptoare [creatoare] 

/V 

In schime-o prefac necuvioase. 
Nevrednice, ba si ruşinoase". 

'99 

Sătana care cu suferinţă 

9 

Pănă-acum ascultă: „Tot viclene 
(Zise), dar nu spre ajutorinţă 
Grabnică oştilor agarene 

/V 

Sfaturi mi-aţi dat! Insă mie-mi place 
Acum după gândul mieu a face!... 

Deci tu, hatmâne, pasă ş-adună 
Din cetele cele mai viteze, 
întru tot, o leghioană bună 
Ce-are poruncii mele s-urmeze". 

Aici tăcu Sătana si-îndată 

9 

Adunarea mearsă-împrăştiată. 

Dar', ce mă tragi de guler, o musă! 

Iarăş cătră d-alba ţigănie!... 
Care-acum ca şi friptă de spuză 
Nu stiea de ce să să mai tie. 

Că, cu toate sfaturile sale 

/V 

încă nu să pusese la cale. 

Iar', dragă musă! scoate-mă-afară 
Din boarta iadului puturoasă 
Că, mă năduşesc de fum şi pară 
Si n-as' vrea sufletu-aici să-mi iasă! 

9 9 

Mai bine slugă-în tindă de raiu. 
Decât pe tronul iadului craiu!... 


Mamona este menţionat în Noul Testament. Alte nume, ca 
Moloh, Belfegor sau Baal aparţin unor zeităţi antice, consi- derate 
de creştini demoni. Belial si Asmodeu sunt cunoscuţi din Sfânta 

9 9 9 

Scriptură ca demoni - după cum însuşi autorul Ţiganiadei face 
precizarea. 

Ideea adunărilor infernale nu este străină aghiologiei orto¬ 
doxe. Motiv pentru care o împrumută şi Creangă (Povestea lui 
Stan Păţitul) sau Caragiale (Kir Ianulea). Şi aceasta, chiar dacă 
Milton pare că rămâne sursa principală pentru Budai-Deleanu. 

Sunt detaliate, prin urmare, ispitele pe care Infernul le ţese 
pentru a vâna sufletele, enumerate fiind şi câteva căpetenii de¬ 
monice, cu indicarea locului deţinut în ierarhie şi a faptelor. 
Demonii se bucură pentru faptul că puţini oameni - nici a zecea 
parte din ei - vor ajunge în Rai, datorită curselor întinse de ei: „ş- 
aceasta-i destulă-izbândă-îm pare". Renunţă deci la un război 
deschis cu Dumnezeu şi cu Oştirile îngereşti („soiul ceresc"). 

în legătură cu ultimele două versuri („Mai bine slugă-în 
tindă de raiu,/ Decât pe tronul iadului craiu!"), autorul face 
precizarea, la comentariul din subsol - atribuit lui Petru Maior - 
că „un poet [Milton] a zis odată că mai bine voieşte a fi craiu în 
iad, decât slugă în raiu [nu e o declaraţie a lui Milton însuşi, ci 
este vorba de discursul pe care acesta i-1 atribuie lui Satan], iar' 
poetul nostru socoteşte de-împotrivă, că mai bine voieşte a fi 

slugă în tinda (pridvoriu, antişambră) raiului, decât craiu în iad, 
cu care şi eu mă învoiesc. M.[itru] P. [erea]" 51 . 

Cred că această atitudine spune destul despre...„revolta 
iluministă" a lui Ion Budai-Deleanu. 

întreaga epopee poate fi considerată, însă, un tur de forţă al 
intertextualitătii. 

9 


51 Ion Budai-Deleanu, Ţiganiada, op. cit., p. 193, n. 1. 

Ţiganiada : tradiţie şi inovaţie 


încadrarea erudită, dar exclusivistă, în literatura univer¬ 
sală, pe care critica literară, de la Călinescu la Ioana Em. Petrescu, 
a făcut-o operei lui Ion Budai-Deleanu, îl îndepărtează în mod 
semnificativ pe autorul Ţiganiadei de toată tradiţia literară româ¬ 
nească. 

G. Călinescu n-a făcut nicio remarcă în ceea ce priveşte sur¬ 
sele interne ale operei budaideleneşti, unele dintre ele indicate 
chiar de autor. 

Mai aproape de noi, N. Manolescu ignoră la fel de bine toată 
tradiţia veche, recunoscându-i autorului doar o bună informare 
cu privire la literatura din Principate şi, respectiv, o consonanţă 
mai mult sau mai puţin aleatorie cu Alecu Văcărescu şi Cona- 
chi 52 . Atât. 

Capitolul de faţă îşi propune să continue demonstraţia în 
legătură cu ceea ce am afirmat anterior, şi anume integrarea 
autorului Ţiganiadei într-o viziune literară şi stilistică româneas¬ 
că, pe care el o cunoaşte şi o valorifică în mod erudit şi cu talent 
poetic incontestabil, şi care îi permite, de asemenea, să devină 
precursor al scriiturii moderne şi o personalitate care anunţă apa¬ 
riţia altor mari scriitori în literatura noastră. 

9 

Cu toate că nici Ovid Densusianu nu făcuse nicio observaţie 

9 

despre influenţa vechiului scris românesc asupra lui Ion Budai- 
Deleanu, amintesc aici opinia sa mai veche - care nu mi se pare 
depăşită, ci doar incompletă: 

„Cunoscător al operelor din literaturile străine repre¬ 
zentând genul spre care îl duceau predispoziţiunile sale. 


52 Nicolae Manolescu, Istoria critică..., op. cit., p. 124,128. 

cetind pe Homer, Virgil, Tasso, Ariosto, Cervantes şi chiar 
pe Tassoni şi Voltaire, nu dintr-o curiozitate uşoară, îndrep¬ 
tată la întâmplare, ci pentru a pătrunde spiritul lor, a trăi 
printre ei cu tot sufletul şi a căuta orientări pentru o operă 
proprie (s. n.), Budai-Deleanu a scris Ţiganiada cu gândul de 
a înzestra literatura noastră cu ceva nou [conform Prologului 
şi Epistoliei închinătoare redactate de autor] şi de a fixa unele 
aspecte ale vieţei de la noi care i se păreau caracteristice" 53 . 

Este şi părerea noastră că autorul poemationului eroi comico- 
satiric era în căutare de orientări pentru opera sa, pe care o dorea 
reprezentativă pentru spiritul veacului său, pentru care a pus la 
bătaie o erudiţie şi, implicit, o documentaţie extrem de serioasă, 
literară, lingvistică, istorică şi filosofico-teologică, la care a conju¬ 
gat talentul şi înzestrarea sa poetică remarcabile. 

Poezia sa nu s-a născut însă din neant, în ciuda a ceea ce 
crede Densusianu: „limba în care şi-a scris poemul e plină de 
vigoare, expresivă, bogată, turnantă [...]. Chiar în întocmirea 
versurilor, pe care spune că le-a alcătuit după gustul italienesc, 
Budai-Deleanu arată de obicei o îndemânare ce surprinde în 
lipsa, acum o sută de ani, a unei tradiţii literare în această direc¬ 
ţiune" 54 . 

9 

/V 

In această direcţiune sau nu, o tradiţie literară nu lipsea cu 
desăvârşire din arhiva lui Budai-Deleanu (şi nici a literaturii 
române) şi acesta - spre deosebire de critica noastră modernă - 
nu a ignorat-o. 

Am făcut deja, anterior, câteva precizări cu privire la acest 
aspect, şi vom căuta în continuare să oferim şi alte argumente, 
atât de natură literară, cât şi lingvistice, pentru a susţine teoria 
noastră, aceea că epopeea/ poezia lui Budai-Deleanu nu s-a năs- 

53 Ovid Densusianu, Literatura română modernă, op. cit., p. 69. 

54 Idem, p. 77. 

cut doar prin combinarea unor surse din literatura universală, ci 
apelând deopotrivă la tezaurul limbii şi literaturii române vechi 
si dorind să se înscrie într-o continuitate literară românească. 

9 

Apelul la surse externe nu urmărea înstrăinarea de tradiţie 
(pe care a tot subliniat-o, până la extenuare, critica noastră litera¬ 
ră) ci, dimpotrivă, îmbogăţirea acestei tradiţii, diversificarea ei. 

Tot Densusianu remarca faptul că Budai-Deleanu concepe 
o operă cu un evident caracter de unicat, o iniţiativă la care 
numai el s-a gândit. Este adevărat. Dar, dacă ne uităm mai bine 
în istorie, la fel de unică a fost ideea lui Dosoftei de a versifica 
Psaltirea în româneşte, pentru vremea ei, ori aceea de a scrie 
poemul Viiaţa lumii , a lui Miron Costin (cu motivaţia precisă de 
a demonstra aptitudinile limbii române şi de a crea poezie nouă, 
motivaţie foarte asemănătoare, în esenţă, cu cea a scriitorului 
iluminist ardelean 55 ), ori cea de a compune Divanul sau (cu atât 
mai mult) Istoria ieroglifică, a lui Cantemir. 

Cu toată singularitatea genului epopeei, la care a apelat 
Budai-Deleanu (în literatura noastră), iniţiativa în sine, a abor¬ 
dării neabordatului, nu era deloc singulară în istoria literaturii 
române de până la el. 

Cercetarea noastră de faţă nu este una exhaustivă, în lipsa 
timpului necesar (deocamdată) pentru un studiu de o atare com¬ 
plexitate, însă sperăm să fie una lămuritoare, pentru cititori, şi 
care să atragă atenţia asupra aspectelor care privesc relaţia litera¬ 
turii moderne cu cea vechi-medievală. De asemenea, nu ne vom 
limita la a sesiza numai aspecte ce ţin de recursul la tradiţia 
veche, ci ne vom referi si la cele care atestă ideea de continuitate 
literară nesectionată de raţiuni extra-literare. 

9 9 

_ 

55 „In modul cel mai direct, ca altădată Costin în prefaţă la Viaţa lumii, 
Budai spune că a fost stimulat de poesiile frumoase din limbile latină, 
italiană, franceză, de el învăţate, să încerce expresivitatea limbii române", 
cf. Elvira Sorohan, Introducere în opera lui Ion Budai-Deleanu, op. cit., p. 175. 

Observăm, de la bun început, că epopeea eroi comico-satirică 
a lui Budai-Deleanu nu ia parte la excesele latiniste ale Şcolii 
Ardelene, deşi autorul se numărase printre corifeii săi. Nu doar 
că lexicul utilizat de autor nu este înecat în barbarisme, dar foarte 
adesea se pot recunoaşte termeni care fac parte din vocabularul 
limbii române vechi şi pe care nu-i mai întâlnim astăzi decât în 
paginile literaturii vechi. 

/V 

întrucâtva, fenomenul acesta lingvistic este unul firesc, 
pentru că Ţiganiada este scrisă înainte de a avea loc reroma- 
nizarea limbii şi a poeziei româneşti, din perioada paşoptistă - 
şi, oricum, este redactată departe de ţară. Cunoscând însă ten¬ 
dinţa latinizantă a Şcolii Ardelene, ar fi fost posibil ca şi autorul 
nostru să alunece în această extremă. Şi el a căzut, însă, în unele 
excese latinizante, ca adept al principiului etimologic al ortogra¬ 
fiei limbii române 56 . 

Pe de altă parte, însă, recursul la tradiţia literară româ¬ 
nească (ortodoxă), a celor de peste munţi, din partea unui 
ardelean greco-catolic - pe care o recunoaşte în felul acesta, o 
asumă si se asază în continuitatea si fluxul ei - nu este chiar atât 

9 9 9 

de uşor de conceput, decât dacă luăm în calcul faptul că autorul 
era un erudit în materie de literatură română veche (lectura 
atentă a Ţiganiadei ne-a convins în această privinţă), care nu lasă 
vanitatea să treacă peste obiectivitate şi onestitate. 

Chiar dacă limba omiliilor greco-catolice, spre exemplu, e 
mai conservatoare, în comparaţie cu teoriile latiniste, şi nu se 


56 Idem, p. 137: „Ca şi Budai-Deleanu, care în ultimii ani ai vieţii 
transpunea părţi din Ţiganiada în ortografie latinizantă, Heliade relua poe¬ 
zii de tinereţe prefăcându-le în limbajul italienizant". 

/V. 

In cazul lui Heliade însă nu este vorba numai de ortografierea pe 
principii etimologice a limbii române, ci de inventarea propriu-zisă a unui 
dialect impracticabil al limbii române, lucru de care nu fuseseră însă stră¬ 
ini nici unii dintre corifeii Scolii Ardelene. 

9 

schimbă instantaneu, ci cu timpul (se pot urmări, spre exemplu, 
predicile lui Petru Maior), interesul lui Budai-Deleanu pentru 
tradiţia autentică a scrisului românesc şi nu pentru inventarea 
vreunui dialect sau pentru a se disocia de aceasta, este bine de 
precizat, mai ales că lucrarea sa este creaţie literară şi nu operă 
predicatorială, care presupune inteligibilitatea de către un audi¬ 
toriu/ public larg. 

Şi afirm acestea pentru că, Budai-Deleanu cu atât mai mult, 
fiind un reprezentant de seamă al Şcolii Ardelene, ar fi putut 
avea - spun din nou - vanitatea de mai târziu a lui Heliade, aceea 
de a crea un dialect latinizat/ italienizat (căci îşi declara preferinţa 
pentru modele literare italiene) în care să scrie literatură. Ceea ce 
însă nu numai că nu a făcut, dar, mai mult decât atât, lexicul 
Ţiganiadei reproduce în bună măsură vocabularul limbii române 
vechi, neologismele fiind moderate şi de bun simţ (cele mai 
multe constituind asimilări care s-au produs ulterior în lexicul 
românesc, chiar dacă nu totdeauna în forma inserată aici de 
autor). 

Am făcut observaţia, anterior, cum că Budai-Deleanu avea 
în vedere tradiţia Cazaniilor româneşti, în anumite pasaje, ca şi pe 
aceea, des şi sub multiple forme invocată, a Letopiseţelor 57 . Şi nu 
neapărat sau nu întotdeauna sub aspect parodic. Căci caracterul 
„iluminist" al operei sale constă, de altfel, în principal, în felul 
acesta de a recepta tradiţia şi operele vechi: pe de o parte 
admirativ, pe de altă parte contestatar. Deşi e interesant că cele 
două atitudini nu se îmbină organic, ci ele sunt...juxtapuse, fără 
ca autorul să aibă sentimentul paradoxului. 


57 Tot Elvira Sorohan semnalează receptarea, de către Budai-De¬ 
leanu, în opera sa istorică, a teoriilor/ interpretărilor şi a viziunii istorice 
expuse anterior de Miron Costin, Dimitrie Cantemir şi Nicolae Costin în 
lucrările lor, cf. Elvira Sorohan, Introducere în opera lui Ion Budai-Deleanu, 
op. cit., p. 163-166. 

Pe lângă aceste ipostaze de dialog intertextual, ne vom opri 
pentru a semnala, din când în când, pe parcursul acestui capitol, 
termeni a căror uzanţă era frecventă în operele principale ale ca¬ 
nonului literar vechi 58 : 

• corună 59 - formă utilizată, spre exemplu, în învăţăturile lui 
Neagoe Basarab 60 . Budai-Deleanu foloseşte însă şi termenul 
cunună 61 ; 

• a obrăzui 62 , cu sensul de a închipui , a ilustra în mod alegoric; 
de la obraz , care în limba veche însemna faţă sau persoană 
(un echivalent cu etimon slavon pentru grecescul tiqoooo- 
7i ov); 

• curund 63 - curând (forma veche se poate citi, spre exemplu, 
în Divanul lui Cantemir); 

• ovilit 64 - întâlnit adesea la Dosoftei sau Miron Costin - cu 
sensul de ofilit; 


58 Precizăm faptul că noi nu intenţionăm o exhaustivă analiză ling¬ 
vistică, ci o succintă dar (sper) elocventă recuperare (aleatorie şi nu înde¬ 
lung căutată) a unor termeni vechi din textul lui Budai-Deleanu, care să 
lămurească cititorul asupra influenţei semnificative a scriiturii vechi asu¬ 
pra limbii poetice, vizibilă în intenţia autorului, aceea de a întemeia un 
limbaj poetic românesc modern. 

59 Ion Budai Deleanu, Ţiganiada, op. cit., p. 14. 

60 învăţăturile lui Neagoe Basarab către fiul său Theodosie, text ales şi 
stabilit de Florica Moisil şi Dan Zamfirescu, cu o nouă traducere a origina¬ 
lului slavon de G. Mihăilă, studiu introductiv şi note de Dan Zamfirescu 
şi G. Mihăilă, Ed. Minerva, Bucureşti, 1970, p. 239: „am trimes şi coruna 
lui Petru, şi surguciul lui, şi diadimele". 

61 Ion Budai Deleanu, Ţiganiada, op. cit., p. 42. 

62 Idem, p. 17, n. 1. 

63 Idem, p. 31, 69, etc. 

64 Idem, p. 35. 

• şireaguri 65 - la Dosoftei, cu sensul de cete sau ierarhii (îl 
utilizează şi Eminescu, cu acest sens, în Scrisoarea III: 
„Risipite se-mprăştie a duşmanilor şiraguri"); 

• învârstată/ învârstate 66 - colorată, vopsită; 

• dobe 67 , pentru tobe - vezi, spre exemplu, şi Viiaţa lumii a lui 
Miron Costin; 

• cerbice 68 , cu sensul de trufie; 

• rost 69 , pentru gură; 

• nimărui 70 formă veche, rotacizantă, pentru nimănui; 

• zile bătrâne 71 - sintagmă poetică din Psaltirea în versuri a lui 
Dosoftei: „Şi mi-i tristă inema-ntru mine,/ Ţâind minte de 
zâle bătrâne" (Ps. 142,17-18); 

• lăcuit 72 , arhaism fonetic pentru locuit; 

• schimosită 73 - a se vedea Viiaţa lumii, poemul lui Costin, cu 
sensul de pierită (de la verbul a (se) schimosi); dar şi la Do¬ 
softei; 

Nu fac acest exerciţiu decât pentru a arăta cât de mult erau 
resimţiţi ca literari, de către Budai-Deleanu, termeni pe care 
astăzi avem tendinţa să-i considerăm desueţi. 

9 9 

• măgură 74: - munte; 

65 Idem, p. 36. 

66 Idem, p. 37, 41. 

67 Idem, p. 41. 

68 Idem, p. 50. 

69 Idem, p. 54. 

70 Idem, p. 67. 

71 Idem, p. 69. (Se află însă şi în Cazania lui Varlaam). 

72 Ibidem. 

73 Idem, p. 70. 

74 Idem, p. 76. 

• poiata 75 - cameră/ cămară (a unui palat); 

• îm 76 pentru îmi; 

• noao 77 - nouă, noi; 

• zioa 78 - ziua; 

• lucoare 79 - lumină; 

Interesant este faptul că termenul lucoare , des întâlnit în 
psalmii versificaţi ai lui Dosoftei, în descrieri cosmice impre¬ 
sionante, apare şi la Budai-Deleanu într-o strofă care prezintă 
cosmogeneza într-o formă alegorică: 

/V 

Insuş pe-astă lume trecătoare. 

Din haos un sânt libov o scoasă, 

[lumea/ universul e născut din iubire sfântă] 

Şi dragoste, cu-întâia lucoare, 
îi sufla în mădularele ghieţoase [ale lumii]. 

Aşezând ca legea ei întâie 
Priinta s'armonia să fie!... 

9 9 

(i Cântul III) 

Am putea spune că, de la Dosoftei, lucoare e un termen cu 
virtuţi poetice indicând primordialitatea şi Iubirea sfântă crea¬ 
toare de lumi: 

„Ai tocmit şi luna să crească, să scază,/ Să-şi ia de la soare 
lucoare din rază./ Stele luminate ce lucesc pre noapte,/ De dau 
cuviinţă. Tu le-ai urzit toate" (Ps. 8); „Cugetul îm svinţeşte [sfin- 


75 Idem, p. 77. 

76 Idem, p. 79,100, etc. 

77 Idem, p. 80. 

78 Idem, p. 100. 

79 Idem, p. 81. 

ţeste], ochii luminează/ Dintr-a Ta strălucoare de senină rază" 
(Ps. 12); „Că la Tine este de viaţă fântână/ Şi-ntr-a Ta lucoare vom 
vedea lumină" (Ps. 35), etc. 

Compunând primele versuri pe tema cosmogenezei, a 
timpului auroral, înaintea lui Heliade şi Eminescu, Budai-Delea- 
nu nu era deloc indiferent la sugestiile din partea Psaltirii versifi¬ 
cate, oferite de cel mai mare poet al literaturii române dinaintea 
sa. 

Imaginea luminii [lumina ca rază a iubirii] întâie care încăl¬ 
zeşte pământul şi îl animă e surprinzătoare... 

Felul acesta de a privi cosmogeneza, ca pe o anticipare a 
creării omului, ar putea fi o interpretare particulară (dar nu sunt 
sigură) a teologului Budai-Deleanu. Şi nu e deloc singulară situa¬ 
ţia când alegorizarea poetică e determinată de o anumită inter¬ 
pretare... 

Pământul este adus la viaţă printr-o suflare a luminii dintâi în 
mădularele ghieţoase ale humei - aceasta e interpretarea, plastici¬ 
zată poetic, a Genezei/ Facerii: „Şi pământul era netocmit şi gol. 

/V 

întuneric era deasupra adâncului şi Duhul lui Dumnezeu Se 
purta pe deasupra apelor. Şi a zis Dumnezeu: Să fie lumină! Şi a 
fost lumină" (Fac. 1, 2-3). După cum, apoi, „luând Domnul 
Dumnezeu ţărână din pământ, a făcut pe om şi a suflat în faţa lui 
suflare de viaţă şi s-a făcut omul fiinţă vie" (Fac. 2, 7). 

Ar putea fi o consonanţă/ corespondenţă între versurile 
citate şi viziunea eshatologică din Scrisoarea I ? 

Acolo, după ce lumina se stinge în cosmos, după ce „soarele 
/.../ se-nchide ca o rană", atunci „planeţii toţi îngheaţă"...şi 
„timpul mort şi-ntinde trupul şi devine vecinicie" (despre ultima 
imagine, D. Murăraşu consideră că reprezintă o „sugestie din 
Noaptea a Vl-a a preromanticului Young" 80 ). 

80 D. Murăraşu, Mihai Eminescu. Viaţa şi opera, Ed. Eminescu, Bucu¬ 
reşti, 1983, p. 329. 

Apologia, în continuare, a lui Budai-Deleanu pentru iubire 
ca lege primordială a existenţei şi a universului îi dictează versuri 
şi imagini poetice de o neaşteptată modernitate: 

După-această lege nemutată. 

Făptura toată merge, se ţine; 

/V 

In toate libov si dor s'arată: 

9 

Iubescu-să stelele-între sine, 

Iubeşte-să ceriul cu pământul, 

Iubescu-să mările cu vântul. 

Ultimele trei versuri sună, din nou, anticipativ eminescian, 
dacă nu cumva ambii poeţi, fiecare în maniera sa, actualizează 
tradiţia unei hermeneutici vechi. 

9 

Apropierile de Eminescu, care privesc sfera cosmică, nu se 
opresc aici. Putem aduce şi un alt exemplu, cel al zborului cosmic 
al lui Parpangel: 

Aşa trecurăm prin pământ ş-ape 
Păn' ajunsăm la văzduhul rar, 

Ne-înălţarăm apoi păn' aproape 

Colo, de-unde zodiile răsar. 

Trecând pintre neşte locuri puste, 

Noao vămi şi noao punţi înguste. 

(<Cântul IX) 

Locul „de-unde zodiile răsar" se poate traduce prin răsări¬ 
rea eminesciană a stelelor, care este menită să rememoreze ge¬ 
neza lor şi a cosmosului: „răsare lumea, lună soare şi stihii 
/.../colonii de lumi /.../ în roiuri luminoase izvorând din infinit" 
(Scrisoarea I); ,,Pân' ce izvorăsc din veacuri stele una câte una/ Şi 
din neguri, dintre codri, tremurând s-arată luna" (Scrisoarea III); 

„răsărirea stelei în tăcere" ( Sunt ani la mijloc...); „Stelele-n cer 
mişcă-auritele zodii" ( Ecd). 

Coincidenta de viziune este totuşi tulburătoare. Cu atât mai 

9 9 

mult, cu cât călătoria lui Parpangel până „acolo unde zodiile 
răsar" (adică acolo unde se află Izvorul/ Sursa vieţii şi a lumii) ne 
rememorează zborul Luceafărului până acolo unde „Vedea, ca-n 
ziua cea de-ntâi,/ Cum izvorau lumine" [lumine = luminători, 
stele, aştri]. Deşi ascensiunea Luceafărului depăşeşte acest punct 
- poate că această secvenţă ar merita un comentariu mult mai 
amănunţit. 

9 

Cu toate că zborul cosmic, în sine, nu-si are sursa în tradiţia 
literară românească sau răsăriteană, viziunile poetice ale celor 
doi se puteau însă inspira din alte zboruri cosmice, ale minţii şi 
ale contemplaţiei, temă care îşi are locul în literatura pe care o 
numim generic bizantină. 

Să mergem însă mai departe cu recuperarea lexicului vechi: 

• nemernic 81 - străin; 

• căzută 82 - cuvenită; 

• păminte 83 - pământuri; 

• şireaguri 84 - cete [de ostaşi, în acest caz]; 

• vâr tute 85 - putere; 

• ceartă (vb. a certa) 86 - pedepseşte; 

• rost 87 - gură; 


81 Ion Budai Deleanu, Ţiganiada, op. cit., p. 97. 

82 Idem, p. 98,113. 

83 Idem, p. 102. 

84 Idem, p. 103. 

85 Idem, p. 106, 113. 

86 Idem, p. 107. 

87 Idem, p. 111. 

• ciudată 88 - minunată; 

• socotinţă 89 - judecată, raţiune, gând; 

/V 

• valuri 90 - „Intr-atâte valuri ş'asuprele": folosit cu sensul de 
la Mihail Moxa şi Miron Costin, de necazuri , suferinţe; 

• clătiră (vb. a clăti) 91 - clătinară (ca şi la Cantemir, spre 
exemplu); 

• soţie 92 - tovărăşie; 

• ovilită 93 - ofilită; 

• sângur ătate 94 ; sângur 95 ; 

Cu această formă apare şi la Eminescu: „Şi [luna] împle cu- 
ale ei scântei/ Cărările din crânguri./ Sub şirul lung de mândri 
tei/ Şedeau doi tineri sânguri 96 " ( Luceafărul ). 

• încungiură 97 ; 


88 Idem, p. 114. 

89 Idem, p. 115. 

90 Idem, p. 116. 

91 Idem, p. 117. 

92 Ibidem. 

93 Idem, p. 122. 

94 Idem, p. 130 

95 Idem, p. 135, 139. 

96 Nu cred că Eminescu a realizat o rimă imperfectă, ci, mai degrabă, 
că s-a rectificat tacit forma sângur, deopotrivă regională şi arhaică (des 
utilizată în cărţile şi manuscrisele vechi şi pe care, iată, o foloseşte şi Budai- 
Deleanu). 

„Poezia lui Eminescu s-a imprimat în memoria şi în sufletul nostru 
într-un veşmânt care nu este al lui, rezultat al unei acţiuni tacite dar efici¬ 
ente de unificare, de modernizare nu numai - firesc - a ortografiei, dar şi 
a pronunţiei, a limbii sale, căci poetul folosea adesea (manuscrisele sale o 
arată şi mai multe luări de poziţie o justifică) forme regionale, fonetisme 
moldoveneşti, pronunţări considerate astăzi nonliterare", cf Mircea 
Anghelescu, Lectura Operei, Ed. Cartea Românească, Bucureşti, 1986, p. 72. 

97 Ion Budai Deleanu, Ţiganiada, op. cit., p. 135. 

• să vârgoli 98 , aici cu sensul de a ieşi. La Antim Ivireanul, spre 
exemplu. Pruncul Sfânt „se vârguleşte [se mişcă] în iasle" 99 ; 

• străine 100 , cu sensul de neobişnuite, extraordinare; 

• chiară 101 - clară. 


Sunt şi alte elemente care ne determină să privim, conco¬ 
mitent, în două direcţii diferite: atât spre tradiţia veche literară, 
cât şi către poezia modernă, ulterioară. 

/V 

In relatarea confruntărilor dintre Vlad Ţepeş şi turci, Budai- 
Deleanu recurge, în două secvenţe distincte, la comparaţii care 
ne amintesc de Scrisoarea III a lui Eminescu 102 : 

Si dorind să-s' facă-izbândă-amară. 

Pe care cumu-i vine nainte 
Frânge, spintecă,-încoalţă, ş'înghiară. 

Când cu brânci groaznice, când cu dinte 
Apărându-să, sugrumă şi ucide 
Şi printre dânşii drumu-ş' deschide, 

Asa Vlad văzând că de toate 

5 

Părţi pe dânsul turcimea să scoală. 

Unde vede că-s mai îndesate 
Gloatele,-întracolo dă năvală, 
învârtind arma-încolea s-încoace 

5 


98 Idem, p. 134. 

99 Antim Ivireanul, Opere, ediţie de Gabriel Ştrempel, Ed. Minerva, 
Bucureşti, 1972, p. 199. 

100 Ion Budai Deleanu, Ţiganiada, op. cit., p. 134. 

101 Idem, p. 135. 

102 Asupra acestor apropieri dintre Eminescu Budai-Deleanu, a se 
vedea şi G. I. Tohăneanu, Eminesciene. Eminescu şi limba română, Ed. Facla, 
Timişoara, 1989, p. 30-32. 

Larg potec pintre păgâni-ş' face. /.../ 

Când iacă Vestea-în trâmbiţă sună 

9 

Că vin turcii cât frunză si iarbă. 

Ca robiei ţara să supună. 

Toţi gată-a lua fuga oarbă, etc. 

(<Cântul IV) 

Se pot rememora versurile lui Eminescu, din poemul 
amintit: „La Nicopole văzut-ai câte tabere s-au strâns/ Ca să steie 
înainte-mi ca si zidul neînvins./ Când văzui a lor mulţime, câtă 
frunză, câtă iarbă... /.../ Durduind soseau călării ca un zid înalt 
de suliţi,/ Printre cetele păgâne trec rupându-şi large uliţi". 

Comparaţia cu frunza şi iarba provine din cronograful lui 
Mihail Moxa (care i-a oferit lui Eminescu sursa fundamentală 
pentru episodul bătăliei dintre Baiazid şi Mircea), unde ilus¬ 
trează metaforic mulţimea oştirii adunate de Foca împotriva îm¬ 
păratului Constantin al VII-lea 103 . 

Si alte versuri din cântul evocat trimit către Scrisoarea III: 

9 

în zădar Hamza oşti împrăştiate 
Va să-adune, războiu să-întrejască, 
în zădar a le-îndemna să bate 
Cu porunca tare-împărătească. 

Căci oastea-în răsipă-acum pornită 
Să calcă fugind ş-e neoprită. 


103 Mihail Moxa, Cronica universală, ediţie critică însoţită de izvoare, 
studiu introductiv, note şi indici de G. Mihăilă, Ed. Minerva, Bucureşti, 
1989, p. 188. 



78 


La Eminescu: „în zadar striga-mpăratul ca şi leul în tur- 

/V 

bare,/ Umbra morţii se întinde tot mai mare şi mai mare;/ In 
zadar flamura verde o ridică înspre oaste,/ Căci cuprinsă-i de 
pieire şi în faţă şi în coaste"... (Scrisoarea III). 

/V 

„Insăsi identitatea construcţiei sintactice a frazei - ba- 
zată pe repetarea binară a locuţiunii adverbiale în zadar , în 
aceeaşi poeziţie a versurilor, şi pe motivaţia introdusă prin 
acelaşi jonctiv (căci) este de natură să ne pună pe gân¬ 
duri../' 104 . 

Dar si în Cântul al VH-lea există - tot într-o relatare a unei 

9 

confruntări între Vlad şi turci (în celebrul episod în care Vlad 
năvăleşte noaptea peste oastea otomană, travestit fiind, îm¬ 
preună cu oştenii săi, în turci), alte câteva versuri care ne 
reamintesc de Eminescu: „Oaste cu oaste şi-ordii păgâne/ Fug 
însuşi de-ai săi de mare frică;/ în zădar şi sultanul de faţă,/ în¬ 
deamnă, mustră,-arată s' învaţă". 

' '99 

Cel mai probabil, această retorică şi stilistică, care îi apropie 
pe cei doi autori, au una sau mai multe surse comune: istorii, cro¬ 
nici sau cronografe. 

Putem considera că, prin urmare, cronografele au constituit, 
ca şi Letopiseţele , o lectură predilectă pentru autorul Ţiganiadei 
(aşa cum, mai târziu, se va întâmpla şi cu Eminescu 105 ), consul- 


104 G. I. Tohăneanu, Eminesciene..., op. cit., p. 31-32. 

105 Călinescu făcuse această apropiere, între Budai-Deleanu şi Emi¬ 
nescu, din perspectivă lingvistică, considerându-i doi mari creatori de 
limbaj: „Numai Eminescu mai târziu a siluit limba sau a scociorât forme 
cu atâta sistemă, şi Budai îi este un mare înaintaş. De aceea, opera lui 
Budai-Deleanu pare azi aşa de modernă şi [...], deşi începută înainte de 
1800, lasă în urmă ca învechite atâtea lucruri dintre 1830-1850", cf. G. 
Călinescu, Istoria literaturii române de la origini până în prezent, op. cit., p. 77. 

tate fiind nu numai pentru informaţia de ordin istoric, dar şi ca 
document literar. 

Reflectând asupra importanţei acestor prelucrări ale tradi¬ 
ţiei literare vechi, ne dăm seama că avem, în Budai-Deleanu, un 
precursor al lui Eminescu, care înaintea lui a pus în valoare tex¬ 
tele vechi, şi, de asemenea, constatăm faptul că receptarea, re¬ 
valorificarea şi trasmiterea literaturii vechi, recuperarea ei într- 
un produs literar nou, erau resimţite ca ceva foarte firesc. 

Aşa încât, în deceniile întregi în care s-a afirmat răspicat că 
literatura nouă, a secolului al XlX-lea, se desparte şi se deose¬ 
beşte categoric de cea veche, s-a comis, mai mult sau mai puţin 
intenţionat, o eroare foarte gravă. 

Mai departe: 

• scopos 106 - scop, formă întâlnită şi la Cantemir; 

• a zătigni 107 - a împiedica (regăsibilă şi la Antim Ivireanul, 
spre exemplu); 

• plânsoare 108 ; termenul poate fi întâlnit de la Dosoftei („valea 
de plânsoare", Ps. 83,25) la Eminescu, Macedonski (pentru 
care pământul este „valea de vecinică plânsoare" (La 
suflet)), Goga şi mulţi alţii; 

• ticăită 109 - nenorocită, nefericită; termenul se întâlneşte si 
mai târziu, la Creangă; 

• învârstat 110 - pestriţ, vărgat; 

• luce 111 - străluceşte; 

9 ' 


106 Ion Budai Deleanu, Ţiganiada, op. cit., p. 130. 

107 Ibidem. 

108 Idem, p. 152, 155. 

109 Idem, p. 157. 

110 Idem, p. 166. 

111 Idem, p. 167. 

• cursul 112 - drumul, călătoria. 

Tot din relatările istorice preia Budai-Deleanu amănuntele 
referitoare la exerciţiile de supravieţuire ale românilor - retra¬ 
gerea în munţi - şi la tactica de luptă a lui Vlad Ţepeş: 

Când iacă Vestea-în trâmbiţă sună 

9 

Că vin turcii cât frunză si iarbă. 

Ca robiei ţara să supună. 

Toţi să gată-a lua fuga oarbă. 

Boierii cei mari si mai cu minte 

9 

Luasă fuga mai înainte. 

Iară ţăranii săraci, în pripă. 

Ca ş-o turmă de oi fără pază 
Cari încătro purced în răsipă; 

Plini de frică şi cuprinşi de groază 
Toată-s' lasă avere si sudoare, 

9 9 ' 

Nedejdea puind numa-în picioare. 

Fug copii cu tinere copile. 

Fug muieri cu mititei în braţă. 

Iară cei mai încărcaţi de zile 

9 

îi mângâie şi le sunt povaţă. 

De vaiet amar, ţipete, jele 
Plini-s codrii, câmpii şi vâlcele. 

Ici unul îşi poartă pruncii-în spate. 

Altul colea pe slabul părinte, 

Cel-ar fugi, bietul, dar' nu poate 
Şi stă ca zăpăcit de minte. 


112 Ibidem. 

Neştiind cui mai curând s-ajute: 
Pruncilor sau muierii căzute. 

Nepotul duce pe moş de mână. 
Moaşa pe nepoţiei şi nepoate. 

Iar' nora pe soacră-sa bătrână; 
Fieşcare din primejdie scoate 
Pre cel mai iubit, mai de aproape. 
Năzuind cătră munte să scape. 

Numa Vlad, cu inimă nefrântă 
Şi-înarmat, pre păgânul aşteaptă. 
Nimic de la scopos nu-1 desmântă, 
Toate-orânduieşte, toate-îndreaptă 
Spre pierirea păgânelor gloate, 
Tocma să fie nenumărate. 

Cu călărimea lui cea vitează 
Prin locuri dosite, lui ştiute. 
Oştilor turceşti de-aproape-urmează. 
Din ascunziş cu năvală iute 

9 

Sărind pe şireaguri sângurate. 
Neaşteptat încungiură şi bate. 

Ca lupul flămând care, supt deasă 
Tufă ciulit, pe pântece zace. 
Când vede trecând o turmă groasă 
De-oi sau alte slabe dobitoace. 

Iar văzând pre vreuna sângurată 
Sară,-o răpeşte şi fuge îndată, 

Asa Vlad urmând ostii cei mare 

Turceşti, ordiilor despărţite 
Neaşteptat înainte le sare 
De prin locuri ascunse, dosite, 

Ş-atâta ştie-a-i zătigni de bine. 

Cât nici măcar unul viu rămâne. 

/V 

Intre termenii vechi sau cu semnificaţii vechi din episodul 
consiliului demonic ( Cântul VI), reprodus undeva mai sus în 
carte, amintim: 

• agareni 113 - păgâni/ arabi/ musulmani (de la Agar, slujnica/ 
roaba Sfântului Avraam, care i-a născut pe Ismael, din care 
se trag arabii); 

. măiastră lu - înţeleaptă; 

• buiastră 115 - nebună (şi la Dosoftei); 

• supţiare 116 - subtilitate; 

• vărtute 117 - putere; 

• procopsit 118 - înzestrat (cu sensul acesta, şi la Caragiale, spre 
exemplu în D-l Goe: „Da cum, procopsitule?" 119 ); 

• schime 120 - năluci, stafii sau schimonosiri, strâmbături (aici 
cu sensul de superstiţii şi credinţe false, prin care se carica¬ 
turizează credinţa adevărată şi dreapta cinstire a lui Dum- 


113 Ion Budai Deleanu, Ţiganiada, op. cit., p. 179. 

114 Idem, p. 184. 

115 Ibidem. 

116 Ibidem. 

117 Idem, p. 185. 

118 Idem, p. 186. 

119 1. L. Caragiale, Momente, schiţe, notiţe critice, ediţie îngrijită de Al. 
Rosetti, Şerban Cioculescu şi Liviu Călin, Ed. Minerva, Bucureşti, 1983, p. 
228. 

120 Ion Budai Deleanu, Ţiganiada, op. cit., p. 192. 

nezeu: „Toată adevărată-închinăciunea/ Dumnezeirii ceii 
făptoare [făcătoare/ creatoare a lumii]"). 

Budai-Deleanu introduce în text şi un neologism curios, 
miluri m , însemnând mile : dacă demonii ar încerca să se răscoale 
împotriva lui Dumnezeu, i-ar afunda încă şi mai multe mile în 
adâncul Iadului. Termenul trădează influenţa lui John Milton 
(Paradise Lost). 

Ne-au atras atenţia versurile în care Satana „scoate capul 
afară din unda/ Văpăii nestânse" (în acelaşi Cânt VI). Unda este 
un termen poetic des utilizat de Dosoftei. Dosoftei este primul 
nostru mare poet care a avut un simţ deosebit pentru receptarea 
cuvintelor cu aură poetică. Am oferit mai demult exemplul cu 
echivalentul cuvântului abis, care în româna veche era o sintag¬ 
mă, fără fundul, dar în locul căreia Dosoftei a găsit şi a utilizat 
termenii prăpastie şi genune. 

Dar şi Budai-Deleanu îl elogiază pentru aceeaşi raţiune, 
pentru că, în locul termenului - cu etimon slavon - bozi, care îi 
denumeşte în cărţile vechi româneşti pe zeii păgâni, „mai bine 
au nimerit unii zicându-le zâni [a cărui etimologie ar fi de la zeiţa 
Diana], precum Dositei la Vieţile Sfinţilor" 122 . 

Aşadar, un alt cuvânt cu adâncă sonoritate si valenţe 
poetice la Dosoftei este unda. S-ar părea că manifestările mării au 
stat în atenţia şi în efortul lui de a găsi termeni sinonimi care să 
înfăţişeze nuanţele: astfel, la el, în Psaltirea pre versuri, întâl¬ 
nim izvoare şi fântâni, râuri şi pârâuri, smârcuri, vâltori şi adâncuri, 
val şi undă, ape şi mări, genune şi prăpăstii. 

încât mă întreb: interesul lui Heliade de mai târziu, de a 
poetiza apele, în Anatolida, de a urmări într-un crescendo descin- 


121 Idem, p. 191. 

122 Idem, p. 47, n. 1. 

derea lor, de la picătură până la oceane 123 , oare nu poate fi pus în 
legătură cu aceste nuanţe semantice, atât de atent elaborate, ale 
apelor, din psalmii versificaţi ai lui Dosoftei? 

Anatolida însăşi poate fi pusă şi analizată în paralel cu Psal¬ 
mul 103 şi cu alţi psalmi versificaţi, după cum vom arăta în volu¬ 
mul următor... 

Ne oprim însă pentru moment la undă şi urmărim câteva 
exemple: 


Minunată-i unda mării. 
(Ps. 92,19) 


* 


Si mările vesele să salte. 

Cu unde s-arunce valuri nalte. 

(Ps. 68,115-116) 

* 


Glasul Domnului face holbură [volbură/ furtună] pre mare. 

De-o îmflă cu unde si cu valuri mare. 

? 

(Ps. 28,11-12) 


* 


Şi cu urlete ploi mare [a] vărsa tare, 

123 Am comentat pasajul în cartea noastră. Studii de poezie paşoptistă, 
op. cit., p. 24-28. 

De herbea undele-n bezne ca-n căldare. 
(Ps. 76, 43-44) 


* 


Până la ceri îi suia cu unde, 

Şi-i pogorâia gios să-i afunde. /.../ 
Vânturilor zâsă de-ncetară 
Si undelor de să alinară. 

5 

Şi le păru bine că trecură 
Valurile toate de tăcură. 

(Ps. 106, 61-62, 69-72) 


Ion Budai-Deleanu a fost foarte atent la tradiţia literară 

9 

veche si, mai ales, fată de întâia mare izbândă în limba română 
pe care a reprezentat-o Psaltirea în versuri. După cum se poate 
observa, la Dosoftei unda mării este mai adesea învolburată. Spre 
deosebire de sensul actual (noi folosim cuvântul spre a vorbi de 
undele unui lac sau ale unui pârâu), semnificaţia veche era oare¬ 
cum contrară. La Dosoftei, undele sunt valuri mari si înalte. Chiar 
atunci când e „minunată", semnificaţia undei este aceea de: im¬ 
presionantă, tulburătoare prin putere şi măreţie. 

Sensul se păstrează la Budai-Deleanu: 

Ca şi când din munţi unda pogoară. 

Rumpe iazul, răstoarnă poprele, 

Prevărsând lunca de băltele. 

9 


(i Cântul VII ) 

* 


Tocma pe-acea vreme, supt afunda 
Tartarului peştere, Sătana 
Scoţind capul afară din unda 
Văpăii nestânse... 

(i Cântul VI) 


Şi iacă bălaurii supt undă 
Cumplit răgnind iară să cufundă. 

(<Cântul IX) 


Balaurii din undă sunt chiţii genunii din Psalmul 103 al lui 
Dosoftei, iar comentariul ortodox îi asociază cu demonii, care au 
fost alungaţi din ape la Botezul Domnului: „Tu ai zdrobit cape¬ 
tele balaurilor din apă" (Ps. 73,14). 

/V 

In poetizarea lui Dosoftei: 

Tu ai bătut zmeii peste moale 
Cu marea ce-ai lăsat ca din foaie. 

Pre chitul ce goniia să-nghiţă 
I-ai zdrobitu-i capul, să să simţă... 

Balaurul cel mare. Satana, după Budai-Deleanu, stă sub 
„unda văpăii nestinse", pe care Varlaam o numeşte „marea cea 
de foc" şi „matca focului de veci" 124 . 


124 Varlaam, Carte romanească de învăţătură, op. cit., p. 133. 

Pe un perete exterior al Mănăstirii Voroneţ (imaginea 
supra), se poate observa şi reprezentarea iconografică a acestor 
rânduri (în scena Infernului) - râul/ iezerul de foc în care stă 
balaurul/ şarpele cel vechi/ Satan - variantă iconică pe care, 
alături de cele scrise de Varlaam şi Dosoftei, se poate ca Budai- 
Deleanu să o fi avut în minte. 

Probabil că schimbarea de sens despre care am vorbit, a ter¬ 
menului undă, se datorează lui Eminescu, care ne-a obişnuit mai 
degrabă cu undele lacului decât cu undele mării - ca în versurile: 

Dându-şi trestia-ntr-o parte. 

Stă copila lin plecată. 

Trandafiri aruncă roşii 
Peste unda fermecată. 

(Crăiasa din poveşti) 


* 

Şi blânde, triste glasuri din vuiet se desfac, 
Acusa la ureche-i un cântec vechi străbate. 
Ca murmur de izvoare prin frunzele uscate. 
Acuş o armonie de-amor şi voluptate 
Ca molcoma cadenţă a undelor pe lac. 

( Strigoii) 


Cu toate că şi la Eminescu se întâlneşte, în poeziile de 
tinereţe, sensul arhaic („Tu eşti o undă, eu sunt o zare,/ Eu sunt 
un ţărmur, tu eşti o mare" (Replici); „Credeam că eşti chipul ce 
palida stelă/ Aruncă pe-o frunte de undă rebelă/ Pe valul amar" 
(La o artistă) etc.), totuşi s-a păstrat până astăzi cealaltă semnifi¬ 
caţie, de mişcare/ tremurare mai degrabă lină şi abia sesizată a 
apei. 

Termeni vechi la Budai-Deleanu: 

• şireag/ şireaguri 125 - cete, oşti; 

• să tăbăreze 126 - să facă tabără; 

• obraz 127 - fată; 

• nepreceput 128 - neînţeles (termen regăsibil la Antim: 
„împărăţiia lui Hristos" este „nevăzută şineprecepută" 129 ); 

• smulte 130 - smulse (formă ce poate fi depistată şi la 
Eminescu: „Să uit, cum dup-o clipă din braţele-mi te-ai 


125 Ion Budai-Deleanu, Ţiganiada, op. cit., p. 205, 219, 221, 228, 230. 

126 Idem, p. 205. 

127 Idem, p. 206. 

128 Idem, p. 207. 

129 Antim Ivireanul, Opere, op. cit., p. 183. 

130 Ion Budai-Deleanu, Ţiganiada, op. cit., p. 209. 

smult "...(Departe sunt de tine); „Pe masa ta aşez o foaie 
smultă" (Albumul)); 

• destinde 131 - se coboară; autorul însuşi explică, la subsol, 
acest termen: „destinde este cuvânt vechi strămoşesc (s. n.), 
puţin acum obicinuit, şi va să zică pogoară, sau să pogoară. 
C. Filologos". Ceea ce denotă atenţia sa faţă de limba ve¬ 
che. 

Vasile Voiculescu foloseşte termenul într-un vers: „pe 
decindea Dunării, la vale". Nu ni se mai pare că decindea ar în¬ 
semna, celălalt mal 132 , aşa cum explică DER-ul cuvântul folosit de 
Voiculescu, ci, mai degrabă, o formă de relief care coboară: o 
pantă/ luncă. 

-A. 

Insă Budai-Deleanu a luat acest termen de la Ureche: „Nu 
multă vreme după aceia au mai lovit cazacii din sus de Tighinea, 
pre decindea de Nistru, nişte sate ce să discălicase pre hotarul 
lesescu"... 133 . 

9 

• românească 134 - formă veche, folosită adesea, pentru 
românească; 

• tâmplarea 135 - întâmplarea; 

• strâmbătate 136 - nedreptate; 

• vestmânte 137 - vesminte; 

9 9 ' 


131 Idem, p. 213. 

132 Cf. A. Ciorănescu, Dicţionarul etimologic al limbii române (DER), Ed. 
Saeculum I. O., Bucureşti, 2007, p. 282. 

133 Letopiseţul Tării Moldovei, Ed. Minerva, Bucureşti, 1987, p. 158. 

134 Ion Budai-Deleanu, Ţiganiada, op. cit., p. 214. 

135 Ibidem. 

136 Idem, p. 216. 

137 Ibidem. 

• mutând (vb. a muta) 138 - schimbând, modificând, prefăcând 
(Somn dulce mutând în moarte rece); 

• bucine/ bucini şi dobe 139 - buciume [lat. buccinus] şi tobe 
(formele utilizate de Budai-Deleanu erau folosite adesea şi 
în Psaltirea lui Dosoftei); 

• lămpade uo - făclii (de la etimonul grecesc \a\măc); 

• întunerec 141 - întuneric (adesea şi la Eminescu este întâlnită 
forma veche); 

• Troiţă 142 - [Sfânta] Treime („Cântând Troiţii pre[a] [î]nalte 
slavă"); 

• rumpe u 3 - rupe (şi la Eminescu, spre exemplu: „S-adun flori 
în şezătoare/ De painjen tort [fir] să rumpă" (Crăiasa din po¬ 
veşti)). 

Am aflat în textul lui Budai-Deleanu comparaţii în stilul 
cazaniilor si al cronicilor: 

9 

Ca pârjolul [incendiul] ce-ntâi prin frunzare 
Merge năduşit pe zios [jos], cu mică 
Flacără, iar după ce din rare 
Tufe răzbi-în brădet, să rădică 
Bobotind în văpaie,-apoi prinde 
Vânt si-în urmă tot codrul încinde 

9 

Aşa muntenească-oaste-îndrăznită /.../ 

Făr' veste din întunerec [i]ese... 


138 Idem, p. 219. 

139 Idem, p. 220. 

140 Idem, p. 221. 

141 Idem, p. 222. 

142 Idem, p. 225. 

143 Idem, p. 229. 

* 


Ca şi când din munţi unda pogoară. 

Rumpe iazul, răstoarnă poprele [poprele], 
Prevărsând lunca de băltele. 

/•••/ 

Cum râul de munte primăvara. 

Când în pripă neaua să topeşte. 

Dintru nălţime urnind povara 
Apelor, să varsă şi bujdeşte [buşneşte], 
Toate-înneacă, surpă şi prăvale 
Şi nu-i ce să-l oprească din cale. 

Aşa Vlad neînvinsul să răpede 
Şi cu şireaguri nespăimântate 
Frânge, taie ce nainte vede... 

Comparaţiile din exemplele de mai sus reprezintă parafraze 
rimate ale unui tipar retoric pe care l-am întâlnit la Varlaam şi 
Miron Costin: 

„Cumu-s iarna vi[s]cole şi vânturi răci şi vremi ge¬ 
roase, de carile să îngreuiadză oamenii şi sămtu [sunt] supă¬ 
raţi în vremea iernei, iară dacă vine primăvara ei să iuşu- 
readză de acelea de toate si să veselesc, căce c-au trecut 
iarna cu gerul şi s-au ivit primăvara cu caldul şi cu seninul, 
aşea şi în vremea de demult au fost vi[s]cole şi vânturi de 
scârbe şi de dosădzi pre oameni ca şi într-o vreme de iar¬ 
nă" 144 ; 

„Ce cum floarea şi pomeţii şi toată verdeaţa pământu¬ 
lui stau ovilite de brumă cădzută peste vreme, şi apoi, după 


144 Varlaam, Carte romanească de învăţătură, op. cit., p. 26. 

lină căldura soarelui, vinu iară la hirea si la frâmsetele sale 
cele împiedecate de răceala brumei, aşea şi ţara, după greu¬ 
tăţile ce era la Radul-vodă [...], au venitu fără zăbavă ţara la 
hirea sa, şi până la anul s-au împlutu de tot bivşugul şi s-au 
împlut de oameni" 145 . 

Uneori tradiţia este însă recuperată sub aspect parodic - 
însă nu credem că e nevoie să extindem concluzia unor astfel de 
fragmente la întreaga operă, autorul delectându-se să parcurgă 
cât mai multe stiluri şi perspective şi nu să stagneze într-o singu¬ 
ră atitudine. 

Ironia la adresa tradiţiei, care poate fi numită „iluministă", 
s-ar putea deduce din artileria pe care o foloseşte oastea înge¬ 
rească (venită, ca în vechile cronici, în ajutorul creştinilor) împo¬ 
triva demonilor: 


Iar' Mihail Arhanghel, întia 
Cereştilor oştitori povaţă. 
Zărind de parte cum vine-ordia 
Dracilor învoaltă-în neagră ceaţă. 
Tot cugetul Sătanei-înţăleasă 
Si hotărî nainte să-i iasă. 

5 

Deci strigă-îndată: „la arme-afară!". 
Si luându-si o ceată cu sine 

5 5 

/V 

îngerească, cu săbii de pară. 
Câteva tunuri cu fulgeri pline. 
Tot feliu de-artelerie cerească 
Ca pre vrăjmaşul să biruiască. 


1 45 Miron Costin, Opere, voi. I, ediţie critică îngrijită de P. P. Panai- 
tescu, EPL, Bucureşti, 1965, p. 71-72. 

Era de viată dătătoare 

9 

Cruci acolo şi-evanghelii sfinte. 
Moaşte, metanii cu sărindare. 
Posturi cu rugăciune fierbinte. 
Miruri, paraclise, liturghii. 
Canoane, aghiazme şi tămâi. 

Cu cestea purceasă făr>ă<zăbavă 
Oastea îngerească la bătălie. 
Cântând Troiţii pre nalte slavă. 

Şi stând în faţă negrii ordie. 
Armele nebiruite prinsă 
Şi de-îmbe părţi războiul s-aprinse. 

Săbii de pară nemuritoare 
Lucind aducea nevindecate 
Rane dimoneştilor ciopoare; 

Cu fulgeru ceresc încărcate 
Tunuri vocnea nestânsă văpaie 
Ş-acu fierbea groaznică bătaie. /.../ 

Atuncia si din artelerie 

9 

/V 

Incepură-a-împroşca sărindare. 
Sfeştanii, paraclise, tămâie. 
Moaşte sfinte s-altele de care 

9 9 

Fug diavolii; iar apa sfinţită 
Ca povoiu mergea pe dânşii stropită. 

Şi iacă-oastea neagră-într-o clipită 
Cu vaiet si multă zberătură 

9 

De tot în răsipă fu pornită; 
Dracii care-încătro străbătură; 

Undeva cercând cum să să-ascundă 
Cu vreo mijlocire mai curundă. 

Unii-intrară-în pământ, alţii-în stânce. 
Mulţi în bălţi încă să pitulară. 

Prin râpe, lacuri, peşteri adânce; 
Iar' o zătignită cetioară [ceată] 
Vrând a scăpa de-atâte nevoi 
Să băgă-într-o cireadă de boi. 


Mă întreb însă dacă nu cumva exagerăm intenţia ironică/ 
parodică a autorului, privind prin prisma unei alte mentalităţi, 
secularizate, postmoderne, mai ales că notele de subsol precizea¬ 
ză: 


„Fiindcă oamenii lucrurile duhovniceşti nu-şi pot în¬ 
chipui numai [decât] trupeşte, iar' lucrurile nevăzute, [le 
reproduc] omeneşte şi cu oarecare închipuire vederată [prin 
imaginaţie şi recurs la realitatea imediată], pentru aceasta şi 
poetul vrând să scrie bătaia îngerilor cu duhurile necurate, 
face asemănare după ostile omeneşti; şi precum au oamenii 
tunuri şi artilerie, aşa pune şi la îngeri, precum au făcut şi 
alţii [în literatură sau poate chiar în explicaţiile/ comenta¬ 
riile teologice]. Musofilos"; 

„Aceste toate le-au spus poetul, după preceperea noas¬ 
tră, şi trebu[i]e a să înţălege alegoriceşte, adecă că Sătana au 
vrut să pătrunză şi să biruiască cetele îngereşti, dar n-au pu¬ 
tut. Musofilos" 146 . 


146 Ion Budai-Deleanu, Ţiganiada, op. cit., p. 226-227. 

Există însă si o altă notă de subsol care, într-o altă ordine de 
idei, ne-a atras atentia. Comentând atacul nocturn al lui Vlad Te- 
peş asupra turcilor, autorul afirmă: „Această năvală este ase¬ 
mene [a] [celei] ce au făcut Ulis cu Diomed în tabăta traţienilor la 
Troada [Troia]. De n'aş fi cetit însuş' [eu însumi] adevărate cro¬ 
nice, unde scriu de această năvală, aş gândi că poetul au îm¬ 
prumutat-o. Erudiţi an" 147 . Adică, dacă nu ar exista mărturii 
istorice ale evenimentului relatat, ar putea părea un simplu... 
împrumut literar. 

Tocmai cu această periculoasă confuzie (consider eu) între 
realitate şi împrumut/ topos literar mă lupt, de ceva vreme...Şi 
care nu este uşor de rezolvat. Ce te faci atunci când nu ai „ade¬ 
vărate cronice", cum zice Budai-Deleanu, ci numai indicii, când 
e vorba de epoci foarte vechi sau pur şi simplu nu deţii sau nu 
mai există mărturiile istorice necesare? Nu mai intrăm în detalii, 
dar am băgat de seamă că adesea există tendinţa, mai ales în ceea 
ce priveşte literatura veche, a se face tot felul de apropieri şi simi¬ 
litudini care nu ţin cont de realitatea epocii şi de a se subsuma 
unui oarecare topos, fapte care nu sunt înseriate... 

în general însă, problema împrumuturilor, a interferen¬ 
ţelor, a surselor, este spinoasă şi provocatoare de controverse. De 
aceea, astfel de situaţii literare (din literatura mai veche sau mai 
nouă) trebuie cercetate şi discriminate cu foarte multă atenţie şi 
zăbavă, căci nu este totul ceea ce pare. 

Este, însă, foarte interesant faptul că un greco-catolic ca 
Budai-Deleanu, inserează, la începutul Cântului VIII, o învăţătură 
ortodoxă, isihastă, cea despre treptele atacului demonic, în care 
e implicată libera voinţă umană: 

în zădar omenirea să plânge 
Cumcă-a toate mari şi mici greşele 

147 Idem, p. 219. 

Dracul poartă vina, care-împinge 
Pe om la strâmbătate si rele. 

Că cercând lucru-în amărunt bine, 

/V 

Intia pricină din om vine. 

Dacă n-ar dare-omul ascultare 
La întia-îndemnătură drăcească. 
Iadul, cu toată ceata sa mare. 
N-ar nimeri ca să-l biruiască. 
Dară noi lucrăm din voie-adinsă 
Şi totuş zicem: dracu mă-împinsă. 

Vede lacomul scula [unealta] străină 
Si-îndată-o râvneşte; dracu-învită 

9 9 7 

Apoi, şi nu-i dă loc de hodină. 
Iară el din ce-în ce să-întărâtă, 
Pănă ce-în urmă pofta l-învinge, 
Pănă de lucru străin s-atinge. 

Deci pentru că râvni el îndată 
Când văzu, nu este dracu de vină. 
Ci voia lui spre rău adâncată!... 
Pentru ce-omenirea nu-s' alină 

9 

/V 

Intia porneală, ci-ş' arată 
Plecătura-inimii vederată? 

Copila ce vede-întii pe-un june 
Frumos care drag inimii cade 
Ruseste-în fată ca viu cărbune. 
Ochi îi scripesc, suflarea-i scade. 

Şi iacă dracu de-aci precepe 
Că ia pe fecior a dori-începe. 

Apoi să fie cât de curată. 

Dacă nu-si va lua sama bine. 
Fugind ş-uitând pe-acel june-îndată, 
O! câtă jele, câte suspine 
Si câte fierbinţi lăcrămioare 

9 9 

O aşteaptă-în urmă să-o-împresoare! 

Că diavolul apoi nu-i dă pace, 
Ci-în cuget îi pune ună ş-altă. 
Atâte-arătări viclene-i face 
Pănă-în latul său o vede-învoaltă. 
Atâta lucră si măiestreşte 

9 9 

Păn' sângur cu sângură tâlneşte. 

Călugărul încă joară [jură] curăţie. 
Iar deacă văzând el o femeie 
Frumoasă venindu-i în chilie. 

Şi el, în loc ca fugă să deie. 

Va rămânea cu dânsa-împreună, 
Pierde-va si el a sa cunună. 

Că diavolul îndată precepe 
Cumcă fratele bucuros vede 
Femei şi-i suflă gânduri surepe; 
Deci, pentrucă el fuga nu dede 
Dintr' început, pe dânsul rămâne 
Toată vina poftelor păgâne. 

Nici pentru dievoleasca-îndemnare 
De păcat poate să să sloboadă, 
De-ar face cumva scandală mare 
Sau tocma doar' mătănii cu coadă! 

Şi-în zădar zice: dracu mă-împinsă! 
Căci pentru ce el fuga nu-întinsă! 


Nu am întâlnit astfel de învăţături sau precizări în scrierile 
romano-catolice. Ele sunt însă foarte cunoscute şi repetate în 
arealul ortodox. Sfântul Filotei Sinaitul în Capete [capitole] despre 
trezvie U8 , descrie aceste trepte ale păcatului, pe care, dacă omul 
le cunoaşte, se poate împotrivi mult mai uşor ispitelor şi gându¬ 
rilor rele: 


„întâi este atacul (momeala), apoi însoţirea [admiterea 
gândului], pe urmă consimţirea (învoirea) [totală], apoi ro¬ 
birea, pe urmă patima îmbibată de obişnuinţă şi continui¬ 
tate. [...] 

Atacul spun [Sfinţii Părinţi] este gândul simplu, sau 
chipul lucrului născut de curând în inimă [aplecarea, pofta 
spre ceva], ce se arată minţii. 

însoţirea stă în convorbirea cu ceea ce s-a arătat, fie cu 

9 ' 

patimă [înflăcărare, ardoare], fie fără patimă. 

Consimţirea este învoirea bucuroasă a sufletului cu 

9 

ceea ce s-a arătat [în minte]. 

Robirea este ducerea fără voie a inimii [în sensul că 
acum, cu greu se mai împotriveşte], sau amestecarea hotă¬ 
râtă si nimicitoare a celei mai bune stări a noastre, cu lucrul 
respectiv. 

Iar patima este ceea ce se află cuibărit de multă vreme 
cu împătimire în suflet. 


148 Filocalia românească, voi. 4, traducere, introducere şi note de Pr. 
Acad. Prof. Dr. Dumitru Stăniloae, Ed. Harisma, Bucureşti, 1994, p. 134- 
135. 

Dintre toate, cea dintâi e fără păcat [adică momeala 
demonică]; a doua nu totdeauna; a treia după starea celui ce 
luptă [în funcţie de cât este de încercat; dacă este la început 
şi încă slab, e mai puţin vinovat]. Iar lupta e pricină sau de 
cununi sau de pedepse". 

Faţă de această scriere. Ion Budai-Deleanu prezintă doar 
puţin mai poetic această luptă, descriind ispita şi consimţirea 
omului. Demonul doar ispiteşte/ tentează pe om, dar nu îl obligă. 
Ci omul păcătuieşte din cauză că se lasă în voia dorinţei/ poftei 
sale, deşi este nedreaptă, pentru că vrea „scula străină" (unealta/ 
obiectul care aparţine aproapelui şi pe care n-ar trebui să caute 
să şi-l însuşească) sau iraţională - patima sexuală/ suferinţele 
amorului, în ale cărui mreje cad nu numai tinerii, ci chiar şi, 
uneori, cei care au depus jurământul castităţii. 

Expresia „mătănii cu coadă" indică plastic asceza exterioară 
care nu este însoţită şi de paza gândurilor şi asceză interioară. 

Iar versurile "Ruseste-în fată ca viu cărbune,/ Ochi îi seri- 
pese, suflarea-i scade", nu anticipează oare, după cum am mai 
spus, descrierea mult mai detaliată a aceloraşi simptome, din 
Zburătorul lui Heliade? 

Şi din nou ne punem problema unei posibile receptări a 
Ţiganiadei , care, la fel ca şi Istoria ieroglifică a lui Cantemir şi Dida¬ 
hiile lui Antim Ivireanul - toate publicate târziu - ne ridică totuşi 
mari semne de întrebare legate de o posibilă circulaţie anterioară 
publicării şi de evidente influenţe şi împrumuturi... 

• să mâie U9 - să rămâie/ să rămână; termen vechi, utilizat de 
cronicari, Dosoftei etc („Să fug pre la munte cu pădure 
deasă, / Ca o vrăbiuţă să mâi [să rămâi] fără casă" (Ps. 10, 
5-6)), ulterior şi de Eminescu: „Astfel ades eu nopţi întregi 

149 Ion Budai-Deleanu, Ţiganiadei, op. cit., p. 234. 

am mas/ Blând îngânat de-al valurilor glas" ( Fiind băiet 
păduri cutreieram); 

• cerbice 150 - ceafă; 

• tâlni 151 - întâlni (la Dosoftei există şi „tâlniş"); 

• măgure 152 - munte; 

• noao 153 - noi (adj.); 

• znsz 154 - dânşii; 

9 9 ' 

• jac 155 - jaf (întâlnit la cronicari); 

• sâlintă 156 - silinţă; 

• jelnică 157 - nefericită (întâlnit cu acest sens şi la Dosoftei: 
„toată viaţa jelnic", Ps. 38, 46); 

• ciude 158 - minunări; 

• răpausă 159 - se odihni; 

• sângur de sine 160 - de unul singur, el însuşi; 

• custare 161 - existentă, viată, termen întâlnit adesea la Do- 
softei; 

/V 

întâlnim şi expresiile „a vieţii fire" şi „a custării aţă" 162 , 
autorul reproducând pe scurt imaginea din debutul poemului 


150 Idem, p. 242. 

151 Ibidem. 

152 Idem, p. 243. 

153 Idem, p. 244. 

154 Idem, p. 251. 

155 Ibidem. 

156 Idem, p. 253. 

157 Ibidem. 

158 Idem, p. 254. 

159 Idem, p. 262. 

160 Idem, p. 264. 

161 Ibidem. 

162 Idem, p. 263-264. 

Viiaţa lumii al lui Miron Costin: „A lumii cântu cu jale cumplită 
viiaţa,/ Cu griji şi primejdii cum ieste şi aţa" 163 . 

O expresie tipic bizantină, care face parte din retorica omile- 
tică, e transformată într-o satiră, atunci când şi contextul o cere: 
,,De-aş' avea piept vârtos ca de-aramă / Şi glas mai mare de-un bou de 
baltă,! N'aşi putea cânta, de bună seamă,/ Cum să cade, bătălia 
naltă,/ Care negrul norod aici fece,/ Că (spuiu drept!) peste pu- 

/V 

tere-mi trece" ( Cântul VIII). In altă parte însă uzează şi de retorica 
gravă şi de expresia transmisă prin Tradiţie: 

Măcar de-as avea eu limbi o mie 

9 

Şi-atâte guri bine grăitoare. 

Nu vă-aş putea spune, nice scrie. 

Lăcaşurile desmierdătoare 

9 

Si frumusetele raiului toate. 

Care pentru cei buni sunt gătate. 

(<Cântul IX) 

Ne-a atras atenţia folosirea frecventă a unor termeni pe care 
îi găsim des şi la Creangă, cum ar fi „gligan" 164 sau „ticăit" 165 . Dar 
şi o exclamaţie ca „Vai, dragă mămucă" 166 , ni-1 evocă din nou pe 
autorul Amintirilor din copilărie şi al Poveştilor (Capra cu trei iezi, în 
acest caz). 

Ironia, umorul, hazul nebun al Ţiganiadei, amestecat uneori 
cu scene destul de crude (precum cea - între multe altele - a 


1 63 Miron Costin, Opere, ediţie, studiu introductiv, note, comentarii, 
variante, indice şi glosar de P. P. Panaitescu, Editura de Stat pentru 
Literatură şi Artă, Bucureşti, 1958, p. 319. 

164 Ion Budai-Deleanu, Ţiganiadei, op. cit., p. 238-240, etc. 

165 Idem, p. 242, etc. 

166 Idem, p. 241. 

scalpării lui Păpuc de către ursul care „trecea pe-acolea că¬ 
trănit" 167 , ar putea constitui motive întemeiate pentru o compara¬ 
ţie între cei doi autori. 

9 

Termeni vechi: 

• Târgoveşti 168 - pentru Târgovişte, formă veche, de plural (ca 
şi Bucureşti); echivalentul lingvistic, spre exemplu în spa¬ 
niolă, ar putea fi Burgos 169 ; 

• mestecare 170 - cu sensul de amestecare; forma veche o folo¬ 
seşte şi Eminescu în Scrisoarea III : „O, eroi!/.../ Aţi ajuns 
acum de modă de vă scot din letopiseţi,/ Şi cu voi 
drapându-şi nula, vă citează toţi nerozii,/ Mestecând vea¬ 
cul de aur [Evul Mediu] în noroiul greu al prozii"; 

• divan 171 - consiliu domnesc; 

• rost 172 - gură; 

• priinţă 173 - forţă, putere; 

• privele 174 - pluralul pentru priveală, însemnând: imagine/ 
panoramă/ spectacol/ tablou real; 

• bucinul 175 - forma veche, clasicizată de Dosoftei, pentru 
bucium; termenul medieval, utilizat şi de Budai-Deleanu, e 
mai apropiat de etimonul latinesc buccinus; 

• cununa 176 - utilizat cu semnificaţia de: biruinţa; 

9 9 ' 


167 Idem, p. 242. 

168 Idem, p. 265. 

169 A se vedea: http://en.wikipedia.org/wiki/Burgos. 

170 Ion Budai-Deleanu, Tiganiada, op. cit., p. 265. 

171 Idem, p. 265. 

172 Idem, p. 266. 

173 Ibidem. 

174 Ibidem. 

175 Ibidem. 

176 Idem, p. 269. 

• norocul schimb adu 177 - norocul schimbător, traducerea unui 
topos vechi, fortuna labilis ; 

• tăbărea 178 - îşi stabilea tabăra, tăbăra; 

• gătând 179 - gătind, pregătind; 

• nun 180 - naş; şi la Eminescu ( Călin (file din poveste)): „Socrul 
roagă-n capul mesei să poftească să se pună / Nunul mare, 
mândrul soare, şi pe nună, mândra lună". 

Ne întrebăm dacă versul „Fiecare-şi poartă capu-n braţă" 
(p. 267) este o simplă metaforă (desemnând ameninţarea sub care 
se trăia în acele vremuri crâncene) sau putem lua în considerare 
şi inspiraţia dintr-un detaliu aghiografic, din Viaţa Sfântului 
Ierarh Dionisios Areopagitul, care, fiind executat prin decapi¬ 
tare, şi-a luat capul în mâini şi a mers astfel o bună bucată de 
drum. Din opera Sfântului Dionisios s-au făcut traduceri în 
româneşte în secolul al XVIII-lea 181 si credem că ecourile au fost 

9 9 

semnificative, pentru că un alt amănunt, din viaţa aceluiaşi, l-am 
găsit la Iordache Golescu 182 . 

• tărie 183 - firmament, cer; 

• nuori 1M - forma veche pentru nori; 


177 Ibidem. 

178 Idem, p. 271. 

179 Ibidem. 

180 Ibidem. 

181 A se vedea Mircea Anghelescu, Serafimi şi heruvimi în poezia 
romantică. Pe marginea poeziei lui I. Heliade Râdulescu, în voi. Romantism şi 
modernitate. Atitudini, reevaluări, polemici, ediţie de A. Mihalache şi A. 
Istrate, Ed. Universităţii Alexandru Ioan Cuza, Iaşi, 2009, p. 371-372. 

182 Iordache Golescu, Scrieri alese, ediţie şi comentarii de Mihai Mora- 
ru, Ed. Cartea Românească, Bucureşti, 1990, p. 26, 76. 

183 Ion Budai-Deleanu, Ţiganiada, op. cit., p. 281. 

184 Idem, p. 282. 

• vârtoape 185 - hârtoape, gropi (termenul regăsibil şi la Can- 
temir. Istoria ieroglifică); 

• hierile 186 - fiarele (sălbatice; sg. hiară); 

• mascara 187 - batjocură; 

• marturi 188 - martori; 

• jaloba 189 - plângere, jalbă (formă pe care o reîntâlnim într-o 
poezie a lui Conachi, Jaloba mea 190 ); 

• jeluire 191 - plângere, jelire; 

• povaţa 192 - călăuza; 

• ciudate 193 - minunate; 

• pripeşte 194 - arde (soarele); 

• osăbite 195 - deosebite, de multe feluri; 

• năranciuri 196 - portocale; 

Descrierea Iadului/ a Gheenei, de către Parpangel, bene¬ 
ficiază de un început poetic şi apoi de o trecere de la poetic la 
oribil şi terifiant (printr-o schimbare de registre cu care autorul 
ne-a obişnuit), intersectându-se şi cu detalii oferite de cărţile 
religioase şi de iconografie, dar şi cu Divina Comedie a lui Dante: 

Dar' o! cum voi spune toate-ahele 


185 Idem, p. 283. 

186 Idem, p. 287. 

187 Idem, p. 288. 

188 Ibidem. 

189 Ibidem. 

190 A se vedea: http://ro.wikisource.org/wiki/Jaloba_mea. 

191 Ion Budai-Deleanu, Ţiganiada, op. cit., p. 288. 

192 Idem, p. 291. 

193 Idem, p. 295. 

194 Ibidem. 

195 Ibidem. 

196 Ibidem. 

Ce văzui s-auzii fată de fată! 

9 9 9 

Că sângur pomenindu-mi dă ele 
M-apucă neşte fiori şi greaţă. 

Dă groază tot păru mi să-înspică. 
Iar' inima-mi tremură dă frică. 

Nice-un soare acolo luminează. 
Nici pă ceriu sărin lună cu stele. 
Ci numa văpăile fac rază, 
însă ce mai văpăi sunt ahele? 
Dintr-însă nori dă fum să rădică 
Şi ploaie dă scântei arzând pică. 

Râuri dă foc încolo s-încoace 

9 

Merg bobotind ca neşte pârjoale. 
Focul nestâns toate-arde si coace. 
Iar' pe zios, în loc de iarbă moale. 
Jar şi spuză fierbinte răsare. 
Nespusă din sine dând putoare. 

Văzui pe toţi dracii-în pielea goală. 
Cu coarne-în frunte, cu nas dă câne, 
Păstătot mânjiţi cu neagră smoală. 
Brânci dă urs având şi coade spâne. 
Ochi dă buhă, dă capră picioare 
Ş-arepi dă liliac în spinare. 

Văzui muncile iadului toate. 
Cum fii Sătanii-s' fac izbândă 

9 

Asupra celor morţi în păcate. 
Sau şi care au căzut supt osândă. 
O, groaznică ş-amară vedere! 

Vrând a spune, graiu-în gură-mi piere. 

Toate păcatele mari dă moarte 
Au şi pedepse după măsură. 

Căci prin aha şi dă-ahaia parte 
îş' ia fieşcare certătură [certare/ pedeapsă]. 
Prin care-au greşit şi dă pre care 
Tras fiind s-abătu dân cărare, etc. 

(<Cântul IX) 


Despre descrierea Raiului am mai vorbit ceva mai devre¬ 
me... 

Iarăşi un aspect interesant este acela că Budai-Deleanu nu 
pomeneşte decât de Rai şi de Iad, niciodată despre Purgatoriu, 
deşi ar fi avut ocazia. Cu toate că Dante îi acordă în Divina 

9 

Comedie o atenţie egală ca şi Paradisului şi Infernului, în confor¬ 
mitate cu falsa „dogmă" romano-catolică, pe care Biserica 
Ortodoxă nu a acceptat-o niciodată (şi pe care şi Cantemir o res¬ 
pinge vehement în Divanul ): 


/V 

In raiu nimene nu să sloboade 
Dacă nu e ca lamura curat, 

Dăci, pă care din lăuntru roade 
Dă-ar hi cât dă mic ghimp sau păcat, 
întii trăbuie pân iad să treacă 
Şi lungă pocăinţă să facă. 


De-acolo venindu-i zioa scrisă 
Scapă şi trecând din vamă-în vamă 

Soseşte pănă la poarta-închisă 
A raiului, dar' nime nu-1 cheamă 
Şi nu poate să să bage-în raiu 
Fără carte de la Sân Mihaiu. 

O! dă iadul urât tot să fugi! 
în raiu frumos tot să rămâi, 
Tocma dă te-ar alunga cu drugi! 

Ce desfătări si ce veselii 

9 

Sunt acolo, nu să poate spune. 
Sufletul uimit dă minune! 

Raiul e grădina desfătată, 
întră ceriu şi-între pământ sădită. 
Dă trup pământesc neapropiată. 
Dă minte-omenească negâcită 197 . 
Care, după vrednicii, să-împarte 
Sufletelor drepte după moarte. 


Pocăinţa în Iad reprezintă o perspectivă teologică ortodoxă 
(condamnarea la Iad devine definitivă abia după Judecata de 
apoi/ finală/ universală), la fel ca şi credinţa despre vămile văzdu¬ 
hului, despre care se face vorbire pe larg în Viaţa Sfântului Vasile 
cel Nou (un manuscris vechi al acestei aghiografii s-a aflat şi în 
posesia lui Eminescu). 

Explicaţiile pe care ni le dăm pentru aceste atitudini sunt 
două: ori greco-catolicismul era, la începuturile sale, mult mai 
apropiat de gândirea şi teologia ortodoxă decât de cea romano- 

197 Parafrază la I Cor. 2, 9: „Cele ce ochiul n-a văzut şi urechea n-a 
auzit, şi la inima omului nu s-au suit, pe acestea le-a gătit Dumnezeu celor 
ce-L iubesc pe El". 

catolică (ceea ce e adevărat; între timp, lucrurile au evoluat în 
sens contrar, după cum şi preconizaseră artizanii catolici ai 
unirii) ori Budai-Deleanu are în vedere o tradiţie literară ro¬ 
mânească, care este covârşitor ortodoxă şi se gândeşte cumva la 
publicul căruia îi era destinată opera sa. 

Expresia „ca lamura curat" nu este neapărat o aluzie la Pur¬ 
gatoriul romano-catolic, pentru că de multe ori, în Vechiul şi 
Noul Testament, se vorbeşte despre cel Drept ca despre cel care 
este ca aurul lămurit în foc, asta cu referire la durerile şi ispitele 
din această viată... 

9 


• chiar 198 - clar; 

• sobor 199 - adunare; 

• cazania 200 - predica; 

• curat/ curate 201 - limpede, de înţeles; 

• lămurată 202 - lămurită, clară (filosofia cea lămurată = învăţă¬ 
tura cea clară); 

• ajun 203 - ajunare, post; 

• măcrie [rădăcini măcrie] 204: - de la macru, însemnând slab ; 

• gingaşe [obiceiuri gingaşe ale oamenilor din oraşe] 205 - fine, 
rafinate; având în vedere însă şi contextul în care se face, 
parodic, apologia pântecelor pline în care „stă toată/ Filoso¬ 
fia cea lămurată", putem lua în considerare şi o intenţio¬ 
nată interferenţă semantică cu semnificaţia veche a cu- 


198 Ion Budai-Deleanu, Ţiganicida, op. cit., p. 301. 

199 Idem, p. 302, 310, 319. 

200 Idem, p. 302. 

201 Idem, p. 301-302. 

202 Idem, p. 302. 

203 Idem, p. 303, 305. 

204 Idem, p. 303. 

205 Idem, p. 304. 

vântului gingaş, care însemna gras (în Letopiseţul lui Gri- 
gore Ureche, spre exemplu, se face referire la caii gingaşi ai 
turcilor, în bătălia de la Podul înalt) 206 . 

• lavirint 207 - labirint (forma veche se regăseşte la Cantemir); 

• rânduială 208 - ierarhie, ordine; 

• tocmală 209 - ordine - la Dosoftei, de asemenea; 

• divan 210 - sfat, consiliu; 

• asemene 211 - aceeaşi (asemene vrednicie); 

• pricire 212 - stârnire, motiv; 

• îndesine 213 - singură, de la sine; 

• supţiri 2U - subtile ( voroave supţiri = cuvinte/ cuvântări/ 
discursuri subtile, abile); 

• de-amăruntul 215 - cu de-amănuntul; 

• amegei 216 - amăgitori; 

• volnicie 217 - voinţă (liberă voinţă); 

• să strămută 218 - se schimbă; 

• răpace 219 - lacome; 


/V 

206 In Biblia de la 1688, gingaşii (substantiv) înseamnă „mai marii 
cetăţii", cf Mihai Moraru, De nuptiis Mercurii et Philologiae, Ed. Fundaţiei 
Culturale Române, Bucureşti, 1997, p. 181. 

207 Ion Budai-Deleanu, Ţiganiada, op. cit., p. 305, n. 1. 

208 Idem, p. 306, 309. 

209 Idem, p. 306. 

210 Idem, p. 307. 

211 Idem, p. 307. 

212 Idem, p. 309, 317. 

213 Idem, p. 310. 

214 Idem, p. 311. 

215 Ibidem. 

216 Idem, p. 314. 

217 Idem, p. 314, 319. 

218 Idem, p. 315. 

219 Idem, p. 316. 

• nime 220 - nimeni; 

• vechie 221 - veche; 

• pravile 222 - legi, legislaţii; 

• soiu 223 - neam; 

• în pripă 224: - în grabă; 

• ispitire 225 - încercare, experienţă; 

• mişel 226 - sărman, amărât; 

• ovilită 227 - ofilită; 


Ion Budai-Deleanu aminteşte în câteva rânduri de istoria 

9 

veche, arătându-se un pasionat cercetător şi cunoscător al istoriei 
antice şi al istoriei în general. 

Apar şi titulaturi vechi ale unor demnităţi: „vozi, vornici, 
spătari,/ Logofeţi, visternici şi păharnici" 228 . Dar şi altele, mai noi: 
„miniştri, lorzi şi pairi" 229 . 

Contextul dezbaterilor pe teme politice, pentru alegerea 
unei forme de guvernământ de către ţigani, îi oferă autorului pri¬ 
lejul de a introduce în text, începând cu Cântul al X-lea, mai multe 
neologisme decât de obicei, ca spre exemplu: modă 230 , delegat 231 . 


220 Idem, p. 317. 

221 Idem, p. 318. 

222 Idem, p. 320. 

223 Ibidem. 

224 Ibidem. 

225 Idem, p. 326-327. 

226 Idem, p. 328. 

227 Idem, p. 338. 

228 Idem, p. 306. 

229 Idem, p. 329. 

230 Idem, p. 307. 

231 Idem, p. 309. 



111 


soţietate 232 , democraţie 233 , republică 234 , democrateca 235 , predesti¬ 
nat, aristocraţie 236 , autoritate, energhie, anarhia 237 , pragma- 
tece 238 , proprietăţi [sufleteşti], monarh absolut 239 , demanţii, 
eleganţii, visuitori [visători] 240 , patrioţi 241 , intrige 242 , teoria, 
prăcteca 243 , autocrat 244 , privileghii 245 , noablă [nobilă], egoist 246 , de¬ 
putăţia 247 etc. 

Autorul nu ocoleşte însă nici grecismele: protimisire 248 , 
metahirisind 249 . 

Gâlceava (un termen pe care autorul îl utilizează de câteva 
ori, fiind posibilă şi o aluzie la Divanul sau Gâlceava lui Cantemir) 
ţiganilor are ceva din Caragiale, mai precis din O noapte fur tuo as ă 
şi din Gonu Leonidafaţă cu reacţiunea , cu monologurile lor pe tema 
guvernării ideale şi a reacţionarilor: 

Unii poftea ca nice-un sărac 
Să nu fie-în ţara ţigănească, 

232 Idem, p. 311, 324. 

233 Idem, p. 313, 321. 

234 Idem, p. 315, 316. 

235 Idem, p. 316. 

236 Idem, p. 317. 

237 Idem, p. 319. 

238 Idem, p. 320. 

239 Idem, p. 325. 

240 Idem, p. 326. 

241 Idem, p. 327. 

242 Idem, p. 330. 

243 Idem, p. 331. 

244 Idem, p. 336. 

245 Idem, p. 337. 

246 Idem, p. 338. 

247 Idem, p. 350. 

248 Idem, p. 321. 

249 Idem, p. 328. 

Alţii, ca de bir si dare-în veac 
Nimic să nu să mai pomenească. 
Ceştea, ca nice-o slujbă să fie. 
Ceia, ca-altii să le lucre moşie! 

Mulţi oameni înţălepţi să sculară 
Cu voroave supţiri ş-învăţate. 
Carii de-amăruntul arătară 
Că monarhia este din toate 
Cea mai bună şi mai potrivită 
Pentr-o soţietate-omenită. /.../ 

S-adevărat! ori că nu-i viată 

9 9 

Fericită,-ori numa-în republecă; 
Aceasta sperienţa ne-învaţă. 
Dar' nice toate mă înduplecă 
Ce-adusă Baroreu pentru monarhie. 
Măcar adevărată să fie. 

în republecă-omul să rădică 
La vrednicia sa cea deplină. 

Fie de vită mare sau mică, 
Aibă-avuţie multă sau puţină, 
Lotus 7 asemene drepturi are 
Cu cela care este mai mare. 

Lui e patria ca dulce mamă. 

Iar' el patrii ca ş-un băiat; 

Si nu-în zădar fiiul ei să cheamă, 

9 7 

Căci îi dă hrană, viaţă, stat. 

Om slobod îl face si viteaz, 

9 7 

Ba-1 mângăe-în vreme de năcaz. 

De-ar fi monarhia cât de bună. 
Cu vreme să mută-în despoţie 
Care-apoi pe tirani încunună; 
Aceşti duc pe norod la serbie, 
Apasă-în ţărână ş-ovilesc 
De-a-purure neamul omenesc. 

în răpublecă-s toţi cetăţenii 
Fraţi si fii a unii maice bune. 

Ei sunt a tării deobste moştenii. 
Legea pre toţi asemene-i pune. 
Si, de-are carevas' osăbire, 

E sângur cel cu-îmbunătăţire. 

Care-i mai vrednic dregătoreşte. 
Ales fiind cu deobste voinţă, 

5 5 ' 

/V 

Insă nu dă porunci voiniceşte. 
După-a sa părere şi putinţă. 

Ci fieştecare dregătoriu 
E numa de legi-împlinitoriu, etc. 

(i Cântul X) 


înaintea lui Nicolae Filimon, Budai-Deleanu introduce în 
literatură critica la adresa ciocoilor 250 : 

Spre-aceasta monarhul totdeauna 
Alege pre cei ce-s mai de-aproape. 

Ce pe lângă tronul său s-adună. 

Aibă ei direpte sau doară şchioape 


250 Idem, p. 330-331. 

Socoteli. Iar' acei mai cu samă 
Curteni sau ciocoi de curţi să cheamă. /.../ 

Eu nu vă grăiesc din teorie. 

Ci din prăcteca de toate zile. 
Căutaţi la fieşcare-împărăţie. 

Câte strâmbătăti si câte sâle 

9 9 

Să tâmplă bieţilor cetăţeni 
Prin acest feliu de ciocoi curteni!... 


Debutul Cântului al IX-lea introduce în scenă...filosofia. 

Felul acesta, de a intertextualiza, pe rând, literatura veche şi 
modernă, istoria veche şi modernă, filosofia veche şi modernă, 
genurile literare, de la cronică la basm şi la discursul politic, recu¬ 
perarea secvenţială şi bine delimitată, în text, a unor atitudini 
literare sau filosofice, din opere universale celebre ori din cano¬ 
nul literar românesc, ori a tiparului lingvistic ce le poate fi atri- 

/V 

buit, toate acestea indică un singur lucru: intenţia. încât Ţiganiada 
devine din ce în ce mai mult un.. .discurs literar şi nu mai pare a 
fi naraţiunea în versuri a unei aventuri. 

9 

Avertizam, în nenumărate alte ocazii, că atitudinea 
dramatică a unor poeţi a fost puţin luată în seamă de critica lite¬ 
rară, şi ofeream (şi susţinem mai departe) exemplele lui Bolin- 
tineanu si Eminescu. 

9 

/V 

In cazul lui Budai-Deleanu, excesul de retorică polemică şi 
dramatizare a operei (impresie consolidată de dialogul perso- 
najelor-spectatori din subtext) are consecinţe paradoxale, pentru 
că, pe de o parte, se poate trage concluzia anticipaţiei (extrem de 
precoce) a postmodernismului iar, pe de altă parte, concluzia 
contrară a înrădăcinării adânci într-o mentalitate tradiţională 

9 

care alegorizează şi filosofează în aşa fel încât se străvede mereu 

în fundal schema retorică (intenţionat tautologică, precum este, 
spre exemplu, mai departe evocatul refren peren al nimicniciei, 
infuzat subcutanat în pretenţia de dominaţie a concretului şi a 
materialităţii). 

Astfel, Budai-Deleanu, după ce căinează - în urma lui Plaut, 
Erasmus şi Hobbes 251 - faptul că „omul pe om strică ş'ucide" 252 , 
dezvoltă, în altă gamă, străvechiul dicton biblic, care a făcut 
carieră în literatura română (de la cea medievală la Eminescu), al 
deşertăciunii deşertăciunilor (vanitas vanitatum): 

Săracă omenire-obidată! 

Nu-ţi ajunge că vreme puţină 
De-a vieţui în lume t-e dată, 

S-acus' iară te-întorci în ţărână, 

Nu-ţi ajung destul să pătimeşti 
Slăbiciunile tale fireşti? 

9 

Dar' tu ti-otrăvesti încă s-acele 

9 9 9 

Puţine zile ce din viată 

9 9 

îti rămân fericite s-a tele, 

Dându-te patimilor în braţă. 

Care nu-ti aduc bine s-odihnă. 

Ci tot rău, năcazuri si netâhnă. 

Muritoriul pentru bogătate 
Pluteşte pre mări primejdioase. 

Mărgele şi pietrii nestămate 
Căutând, sau de mari elefanţi oase: 

După-atâta-în urmă sbuciumare. 

Cade hrană peştilor de mare! 

251 A se vedea: http://en.wikipedia.org/wiki/Homo_homini_lupus. 

252 Ion Budai-Deleanu, Ţiganiada, op. cit., p. 342. 

Apucându-1 poftă de domnie. 

Să luptă-în gânduri zioa şi noapte. 
Dar' fiindcă sau n-are tărie. 

Sau proiecturile nu i-s coapte. 
Cu capu-în urmă vina-ş' plăteşte. 
Viţa toată-i piere mişeleşte. 

Iar' care-ajunge la-întieţime. 
Despot şi tiran fără milă 
Să face-asuprind biata mulţime. 
Atunci lege-i putinţa cu sâlă. 
Voia lui e poftă desfrânată. 

Iar' porunca crudă, neîndurată. 

Puind el tot dreptul în putere. 
Face pe cel mai slab să-i slujască 
Despoindu-1 cu sâla de-avere. 
Apoi cu îndrăzneală tâlhărească 
Robeşte ţări, arde oraşe, sate. 

Şi pe unde merge strică toate. 

Fii de la părinţi ia-în tărie, 
Armându-i asupra lor ş-a toată 
Patria, din deşartă mândrie. 

Cu oaste la război învăţată, 
Face-asupra tuturor năvală; 

De sânge-omenesc nu să mai spală. 

Un tinăr Machidonean să scoală 
Şi junghie-o jumătate de lume. 
Pentru ce? Pentru deşartă fală 

9 

Vrând a dobândi slavă si nume!... 

9 

Pentru triumf a Romii cetate 
Junghie ceaialaltă jumătate; 

Un Cinghişhân, un Tamerlân face 
Tot aceaiaş, din altă pricină. 

Adecă sânge-a vărsa le place 
De-alt neam, ce-altor dumneziei să-închină!... 
Iar' spaniolii pentru bolovani 
Cu aur, taie pe mexicani. 

Un arap [arab] cu sabia-într-o mână 
Cu Alcorânul [Coranul] în ceaialaltă. 

Taie pe toţi ş-apasă-în ţărână 
Ce nu cinstesc luna-îngiumătată 
Nu-i primesc visurile şi care 
Nu-şi taie împrejur mădulare!... 

Şi cestor slăviţi tâlhari putinţă 
Tu le dădusi, oame ticăloase! 

Tu le-împrumutaşi ajutorinţă 
Spre făpturi atâta nemiloase. 

Spre-a fraţilor tăi crudă junghiare! 

Dar încă-aceasta puţinu-ţi pare. 

Ci ca să-ti covârşeşti răutate, 

9 9 9 ' 

Scorneşti noao legi, faci dumnezei 

/V 

Improtiva ceii-adevărate 
Dumnezeiri! Pui noi arhierei, 

Noao beserici si-închinăciuni. 

Toate-a drepţii minţi îngânăciuni. 

/V 

înveţi dogme, care nice-o minte 
Le cuprinde,-obiceaiuri afară 
De fire si crezământuri sfinte, 
însă nice-o stiintă-adevară, 
Nice-o precepere şi sâmţire 
Potrivită cu omeneasca fire. 

Tu-înveţi pe om ca el să nu vază 
Când vede, să nu ştie când ştie. 
Iar' cându-i de-a crede, să nu crează, 
Zâcându-i că mintea-i nebunie, 
Sâmţirea-i patimă ruşinată, 
Firea-i totdeuna necurată. 


Mai departe, obiectul criticii autorului îl constituie fana¬ 
tismul religios. 

/V 

Insă, privind mai sus la fragmentul poetic citat, plutirea pe 
mări primejdioase este un topos ultrasolicitat în literatura română 
medievală (şi pe care nici romantismul nostru nu l-a trecut cu 
vederea). L-am analizat în trecut şi am făcut, de asemenea, nu¬ 
meroase trimiteri, cu alte ocazii, la această analiză. 

Strofele acestea ale Ţiganiadei ne aduc aminte atât de textele 
pe tema ubi sunt? din literatura română veche, cât şi de poemele 
Conrad al lui Bolintineanu si Memento mori al lui Eminescu. Si ne 

9 9 

gândim la evocarea - strict negativă, în cazul de faţă - a unor 
personalităţi istorice ca Alexandru Macedon, Gingis/ Ginghis 
Han şi Tamerlan. Reamintim versurile lui Miron Costin, din poe¬ 
mul Viiata lumii : 


Vremea petrece toate; nicio împărăţie 
Să stea în veci nu o lasă, nicio avuţie 

' 9 

A trăi mult nu poate. Unde-s cei din lume 
Mari împăraţi şi vestiţi? Acu de-abiia nume 
Le-au rămas de poveste. Ei sântu cu primejdii 
Trecuţi. Cine ai lumii să lasă nădejdii? 

Unde-s ai lumii împăraţi, unde ieste Xerxes, 
Alixandru Machidon, unde-i Artaxers, 

Avgust, Pompeiu şi Chesar? Ei au luat lume, 

Pre toţi i-au stinsii cu vremea, ca pre nişte spume. 

Fost-au Ţiros împărat, vestit cu războaie. 

Cu avere preste toţi. Şi multă nevoie 
Au tras hândii si tătarii si Asiia toată. 

9 9 

Caută la ce l-au adus înşelătoarea roată: 

9 

Prinsu-l-au o fămee, i-au pus capul în sânge. 

„Satură-te de moarte, Ţiros, şi te stinge 
De vărsarea sângelui, o, oame înfocate. 

Că de vrăjmăşiia ta nici Ganghes poate 
Cursul său să-l păzească". Aşa [batjjocureşte [timpul] 

/V 

împărăţiile lumii, aşa [le] prăvăleşte 253 . 

Faptul că în loc de Artaxerses şi Cirus, spre exemplu, Budai- 
Deleanu îi pomeneşte pe Gingis Han şi Tamerlan nu schimbă 
deloc semnificaţia retoricii. 

9 

De la Tamerlan îsi revendica Dimitrie Cantemir descen- 

9 

denţa, iar acesta era un personaj cunoscut, începând din Renaş¬ 
tere, în literatură, istorie şi muzică 254 . 

253 Miron Costin, Opere, ESPLA, 1958, op. cit., p. 321. 

254 A se vedea Ştefan Lemny, Cantemireştii. Aventura europeană a unei 
familii princiare din secolul al XVIII-lea, Ed. Polirom, Iaşi, 2010, p. 29-31. 

Dar strofele citate din Ţiganiada ne readuc în minte şi 
Scrisoarea I a lui Eminescu. Pentru că versurile „Muritoriul pen¬ 
tru bogătate/ Pluteşte pre mări primejdioase" şi, respectiv, „ Apu- 
cându-1 poftă de domnie,/ Să luptă-în gânduri zioa şi noapte", 
nouă ni-1 rememorează pe Eminescu: "Vezi pe-un rege ce- 
mpânzeşte globu-n planuri pe un veac /.../ Iară altu-mparte 
lumea de pe scândura tarăbii,/ Socotind cât aur marea poartă-n 
negrele-i corăbii" (Scrisoarea I). 

/V 

In ceea ce priveşte critica religioasă, ea nu reprezintă un 
discurs sceptic, ci, atent subliniat de către autor, un reproş la 
adresa celor care inovează în materie de dogme şi teologie (recte 
protestanţii) şi, respectiv, a celor care îşi justifică crimele prin co¬ 
mandamente religioase. 

In textul citat supra, autorul se referă în mod deschis la 
Alcoran/ Coran şi, prin urmare, la musulmani, dar mai departe va 
vorbi şi despre „incviziţia sfântă" 255 şi obiceiul romano-cato- 
licilor de a-i arde pe rug pe cei condamnaţi ca eretici. 

Dar Budai-Deleanu crede în „adevărata Dumnezeire" şi că 
„mintea dreaptă" I se închină Acesteia 256 . 


255 Ion Budai-Deleanu, Ţiganiada, op. cit., p. 348. 

/V 

256 In altă parte, atribuia chiar unei căpetenii demonice, lui Velfegor/ 
Belfegor (am mai făcut referire, anterior), inspirarea acestor adaosuri 
fictive/ fanteziste (pe care le numeşte schime [schimonosiri, desfigurări ale 
credinţei prin inventarea de superstiţii]) faţă de teologia ortodoxă/ dreapta 
închinare - reamintim versurile: 

/V 

In urmă Velfegor vorbă-apucă. 

Stăpânul credinţelor deşerte. 

Zăcând: „Nu-1 opresc eu să să ducă 
Cărui i voia să să mai certe 
Odată, dar mie la-împărţire 
A fi cu dânsul nu-mi vine-în fire. 

Apelul la Democrit şi Heraclit 257 este inserat însă nu unei 
dezbateri filosofice pe marginea filosofiei lor, ci acestui mai vast 
discurs pe tema nimicniciei/ deşertăciunii/ vanităţii umane: „oa- 
me ticăloase!". 

Budai-Deleanu explică uneori la subsol neologismele pe 
care le introduce în text. Ne-a atras atenţia faptul că, pentru un 
derivat neologic, face trimitere la Minei : „Organisită va să zică 
rânduită [„Organisită va fi cetatea"]. Vine acest cuvânt de la 
organ , care cuvânt se află şi în Meneiul nostru. [...] Filologos" 258 . 

Ne întrebăm dacă - având această mărturie a lecturii 
Mineielor, din partea lui Budai-Deleanu - autorul Ţiganiadei , în 


Eu mă sârguiesc în tot adinsul 
Ca cea mai mică rază de lumină 
Care-în om fu născută cu dânsul, 

Să-o-întunec să nu fie sărină; 

Ş-am făcut acu multe ispite 
Cu tot feliu de-arătări măestrite. 

Fieşcare crede în vreo lege 
Care-o socoteşte preste toate. 

Şi tot însul prin minte s-amege 
Sau lăturiş' din cale s-abate. 

Asa-1 întunec! de nice sâmte 

? 

Că-are vreo precepere sau minte. 

Fanatismul şi Suprăstăciunea, 

Ceste-a mele doao slujitoare, 

T oată-adevărată-închinăciunea 
Dumnezieirii ceii făptoare 

/V 

In schime-o prefac necuvioase. 

Nevrednice, ba şi ruşinoase. 

257 Ion Budai-Deleanu, Tiganiada, op. cit., p. 341-342. 

258 Idem, p. 358, n. la. 

care am sesizat în câteva rânduri o sensibilitate preromantică la 
adresa naturii, nu cumva avea în vedere deopotrivă perspectiva 
şi expresivitatea prefeţelor din cărţile liturgice evocate. 

Reamintim că, la sfârşitul secolului al XVIII-lea, tocmai 
unele prefeţe ale Mineielor lui Chesarie Râmniceanul, tipărite 
începând cu 1776, alături de alte texte de factură ecleziastică 259 
(urmate ulterior, în prima parte a secolului al XlX-lea, de textele 
de întâmpinare a noului an, din revistele vremii - Albina ro¬ 
mânească şi alte periodice -, ale lui Asachi, îndeosebi), reprezintă 
primele meditaţii (pre)romantice din literatura noastră. 


259 Encomionul lui Gherasim Putneanu (1770) şi miscelaneele lui 
Gherasim Clipa, vezi N. A. Ursu, Contribuţii la istoria literaturii române, Ed. 
Cronica, Iaşi, 1997, p. 285 ş. u. şi Mircea Anghelescu, Mistificţiuni. Falsuri, 
farse, apocrife, pastişe, pseudonime şi alte mistificaţii în literatură, Ed. Com¬ 
pania, Bucureşti, 2008, p. 57. 

Cei care introduc un nou limbaj şi nuanţe literare în care se exprimă 
o filosofie mai veche (altfel spus, cum ar zice Budai-Deleanu, „un gust nou 
de poesie românească") sunt, nu de puţine ori, feţe bisericeşti. 

Cazul prefeţelor la Minei, în care Episcopul Chesarie de Râmnic 
introduce fragmente din Enciclopedia franceză ar trebui să ne facă să regân- 
dim aşa-zisul iluminism românesc, în lumina tradiţiei şi a istoriei ro¬ 
mâneşti. Succesul deosebit al lui Voltaire pe piaţa literară românească (de 
care vorbeşte Paul Cornea), trebuie bine cântărit, din această perspectivă. 

M. Anghelescu sesizase în altă parte, cu privire la poezia anotim¬ 
purilor: „Adevărata viziune preromantică a primăverii, poezia blândă dar 
nelipsită de măreţie a peisajului, a cărui descriere se confundă cu expresia 
unui sentiment complex şi nedefinit, o reverie melancolică cuprinzând 
într-o îmbrăţişare universală cerul şi pământul, lumina divină a zilei ca şi 
culorile necunoscute ale asfinţitului, foşnetul frunzelor si cântecul înde- 
părtat al păstorilor, apare nu în versurile poeţilor consacraţi [Conachi, Iancu 
Văcărescu, Ioan Cantacuzino, etc.] [...], ci în proza întâmplătoare [s. n., în 
sensul că nu era literatură pură] a ieromonahului Eufrosin Poteca, fost 
student la Pisa şi Paris, într-o predică de Paşti din 1826", cf M. An¬ 
ghelescu, Există un preromantism românesc?, op. cit., p. 96. 

Mai departe, dezbaterea ţiganilor pe tema alegerii formei de 
guvernământ ajunge la o concluzie neaşteptată, în care din nou 
recunoaştem o ironie ascuţită la adresa politicii româneşti: 

După ce mult capete-şi bătură 
Si mintii îs' frânsără-acesti aleşi, 

9 5 5 5 5 ' 

/V 

In urmă-un mare fără măsură 
Aşezământ alcătuiră-si. 

Ce păn' astezi la noi, ţigăneşte 
Anti-barorea să numeşte. 

5 

Din care va vedea fiestine 

5 

Că ţiganii din toate ştiute 
Forme de chivernisiri streine. 

N-au aşezat vruna, ci din tute 
Luând cel mai bun si de folos. 

Toate cele-întoarsără pe dos. 

Adecă puseră să nu fie 
Stăpânia lor nici monarhică. 

Nici orice feliu de-aristocratie. 

Dar' nici cu totul democratică. 

Ci demo-aristo-monarhicească 
Să fie s-asa să să numească. 

5 5 

Era toate-înţălepte şi bune 
Rândueli, după-a lor socotinţă; 

Ş-acum sfătuiea pe cine-ar pune 
Plinitoriu ceştii deobste voinţă. 

Care toate să chivernisască 
După-astă lege-anti-barorească. 

(i Cântul XI) 


încercând să aleagă ce era mai bun din toate, rezultatul n-a 
fost cel scontat, ci acela că: „Toate cele-întoarsără pe dos". O 
realitate pe care o recunoaştem până în ziua de astăzi în încer¬ 
cările şi pretenţiile de emancipare, care nu ţin seama de condiţiile 
practice asupra cărora trebuie aplicate principiile şi teoriile pro¬ 
puse. 

Numai că nici această soluţie nu rezistă prea mult, pentru 
că intervin „lăieţii şi goleţii/.../ şi ciurarii sumeţi" 260 care se 
declară nemulţumiţi si care cer să-si aibă un „vodă", cu „divan si 
boerie" 261 . Adică, fără prea multă filosofie politică: „Ce ne trebue 
noao sfat mult?" 262 . 

Armata de ţigani nu a apucat o înfruntare cu turcii, dar se 
decimează singură în încăierarea care urmează disputelor politi¬ 
ce, la finalul epopeei, în care cele şapte cete ale ţiganilor se 
războiesc între ele până la auto-lichidare. Toată aventura lor ar 
putea fi rezumată prin versurile (dacă acceptăm să le oferim un 
alt sens, decontextualizat): „Din chaos, Doamne-am apărut/ Şi m- 
aş întoarce-n chaos"... 263 . Şi credem că putem invoca descifrarea 
autorului însuşi, conferită alegoriei sale, în Cântul I: 

Apoi zică cine câte ştie. 


260 Ion Budai-Deleanu, Ţiganiada, op. cit., p. 363. 

261 Idem, p. 367. 

262 Idem, p. 366. 

263 Ioana Petrescu a făcut observaţia că ţiganii „se reîntorc la haosul 
primar", cf. Ioana Em. Petrescu, Ion Budai-Deleanu şi eposul comic, op. cit., 
p. 200. Dar acest haos primar nu este, cum crede aceasta, „non-existenţă" 
(Idem, p. 196) - nici în Ţiganiada şi nici în filosofia antică -, ci doar dezor¬ 
dine, lipsă de armonie/ ordine (cosmos). 

Eu cu mândru Solomon oi zice: 

Toate-s deşerte si nebunie!... 

9 9 

Căci numa de-acel este ferice 
Care pe sine-a cunoaşte-începe. 

Şi firea lucrurilor pricepe. 

Dela miază noapte mai departe. 

Sus, în văzduhul întunecos, 

Este-un loc (precum scrie la carte) 

Cărui zic filosofii haos. 

Unde neîncetata bătălie 

Face-asupra stihii stihie!.. . 264 . 

Heraclit susţinuse că războiul e părintele tuturor lucrurilor. 
Poate că asocierea lui Solomon cu Heraclit nu este întâmplătoare: 
primul spusese „Nimic nou sub soare" (Eccl. 1, 9), iar al doilea că 
„Soarele este în fiecare zi nou". Şi că: „Totul curge şi nimic nu 
durează". O filosofie care a gravitat îndelung pe orbita literaturii 
române (sau pe orbita căreia a gravitat scriitura românească), 
caracterizând existenţa pământească drept efemeră... 

De asemena, cunoaşterea de sine socratică este pusă, în 
descendenţă patristică, tot sub semnul deşertăciunii: în sensul că 
omul trebuie să-şi recunoască nimicnicia/ vanitatea. 

însă opera lui Budai-Deleanu nu se termină în cheie pa¬ 
rodică. Autorul părăseşte încăierarea ţiganilor pentru a reveni la 
destinul lui Vlad Ţepeş şi al românilor. Ceea ce ne avertizează 
încă o dată, dacă mai era nevoie, că ne-am aflat tot timpul în 
mijlocul unei ficţiuni alegorice şi al unei satire cu intenţii morale. 


264 Cu privire la această strofă, Călinescu spusese: „Cosmologia se 
face în termeni bisericeşti", cf. G. Călinescu, Istoria literaturii române de la 
origini până în prezent , op. cit., p. 77. 

Şi, în final, apare un nou personaj, Romândor, care - decrip¬ 
tând alegoric şi profetic situaţia - reprezintă viitorul românilor, 
speranţa de a se elibera de sub stăpânirea păgână. Dacă...nu se 
mai ceartă ca ţiganii. Mai pe scurt. 

Dincolo însă de această simplificată concluzie, Ţiganiada e o 
alegorie complexă, având o simbolistică ramificată şi multiple 
paliere de semnificaţie. 

Fragii ca sugestie erotică la Budai-Deleanu şi 
Ion Barbu 


Observam altădată că Ion Barbu a împrumutat „ tronul de 
rouă" al rigăi Crypto de la Bolintineanu, din poezia în care omul 
este un „rege cărui cerul a dat tron de rouă" (Elegie). 

Dar şi alegoria fragilor e introdusă şi adaptată în poemul 
barbian dintr-un alt context poetic, şi anume din Ţiganiada. 

La nunta lui Parpangel cu Romica, după ce cântă Neanes 
(un fel de menestrel, al cărui nume reprezintă sunetele cu care se 
ia tonul în muzica psaltică: ne-a-nes), la ceteră cu strune de 
mătase, un cântec de nuntă în care Budai-Deleanu reia tradi¬ 
ţionala temă a vânătorii din oraţiile de nuntă, vine la rând 
cimpoieriul Viorel (nu excludem anumite influenţe dinspre Deca¬ 
meronul lui Boccaccio asupra lui Budai-Deleanu, în felul în care 
se succed aceste povestiri erotice în versuri; după cum nu 
excludem, în ceea ce priveşte tendinţa spre grotesc, nu de puţin 
ori sesizabilă în Ţiganiada, şi alte ecouri dinspre Rabelais) care 
„au cântat miresii din cimpoi/ O cântare scornită de el/ Când 
fusese-încă la Dorohoi". 

Şi această alegorie este destul de străvezie. Nu prin tradiţie, 
ci pentru că poetul intenţionează să fie transparentă: o tânără 
plecată la cules de fragi se rătăceşte în pădure şi se întâlneşte cu 
Eros, care îi dăruieşte o...„mură de-amor" (pentru că şi erotis¬ 
mul, ca şi eroismul, e parodiat şi, în consecinţă, e vulgarizat şi 
condimentat cu trivialitate): 


Eram tinără ş-încă fragedă, 
Mi-era lumea şi zilele dragi. 

/V 

Intr-o zi fără nor si lucedă 265 , 
Tocma pe vremea când să coc fragi. 
Toate mearsără prunce tinere 
La fragi, vesele, cu-a lor pinere. 

Şi eu ducu-mă cu-a mea pinară. 
Eu încă-în codru la fragi roşii. 
Dar' ah! iacă-mă-în urmă sângură. 
De-a mele soaţe eu rătăcii. 

9 

Eu strig, chiemu-le, dar' zădarnice 
Sunt chiemările mele-amarnice. 

Eu vărs lacreme, stau în cumpănă 
Si mai că-mi vine de-urât să moriu. 
Iacă un tinăr când mă tâmpină. 
Cu chip şi haină de vinătoriu 
Care zise-mi: „Pruncă tinără. 

Ce verşi lacreme, ce te supără?". 

„Oh, mă supără (zişi) că iacătă. 
De-a mele soaţe eu rătăcii! 

9 

Acuş' soarele mândru scapătă 
S-încă eu drumul nu nimerii! 

9 

La drum scoate-mă, de-oi fi trainică, 
O! bun tinere, ti-oi fi harnică". 

Zâmbi tinăru ca si zorile 

9 

S-îi roşi fata ca si rubin 266 ; 

9 9 9 9 ' 


265 E un cuvânt creat de Budai-Deleanu, un termen poetic. Nu se dă 
în lături, după cum se vede, nici de la creaţia lingvistică spre îmbogăţirea 
registrului poetic, aşa cum procedase şi Dosoftei, înaintea lui. 

266 Epitetul rubiniu/ de rubin este utilizat, caracterizând zorile sau 
crepusculul, şi în epoca paşoptistă. 

Cu dâns râsără d-albe florile. 
Soarele râsă pe ceriu sărin. 

El s-apropie şi mă-împresură. 
Biata d-inimă mie-mi tremură. 

Iar' în pinăra mea cu fragile. 

El pusă-o mură lin linişor. 

Nu de cele ce culeg dragile 
Fete prin codru cel verdişor. 

Dar' cu murele foarte seamănă, 
Poţi-i zice tu mură geamănă. 

Nu e fagure, mursă proaspătă 
Asa de dulce, nice zahăr. 

Zieii poate că numa s-oaspătă 
în ceriu ş-închină cu cel păhar. 
Nu-s a luncilor toate murele 
Asa bune si mai mult vesele! 

9 9 

Strigai: „Tinere, drăguţ pretene, 
Spune-ţi numele, dulce pruncşor!". 
Iar' el: „Verzile ceste cetine 
Mă cunosc numa ca vânătoriu. 
Maica este-mi dulcea Vinere [Afrodita] 
Vânez inime blânde, tinere!... 

Iar' tu jură-te, pruncă tinără. 
Că-mi vei fi bună, eu-s Amor !. 

Zisăi: „Juru-mă pe-astă pinară. 

Că pentru tine eu viiu şi moriu !. 
De-atunci pare că nu-s dulci fragile 
Cumu-s murele de-amor, dragile!...". 

Cântând Viorel, fetele toate 
De ruşine fata-s ascunsese 

9 9 9 

Celor alte femei după spate. 
Dar' urechile nu-si închisese 

9 

Şi râdea pe-ascuns de cele mure 
A lui Viorel, mari, de pădure. 


Iniţierea erotică e prezentată într-un veşmânt imagistic de- 
poetizat şi profan, ca o gustare dintr-un fruct sălbatic, de pădure, 
care e mura - o altă aluzie parodică, la adresa mărului sau a 
rodiei din imaginarul occidental. 

Nu puţine şi nici dificil de sesizat sunt şi aluziile obscene. E 
poate primul exemplu de text obscen dintr-o operă însemnată a 
literaturii române. Altfel, versuri triviale se scriseseră si circula- 
seră si mai înainte, dar de sine stătătoare. 

La finalul Cântului IV, un comentariu care este de fapt vocea 
din off a autorului, deplângând rătăcirile lui Parpangel în cău¬ 
tarea Romicăi, are însă neaşteptate accente...critice la adresa fe¬ 
minităţii considerate frivole: 

9 

Rău-mi pare, drăguţ Parpangele, 

Că-atâta păţeşti pentru-o copilă. 

Că nu-s vrednice de-atâta jele 
Copilele, ba nice de-o milă!... 

Căci puţine sunt, foarte puţine!... 

Cu care să te nărăvesti bine 267 . 

9 

267 Nu este aceasta singura ocazie în care femeile au parte de o critică 
dură. între cei chinuiţi în Infern (în descrierea Gheenei pe care o face 
Parpangel) se află şi femeile care îşi ucid soţii pentru a se căsători cu ibov¬ 
nicii lor: 


Muierea care pă-al său bărbat 

Ion Barbu e doar mai.. .ermetic, deşi, cum notam şi altădată, 
intenţia seductivă a regelui ciupercilor este relatată în termeni 
care nu mai lasă loc de dubiu si care solicită cititorului intuiţia 

9 9 

instantanee a erotizării: 

De la iernat, la păşunat, 

/V 

In noul an, să-şi ducă renii. 

Prin aer ud, tot mai la sud. 

Ea poposi pe muşchiul crud 
La Crypto, mirele poienii. 

Pe trei covoare de răcoare 
Lin adormi, torcând verdeaţă; 

Când lângă sân, un rigă spân. 

Cu eunucul lui bătrân. 

Veni s-o-mbie, cu dulceaţă: 

- Enigel, Enigel, 

Ti-am adus dulceaţă, iacă. 

9 9 ' 


Pentru ibovnicul doară iubit. 

Ce venin ş-otravă-au fermecat 
Sau macar cum ea l-au omorât, 
Pă-ahaia dracii suind călare 
O duc unde-i văpaia mai mare. 

Străpungându-o prin gemănare 
Cu tăciuni aprinşi sau înfocate 
Frigări, ş-în asemene stare 
Aflându-să purure va pate!... 

O! voi muieri pre slabe dă minte. 
Luaţi sama la heste cuvinte!... 

j 


(Cântul IX) 

Uite fragi, ţie dragi, 
Ia-i şi toarnă-i în puiacă. 

- Rigă spân, de la sân. 
Mulţumesc Dumitale. 

9 

Eu mă duc să culeg 
Fragii fragezi, mai la vale. 


De aceea nu ni se pare că ar fi o coincidenţă, ci credem că 
Barbu a valorificat butada erotică a lui Budai-Deleanu. De altfel, 
şi răspunsul prompt al lui Enigel indică aceeaşi decriptare. 

Ea nu dă curs îndemnului regelui ciupercilor, pentru că 
idealul fiinţei raţionale nu poate fi nici carnalul şi nici vegetati¬ 
vul, ci spiritualizarea afectivităţii: 

Mă-nchin la soarele-nţelept. 

Că sufletu-i fântână-n piept. 

Şi roata albă mi-e stăpână. 

Ce zace-n sufletul-fântână. 

La soare, roata se măreşte; 

La umbră, numai carnea creste 
Şi somn e carnea, se dezumflă. 

Dar vânt si umbră iar o umflă... 

9 


Am comentat deja aceste versuri, cu altă ocazie, precum şi 
semnificaţiile întregului poem şi nu mai insistăm acum asupra 
lor... 

Există în Ţiganiada germenii romanului româ¬ 
nesc? 


Aristotel 268 denumea epopeea ca fiind un gen al narativului 
superior. 

Spre deosebire de dramaticul inferior, căruia - după el - îi 
aparţine comedia. Poetica nu menţionează cu precizie un gen 
care să corespundă narativului inferior, dar îl ilustrează prin pa¬ 
rodia, printre exemple numărându-se şi Batrahomiomahia lui 
Homer, amintită şi de Ion Budai-Deleanu în debutul epopeei sale 
eroi-comico-satirice. 

„Naraţiunea comică pare să fi fost la origini în mod esenţial 
ilustrată prin parodii de epopei", afirmă Gerard Genette, în 
Introducere la arhitext. 

Vom încerca să arătăm, însă, în continuare, de ce concepţia 
privind descendenţa romanului din epopei, susţinută prin conti¬ 
nuitatea istorică a narativului superior, conform unei tradiţii care 
s-a înrădăcinat în apusul Europei, nu se verifică, cel puţin nu în 
cazul literaturii române. 

Omul este singura fiinţă care râde. 

Iar râsul său stă la temelia oricărei zidiri umane, fiindcă 
orice zidire umană stă sub semnul efemeritătii. 

9 


268 Capitolul de faţă a fost publicat iniţial aici: 
https://www.teologiepentruazi.ro/2009/ll/15/Ţiganiada-germenii- 
romanului-romanesc/. 

El reproduce o ciornă incompletă pentru un referat pe care l-am scris 
în primul an de facultate, în 1996, pentru seminarul de Literatură Română 
Veche, şi pe care, din păcate, nu l-am mai găsit în varianta finală. De 
asemenea, îmi cer scuze pentru că nu am mai găsit timpul necesar pentru 
a reface notele bibliografice. 



134 


Câteodată numai râsul îi mai îndeamnă pe ziditori să sfâr¬ 
şească lucrul şi îi asigură subzistenţa. 

/V 

Intr-o lume care îngheaţă sub raza morţii , creaţia omenească 
se salvează neluându-se în serios, la modul absolut. 

Dacă vrea să fie luată în considerare, arta trebuie să se 
declare învinsă de secoli si de istorie, fiindcă, asa cum observa si 
Nicolae Steinhardt, un infern asumat e un infern epuizat. 

Gratuitatea artei nu înseamnă că procesul creaţiei în sine 
este un act ludic, ci ea rezidă în planul consecinţelor ulterioare, 
în felul în care artistul nu-şi venerează creaţia ca pe un idol şi nu 
o propune astfel nici altora. 

O creaţie serioasă, care nu ştie să se persifleze niciodată, 
care n-are subtilitatea greşelii şi a relaxărilor umoristice, cade sub 
incidenţa istoriei si a finititudinii. 

9 9 

Şi de altfel, „sufletul umoristului este însetat de o substan¬ 
ţialitate mai autentică decât cea pe care i-o poate oferi viaţa" 
(Georg Lukâcs). Ortega y Gasset susţinea că „arta se petrece în 
suflet" ( Meditaţii despre Don Quijote şi Gânduri despre roman). 

Iar Dali ajunsese la concluzia că întreaga sa operă este 
mediocră şi că numai el, ca artist, este genial, în timp ce Unamu- 
no îşi cerea scuze cititorilor săi pentru că „am născocit cândva 
personaje de roman şi le-am făcut să spună în glumă ceea ce 
pentru mine este cât se poate de serios". 

Bulgakov spunea că în om este ceva creat şi ceva necreat. în 
consecinţă, în arta umană transpare o parte din acel necreat, 
adică din harul divin dăruit omului. 

Putem considera că există o artă apriorică - dar nu în sens 
platonician, ci în sensul în care ea rezidenţiază în sufletul uman 
ca sculpturile lui Michelangelo în piatră, aşteptând dalta efortu¬ 
lui artistic - şi o artă empirică, adică rezultatul, ceea ce se vede. 

Altfel spus, o faţă istorică şi o substanţă spirituală, pe care 
opera de artă o reproduce şi o transmite numai parţial şi infim 

faţă de virtualitatea aproape infinită de manifestări artistice pe 
care o deţine interiorul uman şi care capătă numai plasticizări 
secvenţiale. 

9 

Comicul, satira sau farsa, în ciuda statului inferior pe care 
li-1 acordau Stagiritul şi antichitatea greacă, au capacitatea de a 
travesti plastic inexprimabilul. Căci umorul e metaforă şi metafora 
e poezie , după Vladimir Streinu. 

Am făcut aceste precizări, încercând să înţeleg preferinţa lui 
Ion Budai-Deleanu pentru forma în care şi-a îmbrăcat epopeea 
sa. 

Ţiganiada nu este o parodie a epopeei, în speţă (ea este o 
parodie pe multe paliere, dacă o luăm ca atare, dar nu factura ei 
satirică ne interesează deocamdată), ci o parodie a actului artistic 
ca ideal uman absolut. Nu e o parodie donquijotească ( Don Qui- 
jote , în intenţia lui Cervantes, era o satiră la adresa romanelor 
cavalereşti), şi nu are urmaşi romaneşti. Dacă filosof este cel care 
îşi râde defilosofie (Pascal), artist e cel care poate râde de artă şi nu 
îşi imprimă pururea pe faţă grimasele respectabilităţii de sine. 

Ţiganiada e, în acelaşi timp, o mare operă literară şi un 
autopamflet. Autorul nu îşi priveşte propriul demers cu încre¬ 
dere literară. 

Nemuritoarea artă pe care adulatorii au înălţat-o pe piedes¬ 
tal ca pe viţelul de aur („un idol plăsmuit dintr-o idee seamănă 
tot atât de puţin cu Dumnezeu ca oricare altul făcut dintr-un ma- 

/V 

terial grosier" - Şestov), este pură complimentare gratuită: „în¬ 
treaga operă a spiritului sunt miraje care se produc în lumea 
materială. Cultura tinde să se constituie ca o lume aparte şi 
suficientă sieşi. Aceasta este o iluzie, un miraj, şi numai privind- 
o ca atare putem aşeza cultura la locul ei" (Ortega y Gasset). 

Este foarte elocvent faptul că românii au gândit alegoric şi 
comic în primele mari opere ale literaturii lor, şi mă refer la Istoria 

ieroglifică şi Ţiganiada (care nu e niciuna proză sau naraţiune, nici 
nu vizează un scop narativ). 

Şi poate c-ar trebui să privim Istoria ieroglifică drept prima 
noastră epopee, dar nici pe aceasta nu credem că o putem inte¬ 
gra, urmărind riguros definiţia, în genul narativului superior. De 
fapt, nu le-am integra pe niciuna la nicun fel de narativ... 

„Dialogul presupune o înaltă comunicare între singuratici. 
Limba solitarului absolut este lirică, monologică; în dialog se 
manifestă prea puternic incognito-ul sufletului său", scrie Georg 
Lukâcs în Teoria romanului. 

Dialogul este travestiul solitudinii atât în Istoria ieroglifică 
cât şi în Ţiganiada. Literatura în sine devine o ţiganiadă, când în¬ 
cearcă să epuizeze teoretic şi ideologic un neistovit dialog al 
textelor, o intertextualitate care este, în esenţă, seculară şi natu¬ 
rală, iar nu programativă şi exclusivistă. 

Obiectul principal al parodiei, în Ţiganiada , este... Ţiganiada. 
Şi nu cred că greşim dacă o privim pe aceasta ca pe o trăsătură 
etnică şi spirituală mai profundă. Ne vine în minte, aici, aprecie¬ 
rea lui Vladimir Streinu la adresa umorului lui Creangă: Creangă 
râde de semeni , adică de cei asemenea sieşi , în cele din urmă de sine râde 
cel mai tare. 

Şi iată cum, ceea ce părea un lung şi interminabil dialog în 
epopeea noastră parodică, se descoperă a fi un monolog 
însingurat. Monolog e şi opera lui Eminescu, şi a lui Creangă, şi 
a multor altora... 

/V . 

Intre Ţiganiada şi Ciocoii vechi şi noi (primul nostru roman 
autentic, realist) e destul de clar că nu se poate stabili un raport 
de descendenţă. Cu toate că, încercând să descrie ospăţurile pe 
care le organiza Dinu Păturică, Nicolae Filimon se surprindea 
vizitat de tentaţii şi veleităţi epopeice, afirmând că ar trebui să 
scrie o epopee (destul de tragi-comică şi aceasta), dar îşi declină 
responsabilitatea: „Aş dori să descriu numărul ospeţilor, îm- 

preună cu calităţile morale şi fizice ale fiecăruia în parte, dar asta 
se atinge de epopee şi mi-e frică să nu mă trântească Pegas". 

Ţiganiada îşi subminează în mod conştient verosimilitatea şi 
o face în virtutea unei concepţii despre literatură care torpilează 
adoraţia modernă a ei: „Şi fieş'care poate să crează/ Cestor întâm¬ 
plări adevărate/ Ce se vor spune de-acum nainte,/ De nu cumva 
toată cartea minte". 

E greu să se nască de aici epigoni... 

/v 

Aşteptând romantismul. Intre Divanul şi Me¬ 
mento mori: Reporta din vis 269 


între sfârşitul epocii medievale, spre jumătatea secolului al 
XVIII-lea si ceea ce istoria literară românească numeşte ilumi- 

9 9 

nism (în Transilvania) şi, respectiv, perioada prepaşoptistă şi 
paşoptistă (în Moldova şi Ţara Românească), cum spuneam un¬ 
deva mai sus, intervalul de timp este foarte scurt. 

Iluminismul (ca să păstrăm denumirea încetăţenită, într-o 
anumită măsură acceptabilă) şi prepaşoptismul au marcat reo- 
rientarea literelor şi a culturii româneşti cu preponderenţă către 
Occident. 

/V 

In acest interstiţiu temporal, în care s-a pregătit naşterea 
literaturii noastre preromantice şi romantice (adică a paşop¬ 
tiştilor şi a lui Eminescu), Transilvania şi-a luat revanşa faţă de 
secolele în care marii scriitori si creatorii de limbă română s-au 

9 

numit: Varlaam, Dosoftei, Ureche, Costin (Miron şi Costin), 
Milescu, Cantemir, Năsturel, Greceanu, Cantacuzino (stolnicul), 
Antim Ivireanul, Neculce... 

269 Capitol publicat iniţial online sub forma a 13 articole, între 1 
septembrie 2013 şi 12 octombrie 2013. 

Primul articol este aici: 

https://www.teologiepentruazi.ro/2013/09/01/intre-divanul-lui- 

cantemir-si-memento-mori-al-lui-eminescu-reporta-din-vis-1/. 

Ultimul: 

https://www.teologiepentruazi.ro/2013/10/12/intre-divanul-lui- 

cantemir-si-memento-mori-al-lui-eminescu-reporta-din-vis-13/. 

Sigur, nu-i uităm nici pe ardelenii Simion Ştefan, Ioan Zoba 
din Vint sau Teodor Corbea... 

9 

Şcoala Ardeleană preia idealurile lingvistice şi istorice ale lui 
Dosoftei, Miron Costin şi Cantemir pentru a le purta mai departe 
(cu tot cu exagerările sau inexactităţile lui Costin referitoare la 
exterminarea dacilor de către romani). Uneori va exagera, prin 
unii dintre reprezentanţii săi, greco-catolici mai ales, datorită 
unei mult prea mari dorinţe de a se apropia de Roma. 

în Moldova şi Ţara Românească însă, după Dimitrie 
Cantemir şi Brâncoveanu - ce reprezintă o culme a culturii şi a 
literaturii româneşti de dinainte de occidentalizare/ modernizare 
- se instaurează domniile fanariote. Acestea au întrerupt evoluţia 
firească a literelor româneşti. în aceste condiţii, pentru câteva 
decenii, până la revoluţia de la 1821, marile proiecte româneşti, 
cultural-stiintifice si literare, s-au elaborat în Transilvania. 

9 9 9 ' 

/V 

In Moldova si Tara Românească, fanarioţii n-au avut inten- 
ţia de a investi în proiecte culturale româneşti de anvergură ci, 
dimpotrivă, pe aceea de a înstrăina averile celor două ţări. Deşi 
un oarecare aport în dezvoltarea culturală a celor două ţări se 
poate spune că au avut, prin însăşi orientarea interesului livresc 
spre producţii occidentale. Imperiul Otoman îşi manifesta însă, 
prin ei, ultima şi poate cea mai nefastă consecinţă a ingerinţelor 
sale în teritoriile româneşti. 

9 

/V 

In Ardeal, pe de altă parte, se acutizează lupta de emanci¬ 
pare a românilor şi, pe acest fond, se înregistrează o efervescenţă 
a activităţilor literare si ştiinţifice, urmărindu-se a se demonstra 
vechimea si unitatea naţiunii, romanitatea si calitatea literară a 

9 9 ' 9 

limbii ei. 

Pe noi ne interesează evenimentele literare, dintre care 
putem reţine două, ca fiind fundamentale, pentru originalitatea 
lor şi pentru vastitatea proiectului: Ţiganiada lui Ioan Budai- 
Deleanu şi, respectiv. Reporta din vis a lui Vasile Aaron. 

Altfel, traduceri, prelucrări şi compoziţii literare pot fi mult 
mai multe, si în Transilvania, ca si în Ţările Române. 

Chiar fără să fi cunoscut poemul Reporta din vis, Marin 
Sorescu făcea următoarele aprecieri: 

„Alfabetul poeziei româneşti va începe multă vreme, 
obligatoriu, cu ardeleanul Aaron Vasile (dacă între timp nu 
se va ivi un altul, care să-şi ortografieze numele cu trei a). 
Mai toţi cercetătorii îl trec la traducători şi prelucrători, ceea 
ce a şi fost, toată viaţa, dar acesta era înţelesul pentru no¬ 
ţiunea de poet, la vremea respectivă. [...] 

Efortul ardelenilor şi bănăţenilor la începutul secolului 
trecut trebuie subliniat. Sunt cu un pas înaintea muntenilor. 
Strădania lor la versificaţia românească nu va fi lipsită de 
urmări. Generaţia lui Heliade-Rădulescu are în fata ei câte- 

9 9 

va modele. Aaron, prin hărnicia şi izbânzile în împere¬ 
cherea cuvintelor, poate fi socotit un precursor al multora, 
până hăt-încoace ,,27 °. 

Se vorbeşte foarte mult despre Petru Maior, Gheorghe 
Şincai şi Samuil Micu, în prezentarea Iluminismului românesc, şi 


270 Marin Sorescu, Biblioteca de poezie românească. Comentarii şi anto¬ 
logie, Ed. Creuzet, Bucureşti, 1997, p. 122. 

cu dreptate pentru a susţine activitatea ştiinţifică (istoric-lingvis- 
tică) şi teoretică a curentului. 

însă, pentru literatura română, dintre corifeii Şcolii Arde¬ 
lene, doar Budai-Deleanu si-a adus o contribuţie cu adevărat 
semnificativă. Mai rar pomeniţi (sau menţionaţi în trecere) - şi 
pe nedrept, credem - sunt însă Ioan Barac şi Vasile Aaron, pe 
care un cercetător avizat îi consideră „singura sforţare notorie pe 
teren transilvan, de a asigura poeziei româneşti o existenţă de 
sine stătătoare" 271 . Cei doi îsi desfăşoară activitatea literară „sub 
influenta aceloraşi direcţii literare" 272 . 

9 9 9 

Majoritatea scrierilor lor, având o puternică amprentă 
religioasă şi morală, constau în traduceri şi prelucrări, a căror 
notă de originalitate nu a fost însă analizată până în prezent. 
Istoria şi critica literară nu le-a acordat încă, din păcate, destul 
interes, deşi ar fi fost cazul. 

Autorii sunt deopotrivă ortodocşi şi amprentaţi de ideo¬ 
logia Şcolii Ardelene (în sensul afirmării latinităţii limbii şi a 
unităţii de neam). Este interesant de observat atitudinea lor de a 
se orienta spre valorificarea cărţilor populare (între care Hali¬ 
maua şi Arghir şi Elena, traduse şi prelucrate de Barac, sunt două 
titluri de rezonanţă) şi spre naraţiunile cu subiect moral şi 
religios, preluate din literatura clasică, renascentistă sau din cea 
romantică ( Risipirea cea de pe urmă a Ierusalimului de Barac, 
Patimile şi moartea a Domnului nostru Iisus Hristos, de Aaron etc.). 

271 Mircea Popa, De la Iluminism la Paşoptism, Ed. Argonaut, Cluj- 
Napoca, 2004, p. 54. A se vedea, în deosebi, p. 54-81. 

272 D. Murăraşu, Istoria literaturii române, ediţia a IlI-a, Ed. Cartea 
Românească, Bucureşti, 1943, p. 143. 

Chiar direcţia orientării lor poate califica această atitudine, 
în istoria noastră literară, drept preromantică. Alexandru Duţu a 
remarcat însă şi spiritul retoricii medievale, în care îşi redactează 
Aaron poemele. Astfel, 

„în spiritul retoricii medievale, Vasile Aaron leagă 
poezia de pictură, în Anul cel mănos (1820), pentru a pune la 
încercare posibilităţile oferite de poem, atât de propriu unei 
literaturi didactice. [...] 

Aaron versificase, în 1805, Patimile Mântuitorului 
pornind de la Klopstock, şi poezia nu poate fi considerată 
prolixă şi ridicolă decât «dacă socotim tot astfel originalul 
însuşi» [Al. Piru]" 273 . 

Ne vom opri, după cum am precizat, asupra poemului 
original (intenţionat a fi de proporţii vaste şi neterminat) Reporta 
din vis, al lui Vasile Aaron, asupra căruia s-a atras în câteva 
rânduri atentia, dar care nu a făcut subiectul unei analize amă- 
nunţite. Reţinem aprecierea lui Mircea Popa: 

„De o mare importanţă nu numai în literatura lui 
Vasile Aaron, ci chiar în aceea a epocii, ni se pare poema 
filosofică Reporta din vis, care înscrie, după părerea noastră, 
o dată de seamă în lirismul românesc. înclinăm să afirmăm 
că, după Ţiganiada lui Budai-Deleanu, Reporta din vis este a 

273 Alexandru Duţu, Coordonate ale culturii româneşti în secolul 
XVIII (1700-1821): Studii şi Texte, Ed. pentru Literatură, Bucureşti, 1968, 
p. 324. 

doua mare creaţie epică pe care literatura Şcolii Ardelene o 
dă în efortul ei de a realiza marea epopee. 

Mai puţin realizată compoziţional decât Ţiganiada, ea o 
depăşeşte însă pe aceasta prin aderenţa sa la noile tendinţe 
preromantice şi romantice care îşi fac apariţia la orizont. 
[...] Ideea esenţială este aceea a deşertăciunii bogăţiilor 
lumeşti şi a necesităţii omului de a aspira spre perfec¬ 
ţiune..." 274 . 

9 

/V 

In opinia lui Paul Cornea, 

„înclinăm să credem că Reporta din vis e o operă de 
sfârşit de parcurs [al vieţii autorului], elaborată în jurul 
anilor 1820-1822. Ea încununează cariera scriitorului, repre¬ 
zentând punctul cel mai înalt pe care l-a atins. [...] Motive 
binecunoscute şi frecvente în vechea noastră literatură (s. n.), 
cărora preromantismul le-a dat un nou destin: ruinele, fortu¬ 
na labilis, atotputernicia morţii etc. se suprapun, se conta¬ 
minează şi revin sub diverse ipostaze. 

Uneori, ca în cazul disputei dintre Omenire şi Lume 
(versurile 309-448) [...] reeditează judecata dintre suflet şi 
trup, atât de bogat atestată în literatura bizantină ( Dioptra 
lui Filip Solitarul şi Personificările lui Mihail Choniates 275 ), în 
literaturile medievale si în literatura noastră veche. 

9 


274 Mircea Popa, De la Iluminism la Paşoptism, op. cit., p. 76. 

275 Pe lângă Personificările lui Mihail Choniates a circulat şi prelu¬ 
crarea Sfântului Grigorie Palama, intitulată Prosopopee (tipărită în PG 150). 

E prin urmare de netăgăduit că în Reporta din vis există 
numeroase elemente alogene, veritabile locuri comune ale 
simbolisticii tradiţionale, pe care Aaron le-a prelucrat, după 
toate probabilităţile, din mai multe izvoare" 276 . 

Poema lui Vasile Aaron are 4.088 de versuri si a rămas, din 

9 7 

păcate, neterminată. 

/V 

In cuvântul către cititori, autorul aminteşte Cronica lui 

7 9 

Miron Costin si Descrierea Moldovei a lui Dimitrie Cantemir, în 

9 7 

apologia sa despre latinitatea limbii române. 

Vom vedea că a apelat şi la Viiaţa lumii a lui Costin, precum 
si la Divanul lui Cantemir, în care autorii realizaseră o încetă- 

9 7 

ţenire literară românească a binecunoscutelor teme legate de 
deşertăciune. 

9 

Argumentaţia sa urmează acest traseu: 

„mulţi sunt carii socotesc limba noastră aşa a fi de sacă, 
cât într-însa nice o carte frumoasă, învăţată si cu dulceaţă ca 

7 5 5 9 

într-alte limbi nu s-ar putea da" 277 . 

Dar „limba românească e cea mai adevărată soră a limbei 
italieneşti", limbă în care s-au scris „cele mai dulci versuri si mai 

9 7 77 99 


276 Scrieri literare inedite (1820-1845), alese, adnotate şi comentate de 
Paul Cornea, Andrei Nestorescu şi Petre Costinescu, Ed. Minerva, Bucu¬ 
reşti, 1981, p. 14. Vom utiliza această ediţie, în care opera amintită a lui 
Vasile Aaron este reprodusă între p. 16-109. 

277 Idem, p. 17. 

desfătătoare" 278 . Prin urmare, şi în limba română se pot scrie 
opere mari şi de valoare. Aceeaşi convingere o afirmase atât 
Miron Costin, cât şi Budai-Deleanu. Iar Dosoftei, versificând 
Psaltirea, nu îi auxiliază o justificare în acest sens, dar e neîn¬ 
doielnic că trebuie să o fi avut în minte. 

Poemul său epic, ne spune Vasile Aaron, uzează de „nişte 
închipuiri poeticeşti (fictiones poeticae)" 279 , dar substanţa sa e 
constituită din „învăţătură moralicească" şi „adevăruri din fire 
curgătoare, a[le] căruia legi sunt vecinice" 280 . 

Deşi în textul poemului propriu-zis nu există delimitări pe 
fragmente, se pot totuşi deosebi episoade diferite. Menţionăm că 
singura delimitare operată de autor împarte epopeea în două 
capitole, dintre care primul are 3.552 de versuri, iar al doilea 
numai 536, urmarea lor fiind întreruptă de moartea autorului. 

/V 

In ceea ce am putea considera un fel de prolog al întregii 
desfăşurări viitoare, V. Aaron introduce în scenă locul şi perso¬ 
najul principal al versurilor sale, care narează, la persoana I, un 
vis extraordinar, pe care îl doreşte notat în scris, pentru a nu-1 
uita. Peisajul, tipic romantic, este astfel prezentat încât seamănă 
cu nişte indicaţii regizorale, amintindu-ne de cele ale lui Emi- 
nescu de la începutul poemului dramatic Andrei Mureşanu. 

Personajul narator, aflat la vânătoare, se trezeşte dintr-un 
vis şi ne indică spaţiul în care se află: 

/V 

In Dachia sunt acum si eu, 

9 ' 


278 Idem, p. 18. 

279 Ibidem. 

280 Idem, p. 19. 

Precum au voit bunul Dumnezeu, 
Aproape de locul unde fu zidită 
Sarmizeghetuza, cetatea vestită. 

Zidurile rupte încă o arată 
Că au fost cu totul mărită odată. 

Iar acum vatra abia să cunoaşte. 

9 

O, cum să topeşte tot orice să naşte! 

Petrii răsturnate, ziduri ciungărite, 
Monumenturi scrise de vremi prăvălite, 
Pivniţi în pământ urşilor căscioare - 
Trist, trist străluceşte si înaltul soare!... 

Toată starea ei e asemănată 
Cu cetatea Troia, cea prin greci stricată. 

însă lângă dânsa, puţintel departe 
Se află dumbravă minunată foarte. 

Ce râuri curate, din peatră ieşite. 
Curg în toate părţi prin ea împărţite! 

Ce aură [atmosferă] bună şi desfătătoare! 
V[i]ersul paserilor celor zburătoare 
Covârşeşte tot gândul omenesc. 

Cu care si alte multe să unesc. 

9 

Motivul ruinelor îşi va afla în curând poeţii: Cârlova, 
Alexandrescu, Heliade, Bolintineanu şi alţii. De asemenea, 
antiteza dintre ruine şi natura edenică - dintre fulguranţa măririi 
omeneşti şi persistenţa ritmurilor naturale - este realizată în 
anticiparea lui Eminescu şi a vastului său poem. Memento mori. 

Numai că, la Eminescu, este mult mai extinsă această anti¬ 
teză, iar Dacia nu are parte de o ipostaziere.. .în ruine. 

Şi tot în avanpremiera lui Eminescu, dar a unui alt poem (în 
vremi de mult trecute sau, cum l-a numit Călinescu: Povestea magu¬ 
lui călător în stele), apare imaginea personajului iniţiator al 
tânărului, a bătrânului enigmatic şi înţelept: „Văzui de departe 
că un bătrân vine/ Cu barba căruntă, cu albe veşminte,/ La căută¬ 
tură blând, si la cuvinte". Acesta va deveni însoţitorul tânărului 
vânător, în visul său iniţiatic, cel care îi va deschide ochii pentru 
a cunoaşte adevărata semnificaţie a vieţii. 

9 9 9 

Prezenta lui are rostul: „Să-ti fac cunoscute lucruri minu- 
nate/ Şi pănă acum nemaiarătate,/ Care să le spui altora, pe rând 
[pe fiecare, în ordine]/ Nici adăogând, nici ceva lăsând". 

Acesta îi dă tânărului „un nume: Reporta din vis numele să- 
ţi fie". Numele real al tânărului, „de la botez dat", nu este amintit 
în poem, pentru că el trebuie să devină aici un simbol într-o nara¬ 
ţiune alegorică. Tânărul Reporta din vis seamănă cu un personaj 
din basm sau din cărţile populare. 

Viaţa sa e fericită şi cu totul lipsită de griji. Are: „Căsi foarte 

/V 

frumoase, palaturi înalte/ In care persone multe pot să salte./ 
Privind pe fereastră, priveşti la grădină/ Cu deosăbite feliuri de 
pomi plină,/ Cărări crucişate tot în sfoară trase,/ Straturi pintră 

iale stau de flori frumoase,/ Râuri ca cristalul curg cu măiestrie,/ 
De la munţi aduse, precum lumea ştie" etc. 

Are prieteni, e învăţat, în palaturile sale se dau ospeţe la 
care lăutarii cântă mai frumos decât Orfeu. 

Condiţia sa e similiară celei a lui Ioasaf, din Viaţa Sfinţilor 
Varlaam şi Ioasaf, o carte de largă circulaţie la noi. 

Desigur, spaţiul este altul - descrierile au o culoare locală, 
deşi este evidentă şi inspiraţia din cărţi populare - şi lipseşte 
amănuntul izolării depline într-o insulă. însă viaţa personajului 
de faţă se desfăşoară în aceeaşi ignoranţă faţă de întrebările fun¬ 
damentale existenţiale şi faţă de problemele grave ale vieţii. 

El însuşi recunoaşte că: „Mi se pare că moartea nu vine /.../ 
Eu poci să trăiesc o viaţă lungă/ Şi la bătrâneţă moartea să m- 
ajungă./ Acum, fiind tinăr, nu gândesc la moarte". 

De aici înainte începe pedagogia bătrânului şi, odată cu ea, 
desfăşurarea de motive subsumabile temei deşertăciunii. 

9 9 

în versurile care urmează, citim aşadar o nouă dezvoltare a 
motivelor similare din psalmii versificaţi ai lui Dosoftei, din poe¬ 
mul lui Costin si din Divanul lui Cantemir. 

9 

Recunoaştem, în primă instanţă, refrenele fugit tempus şi va- 
nitas vanitatum : 


Cornul sumeţiei tale frăget iaste. 

Să mă crezi, că nici vei prinde de veste 
Când puţintel vânt, aură mişcată, 
îl va răsturna; eşti gata îndată. 


Cornul sumeţiei, rouă pe scăieţi; 

Din ea să iai pilda vie şi să-nveţi: 
Roaua noaptea cade şi pe iarbă pică. 
Soarele răsare si cât să redică 

9 

O soarbe, o uscă si nimic o face. 

7 9 

Gânduri tinereşti cu totul stângace! 

/.../ 

Toate câte vezi sunt deşertăciune, 

9 7 

Toate prav, cenuşă, toate stricăciune. 
Să le iau pe rând, priveşte la mine. 
Vei afla că-n lume nu e nici un bine. 

Vârsta si frumseta tinerească trece 

9 9 

Ca floarea bătută de o vreme rece. 


Este evocată, de fapt, o retorică biblică extinsă, care se află 
expusă în Psalmi , la Iov, în Eccleziast, în Pilde şi în alte cărţi ale 
canonului vechitestamentar. Asa cum am arătat si cu alte ocazii, 

9 9 7 

aceste cugetări despre condiţia umană, despre moarte, lume şi 
univers, se află reproduse, sub nenumărate forme literare, la 
Neagoe Basarab, Dosoftei, Costin, Cantemir, în literatura popu¬ 
lară. Adică: în aproape toată literatura noastră veche. Ele nu vor 
cădea în uitare odată cu romantismul, ci doar se vor metamor¬ 
foza stilistic, fiind actualizate de prepaşoptişti şi paşoptişti şi 
apoi de Eminescu. 

Reamintim versurile din Ps. 89 al lui Dosoftei, unde viata 
omului este: 

Ca otava ce să trece 
De soare si de vânt rece. 

De demineată-i cu floare, 

Sara-i veştedă de soare. 

9 

A doua zî să usucă, 

Ca-n cuptori când o aruncă. 


Cantemir glosează: 


„Lumea dară ca o grădină, într-însa oamenii ca nişte 
flori, precum mărturiseşte [Prorocul]: «Izrail va răzsări ca 
crinul» (Osie gv. 14, sh. 6), «Toată carnea fân şi toată slava ei 
ca floarea câmpului» (Isaiia gv. 40, sh. 7, 8). [...] 

Lumii dară singur omul urmadză, pentru că dzice: 
«Omul, ca iarba dzilele lui» (Psalm 102, sh. 15). [...] După 
aceasta, într-această lume, deşertarea urmeadză, că iarăşi 
acesta zice: «Deşertarea deşertărilor şi toate deşerte» ([Eccl.] 
gl. 1, sh. I)" 281 . 

Revenind la versurile lui Vasile Aaron, aflăm că moartea „e 
în lume peste toţi mai mare,/ Nice o ştiinţă de preteşug are./ La 


281 Dimitrie Cantemir, Divanul, ed. cit., p. 64-65. 

bătrâni vedem că cumplită vine,/ însă de cei tineri au iaste-i 
ruşine?/ Pre toţi într-un chip soarbe hrăneşte/ Şi la locul său [de 
veci] îi povăţuieşte". Ne amintim că Miron Costin scrisese aceste 
versuri: 


Moartea, vrăjmaşa, într-un chip calcă toate casă. 
Domneşti şi-mpărăteşti, pre nime nu lasă: 

Pre bogaţi şi săraci, cei frumoşi şi tare. 

O, vrăjmaşă, priiatin ea pre nimeni n-are. 

In ceea ce priveşte expresia plastică a morţii care soarbe 
(„Pre toţi într-un chip soarbe hrăneşte"), am atras atenţia asupra 
utilizării ei frecvente de către Dosoftei, de unde a intrat în 
conştiinţa poetică a celor moderni 282 . 

Vasile Aaron va spune şi puţin mai departe: „Unde sunt 
acuma? I-au sorbit pământul,/ Nemiloasa moarte răpindu-i ca 
vântul". 

Demonstraţia se face prin apelul la nume sonore din Sfânta 
Scriptură („Precum ne arată drept Sfânta Scriptură"): 

Absalon frumosul pieri spânzurat. 

Plata sumeţiei pe drept ş-au luat. 

Samson pătimaşul, vestit de tărie. 

Căzu prin a unei muieri mişelie; /.../ 


282 A se vedea Gianina Maria-Cristina Picioruş, Creatori de limbă si de 
viziune poetică în literatura română, voi. I, Dosoftei, Teologie pentru azi. 
Bucureşti, 2013, p. 45-47. 

Craiul Salamon, plin de-nţelepciune, 

/V 

încă fără veste în mormânt să pune. 
Ce n-ar fi dat craiul David să trăiască 
Şi grozava moarte să o ocolească? 

Ce n-ar fi făcut fiara cea cumplită, 
Navohodonosor în Scripturi numită. 
Numai ca să scape de secera morţii 
Care-i veni după rânduiala sorţii? 


Periplul istoric, obişnuit pentru motivul ubi sunt?, continuă 
cu enumerarea împăraţilor romani şi a altora, precum Ţir/ Cirus, 
rememorare pe care am văzut-o desfăşurată atât la Miron Costin, 
cât şi la Cantemir. Scopul era acelaşi: de a dovedi că moartea nu 
iartă pe nimeni. O evocare similară făcuse şi Budai-Deleanu, în 
Cântul al IX-lea din Ţiganiada. 

Ca si Miron Costin, Aaron dezvoltă toate aceste motive ale 
deşertăciunii episodic. 

Astfel, după moartea atotputernică (Eminescu o va repre¬ 
zenta prin sintagma „geniul morţii" (Scrisoarea I)) urmează moti¬ 
vul norocului nestatornic/ fortuna labilis sau al instabilităţii soartei : 

Averile tale sunt putrezitoare 

Si ori de ce foc lesne arzătoare. 

9 

De molii să mâncă, de furi să răpesc. 

Precum fără număr pilde dovedesc. 

Pătimaşul Jov câte n-au avut? 

Şi în scurtă vreme toate le-au perdut. /.../ 
Din câte avu în trecuta vreme 

/V 

Intru o minută de ceas căzut geme. 

/.../ 

Norocos fu Cres, a lidilor crai. 

Si să socotea cum că a lui trai 

5 

E mai fericit decât lumea toată. 

Iar ticăloşia de el sta legată. 

Nici prinde de veste, de craiul Ţir prins 
Şi legat pe foc, să arză, întins. /.../ 
Acuma Cres vede că zisul noroc 
Cu statornicie nu stă într-un loc. 

Pe cine îl are, lesne-1 părăseşte. 

Cu paşi îndoiţi la altul grăbeşte /.../ 

Se gioacă cu noi precum lui îi place. 
Cunoscut fiind că n-avem ce-i face! 

/.../ 

Potopul supt Noe când să întâmplă. 
Atunci toată lumea beu si mâncă. 

Toţi să abătusă de la Dumnezeu, 

9 7 

Umbla fieşcare pe drumul cel rău. 

Lepădase frica Celui Preaputernic, 
Nu găseai, afară de Noe, vreun smernic. 
Nice prind de veste, le veni peirea. 
Căci că admosfera îsi schimbasă firea. 

9 

Să sloboade ploaie nemaipomenită. 

Să redică apă cu totul cumplită, 
Pănă să îneacă om si dobitoc, 
Nefiind uscat pe lume vreun loc. 

Averile tale au nu pot să piaie 
Şi cu întâmplare sfârşitul să-şi iaie? 
Pe-a cui samă trupul cu mâncări îngraşi. 
Cui gândeşti grăsimea trupului să laşi? 


După modele mai vechi din literatura bizantină şi după cel 
al Divanului cantemirean, Aaron introduce în continuare în poem 
un dialog între Omenire şi Lume. Lamentoul Omenirii este pro¬ 
dus de faptul că a pierdut nemurirea şi fericirea de care se bucura 
în Rai si că a fost aruncată în braţele Lumii, unde trebuie să îsi 
agonisească totdeauna cu durere şi cu sudoare traiul. Dar nu 
numai durerea fizică este avută în vedere, ci si sufletul omenesc 
nu mai este în pace, mintea se tulbură pururea de griji: „Gânduri 
cumplite prin minte/ De pururi se-nvârtesc;/ Cată să fiu îngri- 
jată,/ Totdeauna deşteptată"... 

Cu toată suferinţa existenţei pământene, omul este însă 
ataşat de Lume si si-ar dori să nu moară niciodată. De aceea. 
Omenirea iubitoare de Lume îndreaptă către ea o întrebare justi¬ 
ficată, şi anume: ce va câştiga pentru această iubire, fiind „deplin 
nădăjduită/ Cum că eşti cu totul pornită/ Bine să mă omeneşti". 

Răspunsul Lumii este în spiritul Divanului lui Dimitrie Can- 
temir: 


Ticăloasă Omenire 
Zidită spre nemurire 

/V 

De cerescul împărat, 

A ta cădere cumplită 
Pagubă nepreţuită 
Din a lui Adam păcat, 

O ştiu si o cunosc bine 

9 9 

Si-mi iaste milă de tine 

9 

Ştie sângur Dumnezeu! 

Că eşti cu moartea-njugată 
Şi-ţi stă-n spate acăţată, 

/V 

îmi pare cu totul rău! 

/.../ 


A iubirii tale plată 
Ţi o voi spune îndată 

Chiar 283 , limpede şi curat. /.../ 

A vieţii aţă taie [moartea]. 

De suflet trupul despoaie 
Şi trupul rămâne jos. 

Sufletul merge să-şi primească de la Dumnezeu răsplata 
pentru faptele omului. 

Iar trupul rămâne mie 

/V 

In care poci sluji ţie 

/V 

In chipul cel următor: 

Eu sap gropi întunecoase 
Şi fac găuri cufundoase 
Având bun în toate spor. 

Aici trupul aşezându-1 
Şi cu pământ astupându-1 
De mistuire-i [în]grijesc; 

Trimit muşte muşcătoare. 

De viermi pricinuitoare. 

Viermii în scurt să prăsesc. 


283 Chiar = clar. Cuvânt al limbii române vechi, moştenit din latină. A 
fost înlocuit de neologismul clar. 

Sug sânjele cu cumplire, 

Mâncă carnea cu răpşire [invidie].../.../ 

Eu trimit broaşte râioase 

9 

Şi şărpi reci fără de oase 

Si-i aşez linistuiti 

9 9 9 9 

/V 

In locurile golite 
Şi de carne lăzuite [curăţite] 

Să petreacă odihniţi. 

Aproximativ aceeaşi retorică întrebuinţaseră Miron Costin 
(am recunoscut costiniana metaforă a vieţii ca o aţă) şi Dimitrie 
Cantemir, mai puţin detaliile macabre care îl apropie pe Aaron 
de romantism. Aceea „anticipare" o aflăm însă chiar la Cantemir: 

„căci ţărna pe pieptul lui [al lui Alexandru Macedon] 
s-au suit, ochii i-au împlut, gura i-au astupat şi cu aciasta 
pildă aducându-i că, nesăturându-să de slavă, să să sature 
de lut; şi trupul acela ce oamenii fiiu lui Dumnedzău - 
pentru frumuseţea [lui Alexandru] - a fi socotiia, viermii şi 
gândacii pământului l-au mâncat, şi din ţărnă fiind, iarăşi 
în tărnă s-au întors" 284 . 

9 


Ironia la adresa recunoştinţei Lumii, fată de ardoarea iubirii 

9 9 ' 9 

oamenilor pentru ea, era la fel de usturătoare şi în paginile Diva- 


284 Dimitrie Cantemir, Divanul, op. cit., p. 21. 

nului (iar Cantemir, printr-un soi de maieutică socratică, o inse¬ 
rează chiar în apologia Lumii): 

„Să ştii că numai cu o felegă de pândze învăliţi, ca [şi] 
cum ar fi în cămeşă de mătasă învăscuti, si într-un săcriiu 
aşedzaţi, ca în haina de purpură mohorâtă 285 învăscuţi [îm¬ 
brăcaţi], şi în gropniţă aruncaţi, ca în saraiurile şi polaturile 
[palaturile sau cămările împărăteşti] cele mari şi desfătate 
aşedzaţi, s-au dusu-să, iar altă nemică nici în sin [sân], nici 
în spate n-au rădicat cu sine să ducă" 286 . 

Un alt episod al acestui lung poem epic face din eroul său 
un peregrin printr-un ţintirim (cimitir), unde are prilejul să 
citească epitafurile de pe morminte şi să contemple îndeaproape 
finalitatea aspiraţiilor umane deşarte. Versurile pe care are 
ocazia să le citească Reporta pe „monumenturi scrise" sunt grăi¬ 
toare. încercăm să facem o selecţie: 

9 

Averile mele au fost multe foarte. 

Ci nu mă putură scăpa de la moarte. /.../ 

Maica mea, pământul, gol lumei m-au dat 
Gol mă duc la dânsa, gol şi despuiat. 

/•••/ 


285 Mohorât = roşu-închis, purpuriu, stacojiu. 

286 Dimitrie Cantemir, Divanul, op. cit., p. 27. 



[Un altul] lasă câte avu toate 
Prin sudoare adunate, 

/V 

Intr-o groapă-ntunecoasă 
Puind truditele oasă. 


/•••/ 


Un mormânt cernit le cuprinse toate. 

/V 

învăţaţi din mine, ticăloase gloate! /.../ 


Din câte avu, nimic nu are. 

Decât trupul dat vermilor mâncare. /.../ 
Vârsta şi frumseţa, veşminte grijite. 
Toate putrejunei se află jârtfite. 


/.../ 


Vai, lume amară si înşelătoare 

7 9 9 

Bine cunoscui a ta umblătoare! 

Din nimic născută mă-ncurci cu norocul. 
Când arde mai bine îmi potoleşti focul. 

/V 

îmi laşi obidită direapta soţie, 
Chemându-mă-n grabă cătră vecinicie. 
O, ticăloşie! O, deşertăciune! 

Eu îti cunoscui a ta-nsălăciune! 

Vină, cearcă, vezi, acuma ce sunt? 
Vei găsi cenuşă, pulbere, pământ. 

/•••/ 


Frumseta smolită, rosata schimbată, 

9 '99 ' 

Putredă în groapa supt petră săpată /.../ 

/V 

învăţaţi, o, tineri, ce iaste viaţa. 

Şi cât de supţire ni să toarce aţa! 

/•••/ 

Sângură vârtutea şi fapta cea bună 
Nu ne părăseşte ori la ce furtună. 

Celelalte toate obidiţi ne lasă. 

Ba încă la ceasul morţii ne apasă. 

De mici ne trudim, asudăm lucrând. 
Ziua, noaptea, multe averi adunând. 
Redicăm grânare, strângem avuţie. 
Uitând de schimbarea ce va să ne vie. 


Ne înfrumusăţem cu scumpe veşminte 
Puţin socotind despre cele sfinte. 
Când gândim că treaba ne curje mai bine. 
Moartea ca un fulger fără veste vine. 


Sufletul ni-1 cere, trupul se răstoarnă 



161 


Si în lut, din care ieşi, să întoarnă. 

/•••/ 

Spune adevărul, om, vas de cenuşă: 

Ce iaste frumseţa şi umflata guşă? /.../ 

Om bun, ce aduni lucruri peritoare 
Şi tocma ca umbra de spini trecătoare? /.../ 

A lumei mărire, scurtă si uşoară 
Ca un vis, ca roaua ne lasă şi zboară. /.../ 

Ce foloseşte argintul 
Dacă ne soarbe pământul? 

Izvoarele acestor cugetări sunt numeroase: Sfânta Scriptură, 
literatura patristică, literatura română veche (Neagoe Basarab, 
Miron Costin şi Dimitrie Cantemir, la care se adaugă retorica 
omiletică), chiar şi slujba înmormântării, şi anume strofele Sfân¬ 
tului Ioan Damaschin. Dar sursa primară este fără îndoială 
Vechiul Testament. La acesta, pentru amănuntele sepulcrale me¬ 
nite să zdrobească sumeţia umană, trebuie adăugată o bogată 
literatură patristică, din care nu lipsesc Sfinţii Ioan Hrisostom, 
Vasile cel Mare, Antonie cel Mare, Arsenie cel Mare sau Ioan 
Damaschin. 

Realismul care ţine să specifice aceste detalii va fi din nou 
gustat însă, odată cu romantismul. îl vom regăsi, în curând, la 
Bolintineanu. 

Poemul lui Aaron este un adevărat rezumat al nenumă¬ 
ratelor pagini de retorică poetică ce s-au scris, în tradiţia iudeo- 
creştină, pe această temă. Ceea ce nu constituie însă un impe¬ 
diment pentru a fi mai atent la tradiţia literară românească, ea 
însăşi un rezumat şi o perpetuare a gândirii proprii scrierilor 
patristice, literaturii aşa-zis bizantine. Imaginea cimitirului nu 
este însă completă dacă nu sunt urmărite şi scenele dramatice ale 
unei înmormântări. 

Astfel încât, pe când Reporta mai citea încă epitafuri, se 

/V 

apropie un cortegiu mortuar. însoţitorii intonează un cântec fu¬ 
nebru, care repetă, în esenţă, aceeaşi pedagogie: „Mult amă- 
ţitoare lume/ Toate câte ai sunt glume,/ Visuri închipuitoare/ Ca 
şi umbra trecătoare,/ Toate sunt deşertăciune,/ Toate prav şi 
stricăciune. /.../ Nice nu ne naştem bine,/ Val de năcazuri ne 
vine;/ înotăm cu obidare/ Ca un vâslător pe mare. /.../ Tocma 
atunci când gândim/ Că mai fericiţi trăim,/ Secera cea ascuţită,/ 
Spre acea treabă gătită,/ Cu cumplire [moartea] o suceşte,/ De 
viaţă ne lipseşte/ Şi după multe nevoi/ Ne trimite înapoi/ în 
ticălosul pământ,/ Ne aşază în mormânt. /.../ Moartea toate 
stăpâneşte/ Şi peste toate domneşte./ Toate per, să mistuiesc/ Şi 
nu să mai pomenesc". Ş. a. m. d. 

Lumea ca umbră şi vis, viaţa ca o călătorie plină de pri¬ 
mejdii pe mare, moartea care stăpâneşte toţi oamenii: sunt didas- 
calii repetate la nesfârşit, pentru a se întipări în mintea omului, 
ca să nu îndrăgească viaţa aceasta, crezându-se nemuritor. Şi alte 
câteva versuri ne amintesc în mod stăruitor de Slujba înmor¬ 
mântării: „Acela ce nu vrea să crează/ Vie la mormânt să vază/ 
Unde zac nenumăraţi/ De la-nceput [al lumii] îngropaţi/ Şi să-mi 

spue apriat:/ Care au fost cel bogat?/ Care sărac şi lipsit/ în viaţă 
au trăit?/ Care au fost cel urât/ Şi de lume ocărât?/ Care tinăr şi 
frumos?/ Şi care neputincios?/ Au nu-ntr-un chip putrezesc?/ 
Nu-ntr-un chip să mistuiesc?". 

Reproducem mai jos şi troparele din această Slujbă, la care 
ne-am referit: 

„Adusu-mi-am aminte de Prorocul ce strigă: eu sunt 
pământ şi ţărână; şi iarăşi m-am uitat în morminte şi am 
văzut oase goale şi am zis: oare cine este împăratul sau osta¬ 
şul, bogatul sau săracul, dreptul sau păcătosul? [...] 

Ce este viata noastră? Cu adevărat floare si abur si 

9 9 9 

rouă de dimineaţă. Veniţi să vedem lămurit în morminte: 

9 9 

unde este frumuseţea trupului, unde sunt tinereţile? Unde 
sunt ochii şi chipul trupului? Toate s-au veştejit ca iarba, 
toate au pierit. [...] 

Viaţa cea trecătoare [...] este umbră fără fiinţă, vis de 
înşelăciune care se arată ca o nălucă, chin al vieţii pe pă¬ 
mânt. Să fugim departe de tot păcatul lumesc, ca să moş¬ 
tenim cele cereşti. [...] 

Văzând pe mort zăcând, toţi să ne gândim la ceasul din 
urmă, căci omul trece ca fumul pe pământ, ca floarea a în¬ 
florit, ca iarba s-a tăiat, cu pânză se înfăşoară, cu pământ se 
acoperă 287 . [...] 

Veniţi, fraţilor, la groapă să vedem ţărâna şi praful, din 
care am fost zidiţi. Unde mergem acum? Şi ce ne-am făcut? 


287 Eminescu a utilizat acest tropar ca motto al poemului Strigoii. 

Cine este săracul sau bogatul? Cine este stăpânul? Cine este 
slobodul [cel liber]? Au nu sunt toţi ţărână? Frumuseţea 
chipului a putrezit şi toată floarea tinereţilor a veştejit-o 
moartea" 288 . 


Multă vreme, până la Eminescu şi chiar şi după el, poeţii 
vor mai face apel la aceste comparaţii sau măcar la acest tip de 
retorică funebră, îmbinând experienţa personală cu experienţa 
milenară a tradiţiei. 

9 

Mihai Moraru ne comunică unele fapte esenţiale, cu privire 
la poezia semi-populară, care circula mai ales în Transilvania, la 
începutul secolului al XlX-lea, şi care poate fi pusă în relaţie cu 
intenţiile poetice ale lui Aaron: 

/V 

„In versurile quasi-folclorice de la începutul secolului 
al XlX-lea reîntâlnim evocarea tragicei nimicnicii a existen¬ 
tei în termeni similari celor din Viata lumii : «Viermilor sân- 

9 9 

tem mâncare/ pământului îngrăşare...» (vezi ms. B.A.R. 
6007, f. 78 r ), rămânând în urmă numai faptele cele bune. 

Este evident că în versurile de acest tip predomină 
caracterul moralizator. în acelaşi timp este notabil că înlăn¬ 
ţuirea unei serii de topoi proveniţi din omiletică («Acela ce 
nu va să crează/ meargă în mormânt şi vază/ unde zac 
nenumăraţi/ de la-nceput îngropaţi/ şi să-m spuie apriiat/ 
care au fost cel bogat,/ care sărac şi lipsit/ în viiaţă au 
trăit...» sau «Unde e frumuseţea care/ multora face mişca- 

9 ' 9 


288 Molitfelnic, Ed. IBMBOR, Bucureşti, 2002, p. 228, 237-238. 

re?/ Unde easte voinicia,/ unde-i vâlva [faima] şi tăria», 
ibidem) este aplicată decesului unei anumite persoane [...]. 
[Dar] textul a circulat şi datorită interesului său literar. 

De altfel, în ms. B.A.R. 1652 el este urmat de o altă 
cazanie versificată, destinată a fi rostită la îngropăciunea 
unei tinere şi în care, după cugetările cu caracter general 
despre moarte, apare şi un recitativ al celei răposate în floa¬ 
rea tinereţii: «Cum mă vedeţi şi pre mine,/ cea ce-am fost 
tânără-n lume./ Ieri, alaltăieri eram/ ca un tânăr măieran,/ 
eram la faţă voioasă,/ ca o floare prea frumoasă./ Nici floa¬ 
rea, nici verdeaţa/ nu-m întrecea-atunci faţa./ Ca floarea cea 
din ulcea/ oichii miei îm strălucea./ Dar vedeţ lumea ce 
poate,/ dacă moartea strică toate,/ dacă faţa veştejăşte,/ dacă 
limba o opreşte,/ dacă gura o închide,/ dacă vorba o cuprin¬ 
de,/ să-închid oichii cei frumoşi,/ tineri, veseli şi voioşi,/ 
putrezăsc sprâncenele,/ frumoasă ca murele». [...] 

O observaţie cu caracter general privitoare la circulaţia 
versurilor (în special a versurilor la morţi) este că acestea se 
găsesc în mod precumpănitor în manuscrise transilvăne¬ 
ne" 289 . 

întorcându-ne la poemul lui Aaron, înmormântarea la care 
asistă Reporta este cu atât mai tristă cu cât cel mort era un tânăr. 

Bineînţeles, autorul viza, prin această pildă, educarea per¬ 
sonajului său, el însuşi un tânăr bogat, care nu se gândise să se 
interogheze asupra sensului şi finalităţii existenţei umane. 

289 Mihai Moraru, Studii şi texte, voi. I, O carte populară necunoscută: 
Viteazul şi moartea, Ed. Cartea Universitară, Bucureşti, 2005, p. 96-97. 

Periplul acesta în cimitir şi printre morminte se încheie într- 
un mod neaşteptat, printr-un alt episod dramatic, dar totodată 
fantastic. Bătrânul înţelept, însoţitorul eroului acestor întâm¬ 
plări, doreşte să îi ofere acestuia o dovadă irefutabilă a realităţii 
celor citite în epitafuri sau auzite în cântarea cortegiului funerar. 
Aşa încât un nor negru acoperă toate şi un fulger puternic strălu¬ 
ceşte peste cimitir. în urma lui, „după ce înceată volbura şi valul,/ 
Iată ţinti- rimul făcut ca cristalul./ Vedeai prin pământ, cătră 
adâncime/ Ca printr-o fereastră privind spre mulţime./ Morţii 

/V 

câţi era pe rând îngropaţi,/ In gropile sale sta toţi aşezaţi". 

Este foarte interesant că, într-o epocă poetică viitoare. Emil 
Botta îşi imagina ceva asemănător: „pământe, pământe, vere,/ fă- 
te cristalin, şi morţii tăi/ vedea-i-aş ca florile-n văi" ( Dulciule , 
ascunsule din voi. Pe-o gură de rai). 

Diferenţa fată de viziunea lui Botta este aceea că morţii din 

9 9 9 

poemul lui Aaron, contemplaţi prin pământul făcut străveziu, nu 
vor apărea „ca florile-n văi", ci într-o privelişte de o dureroasă şi 
cutremurătoare concreteţe. Dar şi Botta, în alte poezii, nu se fe¬ 
reşte de realitatea crudă a morţii. Şi el poate reactualiza motive 
uitate, într-o poezie modernă: 

Ca firul trandafirului te pleci, 
tinereţe în soartă, 
ca umbra unei umbre te pleci, 
tinereţe moartă. 

9 


(Elegie) 

Motivul pelerinajului la morminte este unul preromantic şi 

/V 

romantic. II regăsim şi în poezia lui Asachi şi Alexandrescu. 
Motivul elegiei sepulcrale 

„poate fi întâlnit la preromanticii secolului al XVIII-lea 

/V 

si chiar la romanticii din secolul următor. In 1722, Thomas 
Parnell publică o elegie noctură [A Night-Piece on Death ], 
Richard Blair tot o elegie: Mormânt (1743). [Aceştia se nu¬ 
mără printre poeţii preromantici cunoscuţi ca The Graveyard 
Poets .] Urmează apoi Meditaţiile printre morminte (1748) de J. 
Harvey, şi Elegie scisă într-un cimitir de ţară (1751), a lui Th. 
Gray. Cea din urmă va fi imitată de Asachi. Cu Legouve (La 
sepulture , 1801), Delille (L'imagination, 1806) şi Ugo Foscolo 
(I sepolcri , 1807), meditaţia pe tema mormintelor depăşeşte 
vechile ei tipare. [...] Lirica noastră romantică împrumută 
însă şi tema tânărului stins în floarea vârstei , cultivată de 
Chenier (La jeune captive) şi Lamartine (Le poete mourant)" 290 . 


Unii dintre autorii citaţi mai sus sunt clerici, ca preotul 
irlandez Thomas Parnell sau abatele Jacques Delille, autor despre 
care Călinescu spune că era nelipsit din bibliotecile boierilor 
români. Am putea afirma, prin urmare, că Vasile Aaron - care 
studiase Teologia şi Dreptul - îşi construieşte poemul pe o temă 
preromantică şi romantică ce fusese deja consistent explorată şi 
exploatată poetic în Apus. 


290 George Sorescu, Gh. Asachi, Ed. Minerva, Bucureşti, 1970, p. 166. 

Vastitatea poemului său, deşi nu este o reuşită stilistică de 
la cap la coadă (poate că autorul ar mai fi lucrat la el, dacă ar mai 
fi trăit), este totuşi cea mai semnificativă realizare în literatura 
română pe această temă. Şi aceasta cu atât mai mult cu cât poetul 
nu a recurs la imitaţii după modele străine, ci la fondul literar 
autohton, din care a preluat motivele şi imaginile poetice pe care 
le-a dezvoltat în versurile sale. 

Mergând mai departe cu analiza poemului său, autorul 
expune viziuni sepulcrale de un macabru grotesc. Reporta are 
parte de vederea unor scene oribile, aproape insuportabile, care 
se petrec în mormintele din pământul acum făcut transparent 
pentru el: contemplă atât rămăşiţele celor morţi de multă vreme, 
cât şi pe ale celor înhumaţi recent. 

Si într-un caz, si în celălalt, Aaron nu face economie de 
detalii care inspiră oroare, dar care sunt puse în slujba moralei, 
pentru că ele au rolul de a demonstra nimicnicia vieţii umane şi 
a lumii materiale şi de a-1 înstrăina pe cititor de vicii şi de aple¬ 
carea spre desfătări contrare principiilor creştine. 

Mormintele vechi erau pline de şoareci, de broaşte râioase 
şi de şerpi care îşi făceau cuibul în tigvele goale: „Sună căpăţâna 
ca o oală spartă./ Vai, ticăloşie! Vai, lume deşartă!/ Aşa ne gri- 
geşti, răpindu-ne moartea!/ Aceasta ni-i starea, norocul şi soar- 
tea!". Cele noi, de asemenea, terifiază pe tânărul privitor şi 
ignorantul, până de curând, al acestei realităţi post-mortem. 

După această aventură care priveşte subteranele, răsună 
din nou refrenul: „.. .toate sunt deşertăciune/ Toate prav, cenuşe, 
toate stricăciune./ Ca iarba răsar, să topesc ca ceara/ Când, aproa¬ 
pe stând, o topeşte para". 

îndemnul în sine, de a privi înăuntru în morminte este unul 
vechi-patristic. Sfinţii Părinţi recomandau adesea vizitarea cimi¬ 
tirelor şi meditaţia lângă morminte, dar şi reflecţia care să co¬ 
boare chiar în interiorul mormintelor si să admire acolo slava 

9 

omenească. Sigur, recomandările acestea îi vizau în primul rând 
pe monahi, dar nici creştinii obişnuiţi nu erau excluşi. Reamintim 
apoftegma Sfântului Vasile cel Mare, care a străbătut veacurile: 
Adevărata filosofie este cugetarea la moarte. 

Tânărul Reporta, călător prin cimitir şi privitor chiar în stră¬ 
fundurile pământului, remarcă, precum Iov odinioară: 

Foarte rău îmi pare că mă văz născut 
Şi cu lapte dulce de maică păscut. 

De nu mă năşteam, nu-mi vedeam perirea. 

Fiindcă atunci îmi lipse simţirea. 

Iar născut fiind, trebuie să mor 
Fiind, ca si alţii, si eu muritor. 

Cunosc unde lumea vrea să mă trimită 
îmi văzui poiata [cămara] mie rânduită. 

Bătrânul însoţitor întregeşte semnificaţiile: „lumea e amă¬ 
gitoare,/ Având tinse multe curse vânătoare". Dintre acestea, 
foarte periculoasă este sumeţia (mândria), pentru că datorită ei 
omul nu mai e capabil să îsi vadă sfârşitul si trăieşte în lume fără 
Dumnezeu. Despre lumea care întinde curse avem de asemenea 
pagini multe în literatura veche, la autorii deja amintiţi. 

După care periplul acesta ia sfârşit şi urmează alte dez¬ 
voltări narative. Peisajul se modifică brusc. Bătrânul declară că: 
„îmi place dumbrava şi cântul", aşa încât cei doi intră în dum¬ 
bravă [pădure], unde este: „frumuseţe nespusă". 

Un vers, în mod neaşteptat, este...simbolist: 

Că, mai înainte cum ploaie căzusă 
Şi ceriul în pripă iar să limpezisă. 

Soarele , căldură ţipând , să ivisă. 


Mă gândesc fără să vreau la Soleil cou coupe al lui Apolli- 
naire, deşi semnificaţia imaginii poetice este contrară. Destul de 
modernă este şi expresia lui Vasile Aaron, surprinzătoare, cum 
spuneam. Autorul a intenţionat probabil să contureze un peisaj 
romantic, un tablou al naturii bogate şi proaspete, încântătoare, 
însă e mai mult descriptiv, prozaic, şi nu reuşeşte întotdeauna să 
preschimbe ceea ce vede în poezie lirică sau în metaforă poetică. 
Se pot totuşi reţine câteva strofe, din ansamblul acestei descrieri 
de natură: 


Cum întră prin ramuri a soarelui raze 
Ca petrile scumpe arborii sclipea. /.../ 
Versul cel frumos de privighetoare 
Şi alor mai multe paseri zburătoare 
Legăna dumbrava şi apele ei. 


/•••/ 



171 


Pe faţa de munte frumoasă făgime, 
Nefiind tăiată cândva din vechime. 

Să ivi cu flori de gir încărcată. 
Veselă priveală şi prea minunată! 

Scoborând printr-însa, să vedea departe 
O luncă frumoasă si netedă foarte. 

9 

Râuri ca cristalul, din munte ieşite, 
îi da umezeală prin ea împărţite. 

Păstrăvii din râuri întrec toată firea. 

Că nu-i pescuia nime, nicăierea; /.../ 

Să mă culc să dorm gios pe iarbă deasă. 
La a unui fag umbră răcoroasă, 

întră [între] răsunarea râurilor iuţi 
Curgând pe supt arbori de vânturi bătuţi. 
Scoborâm supt poala muntelui, târziu. 
Lângă răsuflarea unui rece râu. 


Ultimele versuri l-ar fi putut - eventual - sugestiona pe 
Eminescu: „Respirarea cea de ape îl îmbată, ca şi sara" (Scrisoarea 
IV). Este încă o dovadă că la Eminescu nu e vorba de animism 
sau de panteism, cum încearcă unii să susţină. 

De asemenea, comparaţia sclipirilor vegetale cu pietrele 
scumpe o va utiliza şi Eminescu (nu neapărat inspirat de Aaron). 

Se vede - şi se va vedea şi la paşoptişti - că românii nu au 
încă, până la Eminescu, foarte multă subtilitate în contemplarea 
naturii sau cel puţin nu în transpunerea poetică a acestor prive¬ 
lişti. 

9 

Poetul Reportei din vis ne reprezintă însă o natură romantică: 
sălbatică, ingenuă, pură, nealterată de prezenţa umană. Tabloul 
e format din codri de fag străvechi, paradisiaci, cu râuri reci şi 
limpezi ca cristalul, cu faună şi vegetaţie neatinsă de rosturile 
civilizaţiei. Aceasta era natura cântată de preromantici şi roman¬ 
tici. 

Dacă nu am recunoaşte elementele peisajului autohton, 1- 
am putea confunda cu America neumblată de oameni civilizaţi, 
din Atala si Rene. 

9 

Trilurile privighetorii leagănă pădurea şi apele („dumbrava 
şi apele ei"). E o legănare care ne poartă cumva în afara lumii 
acesteia. Iar Reporta doreşte să adoarmă „între răsunarea râu¬ 
rilor iuţi", ca mai târziu Eminescu: „Astfel ades eu nopţi întregi 
am mas,/ Blând îngânat de-al valurilor glas". 

Toate aceste elemente sunt menite să indice ritmurile unei 
existenţe fericite şi necorupte. Şi, cu adevărat, a te lăsa în voia lor 
înseamnă a dori transgresarea într-o altă viaţă, extenuat de obo¬ 
seala existenţială prezentă. 

Peisajul este, desigur, intenţionat construit în antiteză cu 
elegiile sepulcrale şi contemplaţiile tombale de mai devreme. 
Aaron a imaginat un fel de trecere a lui Reporta din Infern în 
Paradis...însă pe această lume nu e posibil, încă. Paradisul. Dar 
e de dorit pentru cea viitoare. Pădurea e o anticameră simbolică, 
prefigurativă. 

Templul în ruină al zeiţei Fortuna este următorul loc vizitat 
de cele două personaje. Nu doar norocul este instabil, ci chiar 
templul său, căzut în ruină, cunoaşte aşadar...schimbările sorţii. 
E un simbol pus în adâncime/ un mise-en-abîme. 

Deşi templul antic este o paragină, în care zidurile stau să 
se năruie, în mod paradoxal, în interior s-au conservat elemente 
esenţiale, arhitectonice si de cult: 

în fundul capiştei, altar păgânesc: 

Idolii pe dânsul părea că trăiesc! 

Altarul înalt, de petrii cioplite. 

După măiestrie şi rând bun tocmite. 

De marmură şase stâlpi îl ţăpenea 
Si toată frumsetea i o înmulţea. 

5 9 9 

Să cunoştea bine si vatră si locul 

9 9 9 

Pe care la idol jirtfind ardea focul. 

Idolul, Fortuna, din peatră cioplit. 

Atât de bine era nimerit, 
încât săpătoriul [sculptorul] trebui să fie 
Cel mai minunat întru măiestrie. 

Orb fără vedere, redicat pe roată. 

Nestatornicia închipuind toată. /.../ 

Pe altar, de-a stânga, o roată cumplită 
De acelaşi mare săpător cioplită: 

Pe a ei obezi, scaune frumoase 
Asa de cu bun rând să asezase. 

Cât şedea mulţime mare de oameni pre iale. 

Unii având zile bune, alţii rele. 

Câţi sta de-a direapta capu sus ţinea 
Si a lor noroc încet să mărea. 

5 

Cel tocma deasupra era mai mărit. 

Decât ceialalti toti mai fericit. 

9 9 

Cei de partea stângă ţinea capul gios. 

Mergând din noroc la stat ticălos. 

De partea cea stângă, tocma lângă roată, 

A iadului gură să vedea săpată. 

Lumea ticăloasă roata învârteşte 

9 

Si învăluiala tristă săvârseste. 

Că cei de-a direapta în sus să ridică. 

Cei de-a stânga gios, pe rând, în iad pică. 

Ce închipuire poate fi mai vie 
De a lumei mare cu noi tirănie? 

Pe unii ridică, pe alţii scoboară 
Şi pe rând pe toţi îi pune-n comoară [mormânt]. 

Tema norocului ca o roată care se învârte e antică. O reîn¬ 
viase şi Miron Costin, în Viiaţa lumii : „Norocul la un loc nu stă, 
într-un ceas schimbă pasul./ Anii nu potu aduce ce aduce cea- 

sul". Reamintim aprecierea lui D. H. Mazilu: tema norocului 
nestatornic era „cultivată la noi, în descendenţa lui Ioan Chrisos- 
tom, încă de Neagoe Basarab şi ale sale învăţături'' 291 . 

Capiştea aceasta suportă oarecare comparaţie cu templul 
din cetatea Epithimiii, în Istoria ieroglifică a lui Cantemir, în ceea 
ce priveşte realismul sculpturilor sau înfăţişarea idolului 292 . 
Oarbă era şi boazda [zeiţa/ idolul] Pleonaxis, la Cantemir, ţinând o 
cumpănă şi având gura tartarului/ iadului deschisă dedesubt: 

Unde în mijlocul capiştii, boadza Pleonexis 
într-un scaun de foc şedea, 
supt a căruia picioare un coptoraş de aramă 
plin de jeratic aprins a fi să videa. 

Iară din giur împregiur 
făclii de tot feliul de materie ardzătoare 
cu mare pară, vârtos ardea. /.../ 

Cu ochii închişi şi cu ureche plecată, 
ca [şi] când ce în poale i s-ar pune să nu vadă, 
iară ce materie ar fi carea s-ar pune 
audzind să înţăleagă. 


291 Dan Horia Mazilu, Recitind literatura română veche, voi. II, Ed. Uni¬ 
versităţii din Bucureşti, 1998, p. 96. 

292 Se pot revedea pasajele din Istoria ieroglifică aici: 
https://www.teologiepentruazi.ro/2012/09/19/istoria-ieroglifica-in- 

versuri-11/. 



176 


în mâna dreaptă cumpănă ţinea, 
în carea de o parte, în locul dramului, 
piatra ce-i dzic ahortatos 
şi anevsplahnos 

(căci piatra aceia doaâ numere are) 
pusese, iară de altă parte, 
chipul a toată lumea pus a fi să părea. 

însă cumpăna din dreapta la pământ atârna, 
iară cumpăna din stânga ca pana în aer giuca 
(că unde nesaţiul stăpâneşte, 
acolo toată lumea decât bobiţa strugu[re]lui 
mai mică ieste). 

Iară în mâna stângă ţinea 
o leică, a căriia ţievie până gios, 
la picioarele scaunului agiungea 
şi deasupra cuptoraşului celui de aramă 
într-o gaură ce avea 
să sprijieniia. 

Deci, pre cât socoteala mea 
agiungea, 

prin leică printr-aceia 
toate celea ce să punea 
trecea 

şi în cuptoraşul cel de aramă să topiia, 
deciia în pară aprindzându-să 

scaunul în carele boadza şedea 

9 

să făcea. /.../ 

Că pre cât puteam cunoaşte, 
supt fundul coptoraşului gura Tartarului era, 
şi din fundurile pământului 
focul nestins în fundul coptoraşului loviia, 
de unde atâta putere de fierbinţeală şi de văpaie 
ca pre o cahlă [coş] izbucniia 293 . 

Subliniem aceste similitudini nu neapărat pentru a sugera o 
filiaţie literară - deocamdată imposibil de dovedit -, ci pentru a 
pune în lumină o înrudire de mentalitate şi de viziune. Care tot 
în tradiţie se înscrie. învăţătura morală a poemului lui Aaron este 
aceea că până şi păgânii înţelegeau foarte bine natura labilă a 
norocului şi că ştiau să reprezinte foarte bine patimile umane. 

/V 

In sens creştin: „Dumnezeu ţ-au dat. El poate să-ţi iaie/ Şi 
cele ce ai într-un ceas să piaie. /.../ Ai văzut cum lumea cu omul 
să giocă/ Şi cum îl aruncă de sus în bolboacă 294 ? /.../ Fugi cu 
fericirea ta, om ticăloase!/ Că toate oricâte ai sunt putregăioase,/ 
Să uscă ca iarba, p[i]er ca o nălucă,/ P[i]erirea de iale lesne să apu- 
ca! . 

De asemenea, omul avar, lacom „e rob la avere, averea îl 
poartă/ Cum poartă pisica o pasăre moartă. /.../ Scumpul e ca 
porcul, care cât trăieşte/ Răpune şi strică şi nu foloseşte". 

293 Dimitrie Cantemir, Istoria ieroglifică, ed. cit., p. 136. 

294 Bolboacă, bulboacă sau bulboană = vâltoare (termen utilizat foarte 
mult de Dosoftei), vârtej de apă, care se formează acolo unde e apa adâncă. 

Cel bogat şi zgârcit moare şi lasă altora cele ale sale, iar 
pentru sine numai un nume rău şi urât de ceilalţi. 

Aaron aminteşte pilda împăratului roman Titus, care era 
foarte milostiv, şi conchide: „De s-ar redica acuma păgânii,/ Ne- 
ar ţinea pre noi mai răi decât câinii". 

Subiectul îi permite autorului un discurs moral destul de 
lung şi diatribe împotriva rapacităţii şi a lipsei de compasiune 
pentru semenul aflat în suferinţă, luări de poziţie care ne amin¬ 
tesc de cazanii şi didahii - de omiliile ortodoxe, în speţă - dar şi 
de literatura clasică franceză. Totodată, autorul făcuse studii teo¬ 
logice şi era un spirit religios. 

Faţă de cel căzut în nenorocire, creştinul de azi se poartă ca 
„un tiran plin de bucurie/ Când vede pe altul în ticăloşie/ înotând 
în apă, mai sorbit de undă/ Şi în loc să-l scoaţă mai tare-1 cu¬ 
fundă". 

Comparaţia metaforică ni se pare inspirată din Psaltirea în 
versuri lui Dosoftei, unde „vivorul apei", „genunea cea largă" 
sau „smârcul" (vâltoarea), „unda mării" îşi deschid buza şi soar¬ 
be pe cel aflat în nevoie, dacă nu se roagă la Dumnezeu pentru 
izbăvire (Ps. 68, 35-50). Totodată, Dosoftei se ruga ca pe cei răi: 
„Să-i agiungă undă cu urgie" (Ps. 68, 82). 

Aceeaşi influentă a lui Dosoftei se vede si câteva versuri mai 

9 9 9 

departe, în cadrul altui discurs religios şi moral, în care bătrânul 
susţine o învăţătură psalmică (biblică), aceea că Dumnezeu poar¬ 
tă grija zilei: 


Că Acela ce astăzi nu ne părăsi. 
Acela şi mâne de noi va griji. 

De mult pentru noi au rânduit toate. 
Ca un Stăpân care, oricâte vrea, poate. 


La Dosoftei: „Că Dumnezeu toate/ Câte va, le poate" (Ps. 47, 
49-50). 

Urmează o poveste cam lungă şi presărată de amănunte 
prisositoare, în opinia noastră, despre prinderea păstrăvilor de 
către Reporta şi cina sănătoasă a celor doi. Autorul încearcă, cu 
puţin succes, să fie liric şi să înfăţişeze momentul înserării, dar e 
mai mult clasic decât romantic în descrierea sa. 

Redăm câteva versuri din descrierea sa poetică, care ni s-au 
părut mai sugestive: 

Soarele, cum tare spre apus pâşisă 
Şi zvârlind căldură gios să pogorâsă. 

Umbrele din fagi pre lunci să tinsese 
Şi mai toată faţa lor o cuprinsese. /.../ 

Gios pe lunci, pe unde raza cea de soare 
Mai strălucea încă, sta tot atisoare. 

Pe flori şi pe iarbă, de păiangini tinse /.../ 

Unele din ierburi, fiind bătrânite, 
îşi lepăda gios florile smolite. 

Le zbura pe lunci puţintică boare. 

Cele verzi umplea câmpul de mirare. 

Şi cu cât mai gios soarele mergea. 

Cu atâta umbra mai tare creştea. 

9 

Aaron are mai puţin talent şi mai puţină înfiorare (prero¬ 
mantică decât paşoptiştii. Dar nici aceia nu vor ajunge cu mult 
mai departe, din punct de vedere literar, faţă de acest tip de 
versificare a unui peisaj. Romantică este şi atenţia acordată 
trilurilor din miez de noapte ale privighetorii - după ce perso¬ 
najele trec printr-o furtună teribilă - : 

Veni miezul nopţii şi privighetoarea. 

După obicei îşi porni cântarea. 

O auzeam bine şi totuş[i] durmeam 
Si ca în nescare visuri o vedeam. 

9 

Părea că o văz în aripi lovind 
Şi, ciocul căscând, în ram chiuind. 

Răsuna dumbrava de a ei cântare. 

Fiindcă era o linişte mare 

9 

Şi de toate părţi afundă tăcere. 

Revărsa un sunet dulce ca de miere. 

Aşa petrecui durmind noaptea toată. 

Noapte mai nainte nemaiarătată. 

Deşi, la trezirea lui Reporta, poetul pomeneşte şi despre cio¬ 
cârlie şi mierlă, totuşi nu mai recurge la notaţia poetică a im- 

/V 

presiilor sale. In literatura romantică, celebră este Odă la o 
privighetoare , a lui John Keats, despre care vom vorbi mai jos, 
observând că şi paşoptiştii noştri au fost fermecaţi de viersul 
privighetorii şi al ciocârliei. 

Deşi rafinamentul poetic al lui Aaron este încă departe de 
cel al unor poeţi ca Keats sau Shelley, observăm totuşi că acesta 
a intuit bine anumite elemente care ţin de profunzimea con¬ 
templaţiei romantice: adâncul nopţii şi tăcerea adâncă, cântarea 
ireal de dulce răsunând în această linişte aproape metafizică, vi¬ 
sarea care este un element sugestiv pentru extaz, pentru reve¬ 
laţie, pentru ieşirea din perimetrul acestei lumi. 

Atât Odă la o privighetoare , a lui Keats, cât şi Odă la o ciocârlie , 
a lui Shelley, au fost scrise în acelaşi an 1819. în ambele, privighe¬ 
toarea şi, respectiv, ciocârlia reprezintă o deghizare a poetului, 
un simbol al sublimului şi al cântecului poetic care traversează 

/V 

lumea, caută transcenderea ei. Insă e puţin probabil ca Aaron să 
fi avut cunoştinţă de ele. Aşa încât, deşi realizarea poetică lasă de 
dorit, intuiţia sa este totuşi de remarcat. 

Am putea oare să considerăm că impresiile atribuite tână¬ 
rului Reporta, percepute într-o stare de semitrezie/ semivisare, 
reprezintă totuşi un episod liric care intenţionează să sugereze 
dorul transcendenţei? Din păcate, poemul rămânând neterminat, 
nu putem şti ce surprize ne rezerva Aaron. 

Un alt peisaj ne întâmpină la răsăritul soarelui, care uneşte 
melancolia romantică generată de contemplarea ruinelor şi cu¬ 
getarea veche românească pe temele ubi sunt? şi deşertăciunea 
deşertăciunilor : 

9 



182 


Numai deodată despre [dinspre] răsărit 
Nici prinzând de veste, ceriul să roşeşte. 
Raza cea de soare încet să iveşte. 

9 

Peste vârv de munte, cu totul departe. 
Trecând prin ruptura unui zid vechi foarte. 
Lovea pe deasupra noastră în făgime. 

Păsările mici, prin ramuri mulţime. 
Atinse de rază proaspetă de soare. 
Desfăta dumbrava cu a sa cântare. 

Zidul acel rupt departe ivit 
Pe un vârv de munte înalt şi cumplit. 
Era rămăşiţă de veche cetate. 

9 9 

Zidurile ei, prăvălite toate. 

Numai poarta încă mai sta redicată 
Si aceasta încă numai aninată. - 

9 

Ci trecând printr-însa raza cea de soare. 
Să părea cu totul tristă arătare. 

Soarele frumos cetatea zdrobită 
Făcându-mi-o mie mai întâi ivită. 

Mă prinsă o geale [jale] de a noastră soarte. 
Cu tot ticăloasă şi fragetă foarte. 

Gândeam întru mine cu ce sudori crunte 
Să va fi zidit pe vârvul de munte! 

Cei ce au zidit-o periră curând. 

Ci, iată, şi dânsa să strică pe rând. 

Aşa per cu vreme, fiind peritoare, 
[Toate] Peste câte trece luciiosul soare. 


Este de luat aminte, credem, cu multă atenţie, la astfel de 
tentative literare intermediare, în literatura noastră, care sunt în 
măsură să ne explice metamorfozele suferite de curentul roman¬ 
tic atunci când a pătruns pe teritoriul românesc, dominat de 
viziunea sa existenţială proprie, de teme şi concepţii care au fost 
dezvoltate veacuri de-a rândul. 

Peisajul înfăţişat prezintă multe elemente specific roman¬ 
tice: relieful muntos şi abrupt, prăpăstios („vârv de munte înalt 
şi cumplit"), ruinele cetăţii vechi, impresia puternică provocată 
de contemplarea unificată a naturii aspre şi a ruinelor dezolante, 
reflecţia deopotrivă lucidă, dezabuzată şi melancolică asupra 
istoriei şi a condiţiei umane. Observăm că poetul iubeşte să 
construiască antiteze: natura splendidă/ edenică (păsările care 
desfată dumbrava şi „raza proaspetă de soare") versus cetatea în 
ruină, simbol al iluziilor umane care sfârsesc cu moartea. 

7 9 

Ceea ce posedă Aaron în acest pasaj este genialitatea suges¬ 
tiei unei drame de tip shakespearian, proiectată asupra destinu- 

/V 

lui uman în general şi nu doar a unui personaj. In comparaţie cu 
tablourile romantice, meditaţia aaroniană nu se produce într-un 

moment al apusului de soare, al înserării contigue cu eva¬ 
nescenţa lumii. Contemplarea romantică a ruinelor se făcea...în 
penumbră 295 : 



în poemul lui Aaron, într-un mod surprinzător, con¬ 
templarea ruinelor şi reflecţia au loc la crăpatul zorilor şi în 
lumina veselă a dimineţii. în „raza proaspătă de soare", ruinele 
cetăţii zdrobite sub apăsarea timpului sunt o „tristă arătare" (o 
imagine remarcabilă) - aproape o fantomă shakespeariană. Prin 
poarta cetăţii, care stă să se prăbuşească, intră raza strălucitoare 
a dimineţii. 

9 

Raza proaspătă e singurul pasager - ca un cavaler fanto¬ 
matic - prin monumentul zidit de oameni spre a îmbăta vani¬ 
tatea lor, apetitul lor pentru grandoare. (Să notăm că versurile lui 
Aaron sunt anterioare poemului Umbra lui Mircea. La Cozia , al lui 
Gr. Alecsandrescu.) 

295 Sursa imaginii: 

http://commons.wikimedia.Org/wiki/F ile: Joseph_W right_- 
_Lake_with_C astle_on_a_Hill. jpg. 

Autorul a premeditat fără îndoială efectul şi îi recunoaştem 
meritul. 

Raza aceasta am întâlnit-o la Dosoftei şi o vom regăsi la 
Eminescu, în Scrisoarea 1, chiar cu aceeaşi dublă semnificaţie pe 
care o are şi aici: de imagine spectrală, de realitate aproape 
fictivă, ireal de scurtă şi nebuloasă („Precum pulberea se joacă în 
imperiul unei raze" (Scrisoarea I)) şi, totodată, pe aceea contrară, 
de trimis inefabil al Divinităţii, de simbol a ceea ce rămâne/ per¬ 
sistă când toate pier („Deopotrivă-i stăpâneşte raza ta şi geniul 
morţii" (Scrisoarea I)). 

Toate lucrurile acestei existenţe sunt fantomatice, ago¬ 
nizante - sunt năluciri, cum afirmă Scriptura - toate „p[i]er cu 
vreme, fiind p[i]eritoare,/ [Cele] Peste câte trece luciiosul soare". 

Acest soare care luceşte indescriptibil, apoteotic peste ruina 
tuturor lucrurilor sensibile, ca şi peste năruirea visurilor umane 
hegemonice, este, aici la Aaron, ca şi la Dosoftei şi Eminescu (în 
poezia căruia luna preia potenţele simbolice solare) - şi ca în 
toată literatura noastră veche - acel Soare care a zidit lumea si 

9 

care Singur are veşnicia: Dumnezeu. 

Perspectiva aceasta, dominată de motive în vogă ale ro¬ 
mantismului apusean, este totuşi restructurată după o gândire 
specific românească şi răsăriteană, ortodoxă. Cu alte cuvinte, 
romantismul este totuşi adaptat unei tradiţii de gândire, este 
însuşit în măsura în care sprijină dezvoltarea noastră literară, dar 
si satisface o hermeneutică tradiţională. 

9 9 

Aceasta este a treia reprezentare a ruinelor în poemul lui 
Aaron. Să fie fără nicio semnificaţie? 

9 

Periplul lui Reporta cuprinde, aşadar, în afară de cimitir şi 
monumente funerare, contemplarea unor „rămăşiţe"/ schelete 
arhitectonice („rămăşiţă de veche cetate"). Rămăşiţele umane si 
rămăşiţele visurilor umane (Eminescu: „sunt gândiri arhitec¬ 
tonici de-o grozavă măreţie" (Egipetul, Memento mori)) cunosc, 
prin urmare, aceeaşi soartă. Aşa încât, deşi poemul pare lung, iar 
autorul său lasă uneori senzaţia pierderii în detalii nesem¬ 
nificative, iată că ansamblul capătă, treptat, unitate. 

Naraţiunea nu este totuşi prolixă, întregul acestor povestiri 
însumate tinzând să conducă la aceeaşi concluzie a vanităţii, care 
se infiltrează şi erodează întreaga construcţie a celor materiale, 
contingente. Era concluzia psalmilor versificaţi ai lui Dosoftei, a 
poemului Viiaţa lumii al lui Costin, a Divanului lui Cantemir (nu 
mai vorbesc de retorica religioasă) şi a încă multor altor creaţii 
ulterioare, de mai scurtă întindere. 

Vasile Aaron utilizează cât se poate de conştient atât ele¬ 
mentele novatoare, cât si tradiţia de care, ca si Budai-Deleanu, nu 

'55 '5 ' 

vrea să se îndepărteze în mod fundamental, ci în care, dimpo¬ 
trivă, vrea să se înscrie. 

Fragmentul/ episodul următor din poem ne prilejuieşte o 
nouă alăturare de epopeea lui Budai-Deleanu, pentru că intro¬ 
duce elemente de basm. Fantastică şi chiar neaşteptată este pre¬ 
zenţa balaurului („şarpele cel mare, groaznic şi cumplit"), care 
îşi avea sălaşul în apropierea vechiului templu păgân, într-un loc 
sălbatic, cu o peşteră mare şi un lac adânc. Totodată, naraţiunea 
se ramifică şi intră în scenă un nou personaj, alt tânăr, „voinic 
călare, armat foarte bine". Acesta îi avertizează de pericolul care 
îi paşte, acela de a fi devoraţi de şarpele uriaş. 

Din fericire, ei găsesc balaurul („lung ca de cinci stângini" 
[stânjeni] 296 ) mort, trăsnit de fulgerele provocate de furtuna din 
noaptea trecută, care atât de mult îl înspăimântaseră pe Reporta. 

înfăţişarea lui e bine de reprodus: „Capul lui era cât un cap 
de bou./ Un ochi mai cumplit şi decât un ou,/ Pestriţ ca ghiocul, 
din ochi ieşea foc,/ Pe cap ca o stea pe câte un loc./ Limba toată 
cruntă, trei rânduri de dinţi / .../ Ascuţiţi ca acul şi mari ca de porc 
/.../ Pe spinare solzi vineţi ca pe peşti"... 

Credem că utilizarea acestor elemente, care tin de cultura 
populară, reprezintă tot o influenţă (pre)romantică, la fel ca şi în 
cazul lui Budai-Deleanu. Este de reţinut comparaţia prin care 
poetul încearcă să stabilească culoarea neobişnuită a ochiului 
acestui şarpe de poveste: „pestriţ ca ghiocul" 297 . Descrierea este 
fabuloasă, iar aluzia la ghioc - ca şi vecinătatea templului antic/ 
păgân - nu este întâmplătoare, poetul încercând să circumscrie 
evenimentul într-o secvenţă bine definită, presărând indicatori 
semantici în context. Ne lămurim însă curând că predominant 
este tot interesul retoric şi că peripeţiile/ naraţiunile nu servesc, 
în cele din urmă, decât unui epilog etic-religios. 


296 Stânjen = unitate de măsură pentru lungime, folosită înaintea 
introducerii sistemului metric, care a variat, după epocă şi regiune, de la 
1, 96 m la 2, 23 m. 

Prin urmare, şarpele/ balaurul închipuit de Aaron avea vreo 10 metri 
lungime. 

297 Prin ghioc se denumeşte albăstreaua, dar şi cochilia unei anumite 
specii de melci, cu ajutorul căreia se făceau ghicitori de către vrăjitoare, de 
unde expresia: a da cu ghiocul sau a căuta în ghioc. 

Comparaţia lui Aaron se referă la cochilia melcului. 

Bătrânul însoţitor al lui Reporta găseşte prilejul de a extrage 
o învăţătură din toate cele petrecute sau cugetate de acesta în 
ultima vreme, discurs care poate să stea foarte bine lângă pagini 
asemănătoare ca mesaj din învăţăturile lui Neagoe Basarab sau din 
Divanul lui Cantemir: 

Te mirai, Reporto, pe drept mai nainte 
Văzând că răsare soarele fierbinte. 

Gândeai la frumseţa cea nepreţuită 
Lui de Făcătoriul lumei dăruită. 

Cu adevărat, cel ce cumpăneşte 
Pe drept câte sunt şi bine gândeşte. 

Nu poate să ţie limba neclătită 298 . 

Lăudând mărirea cea nemărginită [a lui Dumnezeu], 

Cu ce rânduială bună făcu toate. 

Mintea noastră nice a gândi nu poate. 

Şi cum le-au făcut El înţălepţeşte, 

/V 

Intr-acelaşi chip de toate grigeşte [îngrijeşte]. 

Ai pornit de-acasă cu soţii [însoţitori] pe cale. 

Unde sunt acuma soţiile tale? 

9 

De ei te-ai perdut, m-ai aflat pe mine, 

298 Cu sensul: nu poate să nu-şi mişte limba spre lauda lui Dum¬ 
nezeu. Este un mod de exprimare foarte vechi, conservat în limbajul 
religios. 

Carele te port şi umblu cu tine. 
Te învăţ vârtutea şi fapta cea bună. 
Prin care te poţi scăpa de furtună. 

/.../ 


Ci Tatăl ceresc. Carele grigeşte 
Şi pre ale Sale nu le părăseşte, 

/V 

In ce chip de toate, grigi şi de noi 
Şi ne apără din câte nevoi. 

Iată, ne aflăm sănătoşi, întregi. 

Ocolind departe a Satanei mregi [mreji/ mreje]. 
Şarpele cel mare îl vedem zdrobit 
într-un chip de nime[ni] văzut şi gândit. 


Şi iată cum întâmplarea reală se transformă în parabolă. 
Este un procedeu care este aplicat adesea de Sfinţii Părinţi textu¬ 
lui biblic sau chiar evenimentelor istorice mai recente. 

Realitatea este astfel interpretată ca text, personajele şi 
întâmplările căpătând valoare de simbol/ semnificaţie alegorică. 
Totul în această lume este text si cele ce sunt în lume sunt consi- 

9 

derate litere sau cuvinte care exprimă o a doua realitate (mai 
nuanţată şi mai profundă) şi care indică prezenţa necurmată a 
proniei dumnezeieşti. 

Dumnezeu este Cel ce scrie neîncetat semne/ litere/ cuvinte 
în faţa ochilor noştri, pe foaia tuturor lucrurilor, fiinţelor sau 

evenimentelor de care ne ciocnim. Această scriere este inepui¬ 
zabilă, iar Dumnezeu ne vorbeşte cu semne pe care le cunoaştem, 
pe care le putem descifra. Adică pe măsura conştiinţei fiecăruia, 
numai să fie curată si trează. 

9 

Credem că putem sesiza o interferenţă cu basmul şi în întâl¬ 
nirea lui Reporta cu un confrate, tânărul vânător care îi averti¬ 
zase în privinţa balaurului care sălăşluia în acele părţi. Acesta are 
un nume la fel de alegoric (şi, totodată, la fel de neobişnuit): Pilda 
bunătăţii. Onomastica întrebuinţată de Aaron este aşadar pur... 
retorică. Aceste reuniuni ale unor voinici, care se înfrăţesc si se 

7 9 9 

decid spre fapte mari se întâlnesc în basmele noastre. 

Prin urmare, pe urmele lui Dosoftei şi Budai-Deleanu (deşi 
opera celui din urmă probabil că nu îi era cunoscută) şi anun- 
ţându-i pe paşoptişti, Vasile Aaron recurge la procedeul - de 
largă utilizare în literatura noastră -, al autohtonizării unor teme 
şi concepte literare. Mixând motive romantice cu altele de veche 
tradiţie românească, cultă şi populară, autorul apelează, de fapt, 
la un procedeu în esenţă romantic. îi poate fi imputată autorului 
ţinuta stilistică - perfectibilă - a versurilor sale, dar considerăm 
că poemul a fost pe nedrept ignorat de critica noastră până acum. 

El are multe să ne spună despre receptarea romantismului 
în literatura română, în pragul epocii paşoptiste, receptare care 
are, de altfel, prestigioşi precursori în Dimitrie Cantemir şi Bu¬ 
dai-Deleanu 299 . 

299 A se vedea Gianina Maria-Cristina Picioruş, Posteritatea literară a 
lui Dimitrie Cantemir, 

https://www.teologiepentruazi.ro/2013/02/17/posteritatea-literara- 

a-lui-dimitrie-cantemir-1/. 

Din păcate, percepţia generală este că romantismul începe 
la noi cu Asachi în Moldova, respectiv cu Cârlova şi Heliade în 
Tara Românească. 

3 

Şi, deşi Asachi, în Moldova, o ia puţin înaintea lui Cârlova 
şi Heliade, să nu uităm însă că o activitate semnificativă în pro¬ 
cesul de introducere a ideilor şi a tonalităţii poetice romantice o 
au în Tara Românească Ioan Cantacuzino si Iancu Văcărescu 

5 9 

(.Primăvara amorului), ultimul considerat de contemporanii săi - 
şi pe drept - părintele poeziei române moderne (aşa cum i-au şi 
scris pe mormânt). 

Costache Conachi nu a reprezentat, pentru Moldova, o per¬ 
sonalitate promotoare a noului gust de poezie, romantică, deşi, 
privind din perspectiva noastră, a celor de azi, el poate fi consi¬ 
derat „părintele găsit al poeziei româneşti", aşa cum îl identifică 
Mihai Zamfir: „cel dintâi veritabil poet al nostru de epocă mo¬ 
dernă" 300 . Zamfir aduce în discuţie şi argumentul succesului 
nebun la public al poeziei lui Conachi: „De la prietenii şi cunos¬ 
cuţii poetului la lăutari şi la rapsozi ocazionali, de la poeţii con¬ 
temporani lui la îndrăgostiţii de poezie" 301 , lumea din Prin¬ 
cipate i-a apreciat versurile. Nu ne-am baza însă pe un asemenea 
argument pentru a stabili capacitatea unui poet de a avea descen¬ 
denţi în plan literar şi de a inaugura o tradiţie. 

https://www.teologiepentruazi.ro/2013/02/18/posteritatea-literara- 

a-lui-dimitrie-cantemir-2/. 

3°° Mihai Zamfir, Scurtă istorie. Panorama alternativă a literaturii ro¬ 
mâne, voi. I, Ed. Cartea Românească & Polirom, Bucureşti şi Iaşi, 2011, p. 
29 s. u. 

9 

301 Idem, p. 35. 

Aşa, putem aminti că, despre scrierile lui Vasile Aaron, 

„G. Bariţ afirma, în acest sens, următoarele: «Mii de 
români începură să înveţe carte numai ca să poată ceti, pe 
lângă [Alexandria populară], încă şi versurile lui Aaron. 
Această lectură a rămas până în ziua de astăzi una din cele 
mai căutate şi mai plăcute la poporul nostru [...]». 

La rândul său, un alt cercetător al poetului, G. Sion, 
afirma: «într-adevăr mi s-a întâmplat a vedea într-o librărie 
din Timişoara, venind nişte ciobani şi cumpărând cărticele 
din acestea în mare număr. îi întrebai ce face cu aceste cărti¬ 
cele şi-mi răspunseră că lectura acestor cărţi este singura 
distracţiune a păstorilor de munte, că cumpără mai multe, 
fiindcă are mulţi tovarăşi care doresc să aibă această resursă 

9 9 

de petrecere»" 302 . 

Popularitatea versurilor aaroniene rivaliza cu Alexandria şi 
ajungea până în creierii munţilor... 

Mihai Zamfir are, desigur, şi alte argumente, dar nu mi se 
pare niciunul suficient de puternic pentru a-1 considera pe 
Conachi „cel dintâi veritabil poet al nostru de epocă modernă", 
care trece „pragul inaugural al noii poezii româneşti de factură 

/V 

decis europeană" 303 . întâietatea aceasta ni se pare foarte discu¬ 
tabilă. Conachi are merite evidente, dar, aşa cum am precizat mai 
sus (când am vorbit despre Conachi), nu văd tradiţia pe care a 

302 Mircea Popa, De la Iluminism la Paşoptism, op. cit., p. 74. 

303 Mihai Zamfir, Scurtă istorie. Panorama alternativă a literaturii 
române, voi. I, op. cit., p. 29. 

născut-o imediat Conachi şi nici Mihai Zamfir nu o vede (cum de 
asemenea am arătat anterior). Iar, pe de altă parte, dacă tradiţia 
poetică se măsoară la noi cu sincope de cel puţin un secol, de ce 
lui Dosoftei si Costin li se refuză sistematic recunoaşterea rolului 

9 9 

pe care l-au jucat în formarea tradiţiei poetice româneşti? 

Revenind la poemul Reporta din vis , acesta împărtăşeşte 
soarta ingrată a multor producţii de seamă româneşti, rămânând 
multă vreme în manuscris. însă el este un exemplu elocvent (şi, 
totodată, activitatea literară a lui Aaron şi Ioan Barac, per ansam¬ 
blu), reprezentativ mai ales pentru Transilvania, al metamor¬ 
fozelor care se produceau în societatea românească, în rândul 
cărturarilor, al felului în care va fi receptată atmosfera romantică, 
în perioada paşoptistă, şi tradusă în poezie românească. 

întorcându-ne deci la poem, tânărul numit Pilda bunătăţii se 
miră de.. .numele celuilalt: Reporta din vis. Un artificiu cam fad... 

Eroii îşi continuă împreună drumul intenţionat spre munte, 
bucurându-se de întâlnire. Făcând un popas („Aerul fiind proas- 
pet, lin şi bun,/ Odihnim la umbră deasă de alun"), lucrătorii la 
câmp, care strângeau fânul în clăi, le dau de ştire că s-au înmulţit 
lupii, care pradă turmele păstorilor. Desigur, se iveşte astfel 
prilejul aşteptat de cei doi vânători, pentru a se face de folos. 

Segmente întregi din această relatare reprezintă o...proză 
realistă în versuri. Deranjează şi numărul mare de regionalisme 
şi registrul cam popular/ vulgar al exprimării - probabil inten¬ 
ţionat -, prea puţin stilizat. 

Sigur, putem discuta despre posibila verosimilitate pe care 
şi-ar fi putut-o propune autorul sau despre recuperarea palie¬ 
rului popular al limbii şi chiar al traiectului narativ. Aşa încât 

opţiunile sale ne apar amendabile sau nu, în funcţie de pers¬ 
pectiva din care sunt înţelese. 

De asemenea, se poate bănui, din partea autorului, intenţia 
de a împărtăşi, de a lăsa urmaşilor nu numai o poezie epică, ci şi 
informaţii bogate de altă natură: sociologică, geografică, cinege¬ 
tică etc. Astfel, ceea urmează, consemnând călătoria şi episoadele 
de vânătoare, conţin multe asemenea amănunte, care ies din 
sfera interesului pur literar sau care ar fi apreciate într-un roman 
realist sau zolist. 

Combinaţia aceasta insolită de practici literare pare greu de 

/V 

omologat. Insă - cu mai mult talent poetic, e adevărat - la fel de 
insolită şi de greu definibilă este şi Ţiganiada. Câte o insulă de 
poezie însă tot se mai arată în această avalanşă epică: 

Grăind noi pe cale de toate cu dor. 

Să ivi brădetul verde ca un nor. 

Să ivi departe verde-ntunecat. 

Ca un nor spre ploaie groaznică plecat. 

Reporta îşi regăseşte alaiul cu care plecase la vânătoare, de 
care se rătăcise - ceea ce îi prilejuise întâlnirea cu bătrânul 
înţelept, pelerinajul la morminte şi celelalte aventuri -, dar lasă 
explicaţiile pentru o viitoare consemnare în scris, literară: 

După ce prin peşteri de munţi vom pătrunde. 

Prin culmile lor, prin văii, prin brădeţe. 

Si vom răsturna coarnele sumete 

5 9 

A iuţilor cerbi şi vom prinde câte 

Căprioare sunt prin iale vârâte 
Şi vom goni toţi urşii verşinaţi 
Şi câţi lupi să află pe [a]ici veninaţi, 

întorcând casă toate le voi scrie. 

Oricâte păţii lumea să le ştie. 

Chipul rătăcirei şi a mea umblare. 

Ca cei viitori, cetind cu mirare. 

Cât de puţintel încă să gândească 
De cele ce poate soarta omenească. 

E dezvăluită de fapt intenţia autorului (finalitatea morală a 
poemului) prin intermediul...naratorului-personaj (a persona¬ 
jului reflector). Intrăm pe un făgaş critic mai neobişnuit decât 
cărările întortocheate prin munţi ale vânătorilor în căutare de 
cerbi şi lupi. Ni se pare, de altfel, că vânătoarea şi vânatul nu au 
aceeaşi valenţă parabolică, ca şi povestirile anterioare, au valoare 
de pildă. 

Vânarea ursului, după ce este relatată cu exces de amă¬ 
nunte, se transformă aşadar într-o fabulă, în poveste cu tâlc: 

Să împlini zisa celuia ce zice 
Că de multe ori cel ce cearcă price. 

Pere, în nevoe căzut, ticălosul. 

Câştigând pe drept plata şi folosul. 

Cu care tu ai măsurat. 

Cu aceia tie încă ti s-au dat. 

3 3 

Ursul, ucigând cumplit dobitocul, 

/V 

îşi găsi şi el plata şi norocul. 

Comentariul aforistic ne este deja cunoscut. Dacă n-ar fi 
vorba (totuşi) de poezie, am putea face o paralelă cu proza lui 
Slavici si cu sentinţele sale morale. însă, înaintea lui Slavici, 
Costin si Neculce erau la fel de sententiosi. 

5 9 9 

Urmează alte câteva aventuri cinegetice, în acelaşi stil 
narate şi cam lungi, încât pot lăsa la un moment dat impresia că 

/V 

autorul a renunţat la proiectul său iniţial. In mijlocul evenimen¬ 
telor în derulare, însă, se întâmplă ceva neaşteptat: Reporta se 
trezeşte din nou singur cu bătrânul, într-un loc neştiut şi fără 
compania tovarăşilor de vânătoare: 

A doaua zi, foarte des [dis] de dimineaţă. 

Mă trezesc, ca unul din morţi înviat. 

De câte avui toate despoiat. 

Mă aflu-ntr-un câmp frumos, neştiut. 

Neumblat si mie nemaicunoscut. 

9 

Singurele bătrânul durmind lângă mine... 

Bătrânul îl linişteşte: 

9 5 

Dumnezeu de toţi, fătul meu, grigeşte. 

Cel Atotputernic şi milos Părinte 
Ne va agiuta, de ici înainte. 

De vom isprăvi cursul pentru care 

E orânduită această umblare /.../ 

Lacu şi câmpia, de nu-ţi sunt ştiute. 

Mie amândouă îmi sunt cunoscute. /.../ 

Această câmpie se cheamă Ispită 
Şi spre-nvăţătură e orânduită. 

Lesne să înşală cel ce nu grigeşte 
Şi povăţuirea Firei părăseşte. 

Oamenii cei tineri şi necopţi la minte 
Lesne să însală ori de ce cuvinte. 

Precum mai de-aproape mâne vei cunoaşte 
Şi minte cu pildă vie îţi vei paşte. 

Găteste-te bine si cearcă temeiul, 

Stăi pe lângă dânsul mai vângios ca cleiul. 

Fără fundament nimic să nu crezi. 

Ca nu fără veste în lat să te vezi. 

9 

Câmpia care se numeşte Ispită are aceeaşi semnificaţie cu 
valea plângerii 304 . Eroul nostru pare că merge pe aceeaşi traiec¬ 
torie pe care a urmat-o fiul de împărat din Tinereţe fără bătrâneţe 

304 A se vedea explicaţiile şi comentariile noastre anterioare: 
https://www.teologiepentruazi.ro/2008/02/14/valea-plangerii/, 
https://www.teologiepentmazi.ro/2007/10/21/valea-smereniei/, 
https://www.teologiepentruazi.ro/2010/12/27/alexandru- 
macedonski-poetul-in-valea-plangerii-2/. 

şi viaţă fără de moarte. Doar că Reporta are un însoţitor care îl 
ghidează permanent şi îi poartă de grijă şi nu îl lasă să moară de 
jale. 

Valea plângerii sau valea ispitirii este pământul sau existenţa 
pământească omului, a omului căzut din înălţimea Raiului în 
această vale în care trebuie să mediteze la condiţia sa plin de 
penitenţă. Aceasta ne atrage atenţia că ne apropiem, în poem, de 
ilustrarea unui alt topos străvechi, de largă circulaţie şi în litera¬ 
tura noastră medievală. Se ivesc interogaţiile filosofice: tânărul 
este nedumerit de inegalitatea care există între oameni, care este 
motiv pentru fericirea unora şi suferinţa altora. 

Urmând din nou expresivitatea psalmilor versificaţi ai lui 
Dosoftei, Aaron pune pe seama bătrânului învăţătura despre 
„sfatul /.../ Şi înţălepciunea cea cu tot adâncă/ A Celui ce ceriul 
făcu şi pământul/ Şi oricâte sunt numai cu cuvântul". La Do¬ 
softei: „A Ta este. Doamne, lumea şi pământul,/ Ce le-ai împlut 
sângur dintâi cu cuvântul" (Ps. 23, 1-2). Sau: „Ceriurile şi pă¬ 
mântul/ Tu le-ai făcut cu cuvântul" (Ps. 88, 43). 

Şi versurile care urmează, în poemul lui Aaron, s-ar putea 
să-i fi fost sugerate tot de Dosoftei: 

Cetăţi şi crăimi, pănă să-nvoiesc. 

Neclătite stau si să fericesc 

9 

Iar de încep a să-mpărechia. 

Să cadă încet, încet a cădea. 

Si de ne-nvoirea oarecum nu curmă, 

Crăimi şi cetăţi cad gios mai pe urmă. 

(.Reporta din vis) 


* 


Cine face zidi de pace. 
Turnuri de frătâie. 

Duce viaţă fără graţă 
'Ntr-a sa bogăţâie. 

Că-i mai bună, depreună. 

Viata cea frătască. 

Decât armă ce destramă 
Oaste[a] vitej[e]ască. 

(Dosoftei, versuri adăugate la Ps. 132) 


Discursul bătrânului, mai departe, se concentrează spre 
apologia unităţii între oameni: „Lipsa au făcut şi cetăţi şi sate,/ 
Din ea să făcură crăimile toate. /.../ Lipsa, drept aceia, de la 
început/ Orice însoţire dreaptă au făcut./ De icea să naşte iubirea 
cea mare/ Carea un tovarăş cătră altul are./ Omul cel cu minte pe 
alt om iubeşte,/ Pentru că, iubindu-1, lui îşi foloseşte". 

în expunerea sa, bătrânul transformă toate întâmplările po¬ 
vestite mai sus în.. .fabule, în evenimente cu finalitate morală. Ba 
chiar introduce, din nou, momente de predică morală: 

Numai omul scump, orbit de avere. 

Nu să mişcă văzând că vecinul pere. 

Ba de să şi mişcă, în loc să-i agiute, 

/V 

II mai asupreşte, să piaie mai iute. 

Au nu-i, drept aceia, ca porcul mai rău 
Şi negânditor de sfârşitul său? 

Parcă îl reauzim pe Antim Ivireanul... 

Să-i fi fost cunoscute lui Aaron predicile acestuia şi vehe¬ 
menţa cu care el flagela viciile şi mai ales neomenia „creştinilor" 
contemporani? 

Predica bătrânului înţelept şi mustrarea lui vizează direct 
un singur auditor, pe Reporta din vis , dar intenţia autorului se 
înţelege că are în vedere o plajă de audienţă mult mai numeroasă. 
Regăsim în aceste ipostaze pe teologul şi moralistul Vasile Aa¬ 
ron. Se poate chiar susţine că el a încercat să conceapă o lucrare 
vastă menită educării în spirit ortodox a tinerelor generaţii şi mai 
cu seamă a tinerilor cu potenţe intelectuale şi materiale, care tre¬ 
buia să devină liderii societăţii româneşti: 

9 9 

Un filosof mare, un om procopsit. 

Cu minte înaltă de sus dăruit. 

Cum şi tu pe tine te ziseşi a fi. 

Nu e cu putinţă aşa [egoist] a gândi. 

/•••/ 

Socotesc că tu încă te căiesti 

9 

Şi aşa mai mult nice nu grăieşti. 

Nice cum ai zis vei [mai] face cu fapta. 

Ci vei să ţii mai deschisă [spre compasiune] direapta. 

Precum legea firei sângură pofteşte 
Şi însuşi Stăpânul cel ceresc pofteşte. 

Au mai fost ca tine avuţi si-nvătati 

9 9 9 9 

Ş-acum putrezesc în gropi astupaţi! 

Şi tu astăzi, mâne, poţi ca ei umbla. 

Şi a ta avere cui o vei lăsa? /.../ 

Au mai fost puternici şi plini de avere. 

Au mai fost voinici frumoşi cu putere. 

Si frumseta lor o zmoli mormântul. 

Averea, tăria o sorbi pământul! 

Sângură vârtutea şi fapta cea bună 
Au călătorit cu ei dempreună! 


/V 

Este indirect evocat (din nou) Miron Costin: „In lut şi în 
cenuşă te prefaci, o, oame/ în viiarme, după care te afli în putoare 
/.../ Una fapta, ce-ţi rămâne, buna, te lăţeşte,/ în ceriu cu fericie 
în veci te măreşte" (Viiaţa lumii). Reporta primeşte o învăţătură 
cu adevărat creştină, care astăzi s-a cam pierdut: „Pe orice străin, 
sau îţi e ştiut,/ Sau tocma de nu-ţi iaste cunoscut,/ Ca pre un al 

tău frate credincios/ A-l zice, a-1 crede, e cuviincios". Dacă nu 
procedează astfel, este exclus „din catalogul celor învăţaţi/ Cu 
înţelepciunea bine adăpaţi". Vedem că înţelepciunea/ ştiinţa/ 
filosofia este în primul rând teologică şi morală şi abia după 
aceea empirică, aşa cum era considerată în toată epoca veche şi 
după cum o promovează şi Dimitrie Cantemir în Divanul său. 

Şi tot ca în Divanul lui Cantemir sau ca în culegerea numită 
Floarea darurilor , învăţătura bună este susţinută şi prin invocarea 
filosofilor, care au ascultat de legea firii (cum a numit-o Sfântul 
Pavel), de legea sădită de Dumnezeu în inima şi conştiinţa omu¬ 
lui: 


Din veacuri trecute şi din vremi păgâne 
Oricâsi filosofi, oricâti învăţaţi 
Şi în legea firei cu spor bun umblaţi 
A fi cel mai bun au si învătat 

9 9 

Şi altora pildă prin sine au dat. 

De acestea sunt a lor scrisori [scrieri] pline. 

Precum socotesc că ştii si tu bine. 

Ca unul ce zici că eşti învătat, 

9 9 ' 

Citit şi prin ţări străine umblat 
Precum cei avuţi să obicinuiesc 

9 

A şcoalelor curs cât îl isprăvesc. 

Avem la final: fizionomia paşoptistului...Dăscălirea tână¬ 
rului are loc în aer liber, asa cum erau odinioară şcolile filosofice 
sau aşa cum propovăduiau Apostolii: „prin livezi, prin iarbă cu 

mine umblând,/ Dintr-un loc într-altu şederea mutând". Cei doi 
adorm, apoi, „gios pe iarbă verde, în pustietate,/ Pe câmp larg, 
cu tot depărtat de gloate". Pustietatea câmpiei va deveni o con¬ 
stantă a peisajului romantic al epocii paşoptiste. 

Aaron imaginează, în ultima parte a textului (din ce a 
apucat să scrie) şi o dispută filosofică, o confruntare a tânărului 
Reporta cu Epicur, care apără filosofia hedonistă: 

Pe bătrâni, pe tineri, toţi de vârsta toată 

/V 

Ii are legaţi a iubirei roată. /.../ 

Om şi dobitoc, bolnav sau întreg, 

A iubirei rod în timp bun culeg. 

Şi ce culeg alta decât dezmerdarea 
Şi în desfătări trupeşti cufundarea? 

Aşadar, de sine urmează că toată 
Fericirea, câtă lumea o arată 
Stă în dezmierdare, în pofte trupeşti. 

Altele sunt toate aflături băbeşti! 

9 

Acest Epicur este mai mult un simbolic apologet al ideolo¬ 
giei pleziriste. Pledoaria lui merge în acelaşi sens cu a perso¬ 
najului Lumea, din Divanul cantemiresc. El recenzează doctrina 
creştină despre sufletul nemuritor şi răsplătirea veşnică pentru a 
o nega: „Oricarele crede a fi nemurire/ Fără îndoială ş-au ieşit din 
fire" etc. 

în încercarea de a demonstra că fiinţa umană piere definitiv 
odată cu moartea, discursul lui atinge note eshatologice (similare 
celor din Viiaţa lumii): „Munţii cei înalţi şi ape cumplite/ Cândva 
de perire nu vor fi scutite". însă, cum observam şi altădată, 
Aaron e mai mult narativ-retoric decât poetico-retoric. Epicur îl 
conduce la palatul Dezmierdării şi la casa lui Plutus, pentru a-1 
corupe. Din păcate, manuscrisul se întrerupe brusc la relatarea 
banchetului deşucheat, la care urmau probabil să fie convocate 
de Aaron multe alte personaje (au apucat să apară doar Cupidon 
şi Sardanapal). Ne putem da seama, desigur, care era sensul 
dezvoltării mai departe al noii intrigi. 

Concluzia este că tânărul neexperimentat poate fi cu uşu¬ 
rinţă sedus. După promisiunea bătrânului înţelept, acesta avea 
să reapară puţin mai departe şi să îl mustre pentru uitarea 
învăţăturilor sfinte. Versurile se opresc aici, dar ne-a fost de ajuns 
pentru a observa că tradiţia literaturii vechi nu era deloc părăsită. 

